
CONCEPTK ŞI METODE MATEMATICE ÎN EOOICĂ 


PREFAŢĂ LA EDIŢIA A DOUA 

Faţă de prima ediţie a acestei cărţi, ediţia a doua nu 
conţine modificări suficient de importante încât să-şi justifice 
numele de ediţie revăzută şi adăugită. Cu toate acestea, au 
fost netezite unele asperităţi ale textului astfel încât lectura 
să devină mai uşoară, iar ideile mai simplu de urmărit. 

Cartea poartă asupra fenomenului matematizării logicii 
şi, dacă nu ar suna prea pretenţios, aş spune că ea reprezintă 
şi astăzi înţelegerea mea asupra dezvoltării logicii. Parte din 
problemele discutate aici au fost dezvoltate de mine în Logica 
voi. I şi în alte câteva lucrări pe care le-am publicat de 
atunci pe această temă. 

Cartea face parte din bibliografia cursului meu de meta¬ 
logică însă a fost concepută în aşa fel încât să poată fi de folos 
tuturor celor interesaţi de problematica logicii moderne. Mul¬ 
ţumesc, de aceea, tuturor celor care, de-a lungul anilor, au 
manifestat interes faţă temele abordate de mine făcându-mi 
diferite observaţii. în mod special mulţumesc Editurii de Vest 
care a întâmpinat şi gestionat proiectul realizării acestei 
cărţi. 


Profi univ. dr. Iancu Lucica 


Timişoara, 18. 10. 2008 



INTRODUCERE 


O abordare de tipul celei pe care o sugerează titlul lucră¬ 
rii de faţă este de natură să stârnească nedumeriri şi poate 
chiar îndoieli. Au trecut mai bine de o sută şaizeci de ani de 
la apariţia cărţii lui George Boole, Mathematical Analysis of 
Logic (1847) şi aproape o sută treizeci de ani de la apariţia 
cărţii lui Gotlob Frege, Begriffsschrift (1879), două dintre lu¬ 
crările de pionierat ale logicii formale moderne. 

In tot acest timp, graţie metodelor matematice folosite, 
logica a cunoscut o dezvoltare de-a dreptul explozivă, astfel 
că nu vom greşi spunând că ea este în momentul de faţă sin¬ 
gura disciplină exactă din sistemul tradiţional al disciplinelor 
filosofice. 

De vreme însă ce logica se prezintă astăzi ca o ştiinţă 
ajunsă în stadiul deplinei ei maturităţi, ce sens mai are să vor¬ 
bim despre valoarea metodelor sale? 

Şi iarăşi, dacă rezultatele ei sunt de aşa natură încât ni¬ 
meni nu se mai gândeşte în mod serios să le pună la îndoială, 
ce sens mai are să vorbim despre limitele acestor metode? 

Şi totuşi... 

Dincolo de aprecierile curente ce se fac despre caracterul 
aşa-zis matematic al logicii moderne se ridică o serie de în¬ 
trebări privind natura conceptelor şi a metodelor sale, a mo¬ 
dalităţilor concrete în care se aplică aceste concepte şi metode 
şi a finalităţii lor. Sunt întrebări ce îndeamnă la regândirea 
statutului logicii moderne, a dinamismului său actual prin 
apropierile şi distanţările sale de matematică, ca şi a unor sub¬ 
iecte mult discutate astăzi privind disponibilităţile ei de apli¬ 
care. lată de ce mi-am propus să trec în revistă câteva aspecte 
privind actualele aplicaţii cu caracter matematic în logică, să 

incerc să arăt în ce măsură respectivele aplicaţii se dovedesc 
indispensabile dezvoltării logicii. Sper, prin aceasta, să pot 
risipi unele prejudecăţi cu privire la statutul actual al ştiinţei 
logicii, prejudecăţi de natură să ţină la distanţă de această ştiin¬ 
ţă o categorie încă destul de largă de cititori. 

Ideea pe care vreau să o subliniez prin această carte este că 
blocarea logicii în relaţiile ei cu matematica nu este nici în fo¬ 
losul logicii şi nici al matematicii, că logica trebuie să-şi redo¬ 
bândească eficienţa în calitatea ei de organon, de îndreptar al 
gândirii în toate domeniile şi nu doar în matematică, aşa cum 
>-a crezut multă vreme şi cum se mai crede uneori şi astăzi. 

Fără îndoială, o asemenea investigaţie poate fi realizată 
în diverse moduri, în funcţie de punctul de vedere pe care îl 
adoptă un autor sau altul. în ce mă priveşte, voi încerca să 
răspund acestor exigenţe urmând în principal câteva distincţii. 

Voi distinge, în primul rând, între modelul strict logic şi 
modelul matematic încercând să arăt limitele între care 
formalismele logice se pot deplasa de pe poziţiile unui model 
pe celălalt şi eventualele consecinţe ce pot rezulta de aici. 
Vom vedea în capitolele ce urmează cum logica a devenit în 
zilele noastre o ştiinţă formală (în sensul actual al termenului) 
fără ca prin aceasta să-şi fi anulat suportul ei intuitiv, sursă 
principală de inspiraţie şi de aplicaţii. 

Voi distinge, apoi, între sistemul conceptual al logicii şi 
sistemul conceptual al matematicii având în vedere că cele 
două ştiinţe folosesc în comun o serie de concepte - mulţime, 
funcţie, relaţie, structură etc. - fără să putem spune întot¬ 
deauna cu claritate care este originea aplicaţiilor acestor con¬ 
cepte în logică. La prima vedere, ele sunt un fel de „noduri” 
în relaţiile dintre cele două ştiinţe, noduri prin care acestea 
sunt legate între ele, însă fiecare pleacă într-o cu totul altă di¬ 
recţie. 



în sfârşit, voi distinge între metodele logicii şi metodele 
matematicii, mai precis, între acele metode originar folosite 
în matematică pentru că cele mai multe dintre metodele logi¬ 
cii întâlnesc metodele matematice doar în planul descrierilor 
foarte generale. Or, în asemenea situaţii este impropriu să 
vorbim despre aplicarea metodelor matematice în logică pen¬ 
tru simplul motiv că nu metodele ca atare sunt cele care se 
aplică aici. Acest aspect, din câte cunosc, a fost mai puţin 
studiat până acum în literatura noastră de specialitate. 

O succintă incursiune în dezvoltarea logicii moderne ne 
va ajuta să înţelegem mai bine direcţiile în care au evoluat 
raporturile ei cu matematica şi situaţia la care s-a ajuns astăzi. 
Aceasta, pentru că centrul de greutate al discuţiilor privind 
raporturile celor două ştiinţe s-a deplasat în ultimul timp de la 
nivelul obiectului spre cel al metodelor, deşi între ele conti¬ 
nuă să existe numeroase simetrii şi puncte de vedere comune. 

Aşa cum am mai spus, începuturile logicii moderne se 
leagă de numele lui G. Boole şi G. Frege, primii autori care 
au întrevăzut posibilitatea aplicării unor concepte şi procedee 
matematice conţinutului logicii. Concepţiile total diferite pe 
care cei doi autori le-au avut atât în privinţa logicii, cât şi a 
matematicii, au făcut ca şi intenţiile lor cu privire la cele două 
ştiinţe să fie foarte diferite. în timp ce Boole vroia să constru¬ 
iască o logică după modelul matematicii (un fel de „matema¬ 
tică a intelectului omenesc”, cum se exprimă el), Frege pro¬ 
iecta ambiţii mult mai mari. Intenţia lui era să dea o funda¬ 
mentare logică matematicii, să arate că întreaga matematică 
este deductibilă, prin aritmetică, din logică. 

în esenţă, programul lui Frege consta în: a) definirea 
conceptelor matematice (în primul rând numărul), prin con¬ 
cepte logice; b) exprimarea propoziţiilor matematice în ter¬ 
meni logici şi c) demonstrarea teoremelor matematice din 
axiome logice cu ajutorul regulilor logice. 

Este de la sine înţeles că un asemenea program nu era 
compatibil cu logica tradiţională, de factură aristotelică, deo¬ 
sebită de matematică atât în privinţa formei cât şi a conţinutu¬ 
lui ei. Se impunea, aşadar, un nou tip de logică, într-o nouă 
exprimare, care să o apropie întrucâtva de exprimările întâlni¬ 
te în teoriile matematice. 

Este discutabil astăzi dacă, în elaborarea noii logici, 
Frege a cunoscut şi valorificat rezultatele acumulate în înde¬ 
lungata tradiţie a logicii, sau dacă a luat totul de la capăt. Cert 
este că inovaţiile introduse de el sunt de o asemenea amploare 
şi profunzime încât mulţi autori contemporani au găsit de cu¬ 
viinţă să compare momentul Frege cu momentul Aristotel în 
dezvoltarea logicii. 

Apariţia antinomiilor logico-matematice a făcut ca pro¬ 
gramul lui Frege de fundamentare a matematicii să fie preluat 
de Whitehead şi Russell în Principia Mathematica, lucrare de 
largă anvergură intelectuală în care logica matematică apare, 
în linii mari, elaborată. Pasul decisiv în PM l-a constituit în¬ 
locuirea simbolismului lui Frege, greoi şi foarte neeconomi- 
cos, cu noul simbolism al lui Peano. 

Dintre disciplinele tradiţionale ale logicii matematice, în 
Principia Mathematica apar: logica propoziţiilor, logica predi¬ 
catelor, logica claselor şi, parţial, logica relaţiilor. La acestea se 
adaugă unele teorii mai speciale cum este teoria descripţiilor, 
de exemplu, teoria tipurilor, aritmetica tratată logic. 

O serie de discipline logice mai mult sau mai puţin dez¬ 
voltate în logica tradiţională, cum ar fi silogistica sau logica 
modală, de exemplu, nu-şi găsesc abordarea în PM. Ele au 
fost reluate ceva mai târziu, iar includerea lor în domeniul 
logicii matematice s-a dovedit a nu fi lipsită de probleme. 

De îndată ce logica matematică a fost elaborată, dificultă¬ 
ţile în ceea ce priveşte realizarea programului logist (= pro¬ 
gramul lui Frege în versiunea PM) devin din ce în ce mai evi- 

dente. Ele vizează în egală măsură logica şi matematica, însă 
apar acum şi unele probleme filosofice noi, care nu sunt toc¬ 
mai lipsite de interes. 

Din punct de vedere matematic se invocă cele două axiome 
ale teoriei mulţimilor - axioma alegerii, respectiv, axioma 
infinitului - care, deşi se pot formula în termeni logici, nu 
sunt totuşi deductibile din logică. Ceea ce înseamnă că acele 
secţiuni ale matematicii care au la bază cele două axiome sunt 
independente de logică. 

Un efect similar îl au, relativ la programul logicist, şi teo¬ 
remele lui Godel de incompletitudine. Sisteme logiciste, cum 
ar fi sistemul Principiei Mathematica, sistemul Zermello- 
Fraenkel de teoria mulţimilor sau sistemul lui Quine din 
Mathematical Logic sunt principial incomplete. Aceasta în¬ 
seamnă că există propoziţii ce pot fi formulate în limbajul 
respectivelor sisteme, propoziţii ce nu pot fi nici demonstrate, 
nici infirmate în limitele şi cu mijloacele sistemului. 

Orice astfel de sistem va fi, aşadar, insuficient pentru a 
putea reproduce întreaga matematică. 

Dar dacă argumentele invocate vizează cu prioritate ex¬ 
tensiunea sistemelor logistice, respectiv aria lor de cuprinde¬ 
re, alte obiecţii pun sub semnul întrebării însăşi valabilitatea 
unora dintre succesele demersului logicist. Celebra definiţie a 
numărului dată de Frege şi reformulată de Russell nu „dizol¬ 
vă” numărul în concepte pur logice, cum s-a crezut iniţial, şi 
aceasta, pentru că unele dintre conceptele prin care se defi¬ 
neşte el (clasă, proprietate, relaţie de corespondenţă ş.a.) nu 
sunt concepte private ale logicii. Aceste concepte sunt astăzi 
atât de generale încât s-ar putea spune despre ele că aparţin 
mai degrabă metodologiei generale a ştiinţelor decăi unui 
domeniu anume, chiar dacă o lungă perioadă de umr utiliza¬ 
rea lor s-a limitat numai la un asemenea domeniu 

O serie de dificultăţi legate de definiţia logicistă a numă¬ 
rului au fost semnalate de St. Korner în cartea sa Introducere 
în filosofici matematicii. în concepţia acestui autor, definiţia 
numărului nu realizează distincţia dintre empiric şi neempiric, 
respectiv, a priori - a posteriori în trecerea de la conceptul 
pur la aplicaţiile acestuia. Conceptul de „unu” ca şi propoziţia 
„unu şi cu unu fac doi” sunt apriorice, în timp ce „un măr şi 
cu un măr fac două mere” este aposteriorică. 

Concluzia lui Korner este că enunţurile matematicii, deşi 
împărtăşesc cu logica caracterul lor aprioric, nu sunt totuşi 
reductibile la acestea. 

Apoi, conceptul de număr natural implică infinitatea ac¬ 
tuală într-un sens pe care conceptul empiric nu-l implică. Le¬ 
gat de acest aspect, St. Korner apreciază că definiţia număru¬ 
lui este dependentă de o ipoteză nelogică, şi anume axioma 
infinitului. Russell se expune acestei obiecţii prin faptul că nu 
poate explica în termeni logici de ce fiecare număr natural n 
are un succesor unic n + 1. 

La rândul ei, ideea de echivalenţă a fost suspectată că ar 
presupune ideea de număr, de unde impresia că definiţia nu¬ 
mărului ar fi circulară. 

Fără îndoială că nu toate aceste obiecţii sunt decisive, to¬ 
tuşi ele merită luate în considerare când discutăm problemele 
logicismului. 

în sfârşit, o altă categorie de obiecţii se referă la tipul de 
raţionament folosit în demonstraţiile matematice, la legitimi¬ 
tatea anumitor legi şi scheme de raţionare. Aceste obiecţii au 
fost pe larg dezvoltate de reprezentanţii intuiţionismului ma¬ 
tematic pentru care atât logica, cât şi matematica corespund 
„părţii exacte din gândirea umană” (Heyting). Pe de o parte - 
arată Heyting - matematica este independentă de logică, iar 
pe de altă parte, logica face parte din aplicaţiile matematicii. 

Aşadar, reducţionismul de tip logicist a fost înlocuit cu 
opusul său, reducţionismul de tip matematist. 

Se poate spune că subordonarea logicii faţă de matemati¬ 
că se face în concepţia intuiţionistă în două sensuri: a) obiec¬ 
tual (existenţial) şi b ) metodologic. 

în sens obiectual, logica este o ramură a matematicii 
(obiectul logicii face parte din obiectul matematicii), iar în 
sens metodologic, logica este o metodă destinată exclusiv uti¬ 
lităţilor matematice. 

Văzută din perspectivă actuală, situaţia logicii şi a mate¬ 
maticii din perioada programelor fundaţioniste este în multe 
privinţe asemănătoare situaţiei unor state din perioada marilor 
descoperiri geografice. La început a fost dorinţa acelor state 
de a-şi spori puterea economică şi militară prin cucerirea de 
noi teritorii, necunoscute încă, pentru ca, în final, aceste teri¬ 
torii, folosindu-se de înseşi instrumentele cuceririi lor, să 
ajungă la o dezvoltare proprie, cu nimic mai prejos decât cea 
a cuceritorilor. 

Păstrând raporturile, am putea spune că logica, matema¬ 
tica şi fundamentele matematicii, deşi au debutat sub semnul 
tendinţelor reducţioniste, s-au dovedit până la urmă a fi disci¬ 
pline independente. „Logica (matematică - a.n.) - scrie Quine 
- aşa cum se prezintă ea în mod obişnuit, pare a se deosebi de 
matematică prin aceea că se ocupă de propoziţii şi relaţii din¬ 
tre propoziţii, în primul rând implicaţia, pe câtă vreme mate¬ 
matica se ocupă de entităţi (lucruri) nelingvistice: numere, 
funcţii şi altele asemenea lor” (60; 2). 

Quine realizează aici deosebirea esenţială (de obiect) din¬ 
tre cele două ştiinţe. Am putea nuanţa această delimitare spu¬ 
nând că logica studiază raporturile inferenţiale dintre propozi¬ 
ţii acordând atenţie formei şi făcând abstracţie de conţinut 
(merită reţinută, de asemenea, observaţia că implicaţia este 
relaţia fundamentală a logicii). 

Matematica, la rândul ei, studiază cu prioritate numere, 
mulţimi şi, în general, probleme care îşi au originea mai mult 
sau mai puţin îndepărtată de conceptele de număr şi mulţime. 

Chiar dacă definiţiile mai noi ale matematicii aduc în 
discuţie idei cum ar fi: structură , sistem formal, calcul şi alte¬ 
le asemenea lor, conceptele de număr şi mulţime se numără, 
totuşi, printre conceptele ei de bază. 

A subordona atunci logica matematicii, cum preconizau 
concepţiile intuiţioniste, înseamnă a trece cu vederea peste 
deosebiri esenţiale dintre cele două ştiinţe, în primul rând 
peste deosebirile dintre obiectele lor proprii de cercetare. 

Există şi un alt punct de vedere care a fost promovat, la 
vremea respectivă, de către Wang Hao şi care, de asemenea, 
merită să fie luat în considerare când discutăm aceste proble¬ 
me. El se referă la oportunitatea aprofundării unei discipline 
indiferent de raporturile deductive în care aceasta poate intra 
cu o altă disciplină. „In general - arată Wang Hao - când do¬ 
uă discipline sunt echivalente nu avem nevoie să studiem de¬ 
cât una dintre ele. Pe de altă parte, dacă o disciplină importantă 
A este reductibilă la o disciplină B. fiind însă substanţial mai 
slabă decât aceasta din urmă, noi nu putem conchide în mod 
logic că, întrucât A este o parte a lui B, A nu trebuie studiată 
separat. De exemplu, teoria numerelor şi analiza sunt amândo¬ 
uă reductibile la teoria mulţimilor, iar analiza include, ca par¬ 
te proprie, teoria numerelor; cu toate acestea noi întreprindem 
cercetări separate ale celor trei discipline, deoarece fiecare 
dintre ele reprezintă propriile ei probleme specifice” (75; 13). 

Această concluzie o consider pe deplin valabilă şi în ca¬ 
zul logicii, matematicii şi al fundamentelor matematicii care 
servesc, cum s-a văzut, unor scopuri distincte şi care studiază 
probleme distincte. Se impune, aşadar, ca aceste discipline să 
fie studiate separat, chiar dacă între ele continuă să existe ra¬ 
porturi foarte strânse. 

Marile programe fundaţioniste au eşuat în pretenţiile lor 
reducţioniste, lucru pe deplin explicabil astăzi, însă ştiinţele 
venite în contact au avut numai de câştigat. Logica a dobândit 
o serie de calităţi matematice, tot aşa cum matematica a do¬ 
bândit, la rândul ei, o serie de calităţi logice. După cum foarte 
frumos se exprimă B. Russell, „logica a devenit mai matema¬ 
tică în aceeaşi măsură în care matematica a devenit mai logi¬ 
că” (65; 231). 

Calităţile matematice ale logicii se referă la faptul că: 

1) Utilizează limbajul simbolic, motiv pentru care ea cir¬ 
culă astăzi şi sub denumirea de „logică simbolică”. Simbo¬ 
lismul logic prezintă toate avantajele simbolismului matema¬ 
tic, fără a fi reductibil totuşi la acesta. 

2) Foloseşte procedee proprii de calcul. 

3) Limbajul formulelor şi metodele de calcul îi dau un 
înalt grad de precizie întâlnit până acum numai în matematică 
şi în ştiinţele care utilizează mijloace matematice. 

4) Este formală şi formalizabilă (a se vedea în acest sens 
paragraful despre limbajele formalizate şi sistemele formale 
în logică). 

5) Aplică concepte care ţin mai mult de domeniul mate¬ 
maticii, deşi cele mai multe dintre aceste concepte apar acum 
într-o ipostază pur logică, nu matematică. 

6) Poate fi prezentată într-o formă riguros matematică 
(vezi teoria funcţiilor de adevăr, de exemplu, sau unele abor¬ 
dări recente din semantică). 

7) Este aplicabilă în studiul problemelor matematice. 

Dar dacă logica modernă prezintă asemenea particulari¬ 
tăţi care o apropie atât de mult de matematică, se pune în mod 
firesc întrebarea în ce raporturi mai stă ea cu logica tradiţio¬ 
nală sau filosofică, cum o mai numesc unii? Mai sunt compa¬ 
tibile cele două logici sau logica matematică reprezintă un 
moment de discontinuitate în evoluţia logicii? Diferenţele 

dintre ele se limitează numai la aspecte legate de metodă sau 
există şi diferenţe mai profunde, diferenţe care privesc conţi¬ 
nutul? 

Fără a intra în detalii, voi încerca să subliniez câteva as¬ 
pecte. 

Primul lucru care trebuie spus este că logica modernă nu 
este mai puţin filosofică decât logica de acum două mii de 
ani, în cel mai bun caz s-ar putea spune că ea este în alt mod 
filosofică (încă la sfârşitul secolului XIX, Poreţki spunea de¬ 
spre logica nouă, care atunci începuse a se constitui, că este 
matematică în formă şi filosofică în conţinut). 

Dar chiar şi o asemenea atenuare a tezei privind caracte¬ 
rul filosofic al logicii moderne ar putea stârni nemulţumiri 
dacă ţinem seama de eforturile pe care le fac unii autori de a 
stabili diferite corespondenţe între filosofia tradiţională a lo¬ 
gicii şi filosofia logicii moderne. 

Aceasta pe de o parte. Pe de altă parte, logica tradiţională 
nu este nici ea în întregime o logică inexactă, cum s-a spus 
adeseori, în special în perioada de avânt a logicii matematice; 
dimpotrivă, interesul pentru exactitate şi rigoare a însoţit lo¬ 
gica încă din primele sale faze constituind, într-un fel, premi¬ 
sa aplicaţiilor ei cu caracter matematic de mai târziu. Să nu 
uităm că încă din 1696, într-o scrisoare către Gabriel Wagner, 
Leibniz spunea despre Aristotel că a fost „primul care a gân¬ 
dit matematic în afara graniţelor matematicii”. Discipline tra¬ 
diţionale ale logicii, cum ar fi silogistica, logica modală, logi¬ 
ca conceptului ş.a., care nu prezintă interes nemijlocit pentru 
matematică, au putut fi reluate în noul context al dezvoltării 
logicii tocmai datorită gradului înalt de precizie şi coerenţă la 
care au fost aduse şi care nu numai că au facilitat, dar în mare 
măsură au şi sugerat modalităţile de abordare pe baza mijloa¬ 
celor moderne de astăzi. Faptul că ele nu sunt relevante pentru 
matematică i-a făcut pe mulţi autori să le privească cu rezer- 

ve, sau chiar să le respingă, considerându-le mai curând „pro¬ 
dusul fanteziei filosofice decât rezultatul unei necesităţi logi- 
co-matematice profunde” (A. Grzegorcyk). 

Indiferent cum privim aceste probleme, un lucru mi se 
pare cert, şi anume că trecerea de la forma tradiţională a logi¬ 
cii la forma ei matematică nu este totuna cu trecerea ei de la 
forma ei preştiinţifică (sau neştiinţifică), la forma ei ştiinţifi¬ 
că. Cu alte cuvinte, raportul dintre logica tradiţională şi logica 
modernă nu este acelaşi cu raportul dintre fizica lui Aristotel, 
să zicem, şi fizica lui Galilei, dimpotrivă, logica tradiţională 
reprezintă prima etapă, şi cea mai lungă, de altfel, din întrea¬ 
ga dezvoltare a ştiinţei logicii. 

Continuitatea dintre cele două mari tradiţii din dezvolta¬ 
rea logicii este recunoscută astăzi de nume dintre cele mai 
autorizate. „Logica formală tradiţională, scrie Quine, datând 
în formele sale esenţiale de la Aristotel, este directul 
progenitor al logicii matematice” (60; 1). 

Cu multă autoritate s-a pronunţat în această privinţă, la 
noi, Grigore Moisil: ”S-a adoptat de către unii filosofi ideea 
că logica matematică, mai mult încă, logicile matematice ne- 
clasice, ar fi constituite de „calcule logoide” care nu cores¬ 
pund deloc sau numai foarte puţin, logicii tradiţionale. O ast¬ 
fel de separare poate fi dăunătoare logicii matematice, care, 
astfel, şi-ar mărgini domeniul la o „logică a ştiinţelor mate¬ 
matice”. Dar o anume „logică a imperativelor”, ce a început 
să fie studiată, nu şi-ar găsi locul printre cercetările privind 
structura logică a ştiinţelor matematice. De asemenea, logica 
modală, până astăzi cel puţin, nu-şi găseşte rostul ca o logică 
a disciplinelor matematice” (51; 421). 

însă nu întotdeauna problema continuităţii dintre cele 
două mari tradiţii din dezvoltarea logicii este luată în conside¬ 
rare astăzi. Printre matematicieni, mai ales, s-a încetăţenit 
ideea (preluată apoi şi în cercuri mai largi) că logica matema- 

tică este o disciplină a matematicilor moderne ce cuprinde 
uneori şi fundamentele matematicii. Raporturile ei cu logica 
tradiţională, fie sunt negate, fie sunt pur şi simplu neglijate. 

Cât de justificată poate fi o asemenea atitudine? 

Depinde în primul rând de înţelesul pe care îl dăm ter¬ 
menului „logică matematică”, pentru că, de fapt, acest termen 
nu are astăzi o semnificaţie univocă, el circulă în diferite ac¬ 
cepţiuni, în funcţie de punctul de vedere pe care îl adoptă un 
autor sau altul. 

Este necesar de aceea să comparăm, atunci când vorbim 
despre un anumit autor, definiţia termenului care are conţinu¬ 
tul propriu-zis al tratatului pentru a ne da seama de sensul 
exact al acestui termen la autorul respectiv. Pentru A. Church, 
ca să iau un exemplu la întâmplare, logica matematică (ace¬ 
eaşi cu „logica simbolică” şi „logistica”) este „logica formală 
studiată cu ajutorul limbajelor formalizate” (13; 56). El intro¬ 
duce însă aici mult mai mult decât lasă să se întrevadă prin 
definiţie, şi anume: calculul propoziţional, calculul funcţional 
de diferite ordine, aritmetica recursivă, axiomatica teoriei mul¬ 
ţimilor, intuiţionismul matematic. Dacă din punct de vedere al 
intensiunii (definiţiei) raportul dintre logica matematică şi logi¬ 
ca tradiţională aproape că nu ridică probleme, din punct de 
vedere al extensiunii, între cele două există o deosebire esen¬ 
ţială. 

După părerea mea, la Church nu este satisfăcută cerinţa 
adecvării în definiţie între intensiunea şi extensiunea termenului. 

Se poate spune, în concluzie, că cei care includ logica 
matematică în domeniul matematicii, negând astfel legătura 
cu logica tradiţională, au în vedere fie faptul că ea utilizează 
metodele matematice, fie că ea se aplică cu o deosebită efici¬ 
enţă în studierea problemelor matematice. 

Dar aplicaţiile unei ştiinţe nu sunt de natură să reducă şti¬ 
inţa respectivă la domeniile la care ea se aplică, ceea ce în- 

seamnă că trebuie luat în considerare şi celălalt aspect al pro¬ 
blemei, cel legat de tipul metodelor folosite. 

Se poate spune însă că o ştiinţă care aplică metode ma¬ 
tematice este matematică? Sau că ea face parte din rândul 
disciplinelor matematice? 

lată ce scrie în acest sens Gh. Enescu în lucrarea sa Logi¬ 
că şi adevăr, prima lucrare în limba română destinată contro¬ 
verselor din fundamentele logicii şi ale matematicii: ,,A urmat 
din partea multora următorul raţionament: toate domeniile în 
care se aplică mijloacele aşa-zis matematice constituie ramuri 
ale matematicii, sunt matematică. însă propoziţia că dacă do¬ 
uă ştiinţe folosesc mijloace comune ele au aceleaşi domenii 
de obiecte n-a fost niciodată dovedită. în realitate, lucrurile 
pot să stea foarte bine în acest fel: anumite mijloace au apărut 
mai întâi într-o ştiinţă, ulterior ele s-au dovedit aplicabile şi în 
alte ştiinţe. După părerea noastră actualul proces de extindere 
a mijloacelor folosite în matematică (...) arată numai faptul că 
şi alte ştiinţe s-au copt pentru a permite utilizarea unor astfel 
de mijloace. Noi putem continua să folosim termenul de 
,,mijloace matematice” însă aceasta nu va anula în nici un fel 
diferenţa dintre domenii ale raporturilor reale şi de aici dife¬ 
renţa dintre diferite compartimente ale cunoaşterii” (18; 63). 

în lucrarea de faţă voi încerca să dezvolt această idee şi 
să arăt, pe cât de exact posibil, ce este logic şi ce este mate¬ 
matic în ... logica matematică! Precizez, de aceea, că am luat 
termenul „logică matematică” în sensul de logică pură în care 
am inclus: logica propoziţiilor, logica predicatelor, logica cla¬ 
selor, logica relaţiilor, silogistica, logica modală şi polivalentă. 
La acesta s-ar mai putea adăuga şi unele abordări mai speciale 
cum ar fi logica fuzzy, de exemplu, sau logica combinatorică. 

De ce cred eu că este necesar să discutăm aceste proble¬ 
me? 

Pentru că, istoric vorbind, orice metodă nouă în ştiinţă 
aduce cu sine o serie de exagerări şi de pretenţii nejustificate. 
Or, trebuie spus că singură, matematica nu poate rezolva pro¬ 
blemele logicii şi aceasta din simplul motiv că Logica presu¬ 
pune întotdeauna ... logică! Vreau să spun că orice încercare de 
reelaborare a logicii pe baze matematice trebuie să satisfacă un 
minimum de cerinţe logice, altfel apare riscul ca aceste 
reelaborări să degenereze, cum s-a întâmplat nu odată, într-un 
formalism steril care, doar în aparenţă, îmbracă forme logico- 
matematice dai' care, în realitate, nu are nici o valoare ştiinţifică. 

Legat de aceste probleme voi încerca să dezvolt şi o altă 
idee, şi anume că nu toate metodele matematice sunt indis¬ 
pensabile logicii, că în multe situaţii atitudinea logicii faţă de 
ele este mai curând pragmatică decât teoretică. în asemenea 
situaţii este mai potrivit să vorbim despre „suficienţa” meto¬ 
delor logicii decât despre necesitatea lor. 

în fine, vom avea ocazia să vedem că o serie de probleme 
logice se dovedesc refractare la o abordare matematică. 

Sunt necesare după aceste consideraţii câteva precizări în 
legătură cu semnificaţia termenului „metodă matematică”. 
Am folosit până acum termeni ca „aplicaţie”, „procedeu”, 
„mijloace” ş.a., ceea ce, pentru o descriere generală a logicii, 
este şi suficient, însă, pentru a face cât mai inteligibil scopul 
lucrării se impun unele precizări suplimentare. în acest sens 
voi face mai întâi o succintă descriere a teoriilor ştiinţifice 
după care voi încerca să identific principalele tipuri de aplica¬ 
ţii cu caracter matematic în logică. 

Relativ la orice teorie, fie ea matematică sau logică, dis¬ 
tingem: 

1) Un anumit simbolism (în sensul de limbaj simbolic). 

2) Un sistem de concepte. Dintre acestea unele au o 
anume prioritate, fie că este vorba de prioritate în sens deduc¬ 
tiv (concepte prime şi nedefinite), fie în sens euristic. 


21 



Iancu Lucica 


3) Anumite procedee, în primul rând procedee de calcul 
deşi pot exista şi procedee destinate unor scopuri care nu pre¬ 
supun neapărat calculul (procedee de definiţie, de exemplu, 
de clasificare, de descriere etc.). 

4) O anume formă de organizare a conţinutului (sistemul 
axiomatic este forma superioară de organizare deductivă a 
unei teorii). 

Atunci când vorbim despre o aplicaţie cu caracter ma¬ 
tematic în logică noi avem de-a face cu unul sau altul din 
aceste nivele în perspectiva cărora identificăm anumite meto¬ 
de. Să luăm, pentru exemplificare, cazul aritmeticii. Păstrând 
ordinea de mai sus, distingem următoarele aplicaţii cu carac¬ 
ter aritmetic în logică: 

1) Aplicaţii ale unora dintre simbolurile limbajului arit¬ 
metic (0, !,*,+, -, = ş.a.). 

2) Aplicaţii ale conceptelor generale de număr, mulţime, 
relaţie etc., ale unor numere şi operaţii cu numere, ca şi ale 
unor predicate numerice. 

3) Aplicaţii ale unor procedee aritmetice, cum ar fi: pro¬ 
cedeul transcrierii dintr-un sistem de numeraţie în altul sau 
anumite scheme recursive. 

4) Aplicaţii ale unor principii din axiomatica teoriei nume¬ 
relor, cum este principiul inducţiei matematice, de exemplu. 

Toate aceste aplicaţii cu caracter aritmetic le putem reuni 
sub denumirea de „metoda aritmetizării în logică” (într-un 
mod asemănător putem vorbi şi despre „metoda teoriei mul¬ 
ţimilor”). 

Sigur că schema prezentată este mai curând o idealizare 
pentru că sunt destul de rare cazurile în care o teorie matema¬ 
tică generează toată gama de aplicaţii pe care le-am invocat 
mai sus. De regulă, ele se opresc la unul sau altul din aceste 
nivele, situaţie în care asociem termenul „metodă” conceptu- 

lui sau procedeului matematic a cărui aplicabilitate logică o 
urmărim. Vorbim astfel despre „metoda structurilor matema¬ 
tice”, „metoda funcţiilor recursive”, „metoda algoritmică” ş.a. 

Se poate foarte bine întâmpla ca unele dintre aceste me¬ 
tode să fie matematice doar prin origine, altfel, ele să ţină în 
egală măsură atât de matematică cât şi de logică. Ca să înţele¬ 
gem mai exact cum stau lucrurile voi distinge între următoa¬ 
rele două nivele la care se poate situa o metodă. 

Un prim nivel este al aplicaţiei efective prin care reuşim 
în mod concret să rezolvăm o problemă (vezi aplicarea for¬ 
melor normale în logică, relativ la problema deciziei). Aceste 
metode au un caracter particular şi întotdeauna în faţa unei 
probleme noi suntem interesaţi de găsirea unor astfel de me¬ 
tode. Deşi diferite ca finalitate de metodele din matematică, 
între ele pot exista totuşi o serie de proprietăţi comune, de 
aceea, va trebui să distingem şi un al doilea nivel, cel legat de 
tipul metodei. Acest „tip” este dat de ansamblul proprietăţilor 
comune pe care le au metodele în cauză. Se ştie, de exemplu, 
că în logică nu se aplică decât cu foarte puţine excepţii meto¬ 
de efectiv matematice, cum ar fi anumiţi algoritmi din teoria 
numerelor, să zicem, totuşi, trăsăturile generale ale algoritmi¬ 
lor numerici se regăsesc în cazul unor cunoscute procedee 
logice ceea ce ne dă dreptul să vorbim despre metoda algo¬ 
ritmică în logică. 

La fel se întâmplă cu metoda axiomatică pe care nu o 
transpunem pur şi simplu din matematică în logică, pentru că 
ar însemna să aplicăm în logică sistemele axiomatice din ma¬ 
tematică, ceea ce este, evident, absurd. în toate aceste cazuri 
noi nu avem de-a face cu metode efectiv matematice, ci cu 
metode de tip matematic, dar a căror aplicabilitate este strict 
logică. Trecerea de la tipul metodei (care poate fi matematic) 
la aplicarea efectivă a ei (care este logică) este determinată de 
specificul entităţilor de care se ocupă logica şi care diferă, 

cum s-a văzut, de specificul entităţilor matematice. Nici o 
metodă matematică nu poate avea aplicabilitate logică atâta 
vreme cât ea nu este asimilabilă conţinutului logicii şi adapta¬ 
tă, în felul acesta, obiectului său. Deosebirile de obiect dintre 
cele două ştiinţe determină, în ultimă instanţă, deosebirile 
dintre metodele lor, chiar dacă în planul descrierilor foarte 
generale aceste metode nu se deosebesc prea mult. 

I. SIMBOLISMUL ŞI LOGICA 

1. CONSTITUIREA SIMBOLISMULUI LOGIC 

Spre deosebire de matematică, logica a evoluat mult timp 
fără un sistem propriu de notaţii care să se constituie, prin 
acumulări succesive, în ceea ce numim astăzi un limbaj sim¬ 
bolic. Există, desigur, unele excepţii, mai ales în silogistică, 
dar acestea sunt încă departe de ceea ce se cheamă în mod 
obişnuit un limbaj. 

Nu aş putea spune că există un acord în ceea ce priveşte 
modul de înţelegere a naturii simbolurilor în logica tradiţiona¬ 
lă. Lukasiewicz, de exemplu, era de părere că acestea apar 
încă la Aristotel şi că ele se apropie, prin modul de utilizare, 
de conceptul matematic de variabilă: „Introducerea variabile¬ 
lor în logică - notează Lukasiewicz - este una dintre cele mai 
mari inovaţii ale lui Aristotel. Este de-a dreptul incredibil că 
până acum, cel puţin din câte ştiu eu, nici un filosof sau filo¬ 
log nu a atras atenţia asupra acestui important fapt. îndrăz¬ 
nesc să spun că ei au fost slabi matematicieni pentru că orice 
matematician ştie că introducerea variabilelor în aritmetică a 
început o nouă epocă în această ştiinţă" (48; 3). 

Adevărul este că atât în Analitica Primă, cât şi în Analiti¬ 
ca Secundă, Aristotel foloseşte un gen de variabile pentru 
termeni însă el nu distinge suficient de clar între statutul de 
constantă şi cel de variabilă al unui simbol. 

Nici Aristotel şi nici urmaşii lui nu au aprofundat aceste 
probleme, motiv pentru care limbajul logicii a rămas timp de 
mai bine de două mii de ani limbajul natural, iar utilizarea 
simbolurilor a fost sporadică şi limitată la o categorie destul 
de restrânsă de probleme. 

Uneori însă abordarea prin limbajul natural a atins un ni¬ 
vel destul de ridicat de precizie. Să nu uităm că tot Aristotel 
este cel care a dat silogisticii o asemenea organizare încât a 
stârnit entuziasmul lui Kant făcându-1 să afirme că, de la 
Aristotel, logica nu a făcut nici un pas înainte şi nici unul 
înapoi. Ea a ieşit perfectă din capul lui Aristotel, au adăugat 
apoi contemporanii, aşa cum Pallas Athena a ieşit cu suliţă şi 
scut din capul lui Zeus. 

La rândul lor, medievalii ajunseseră la un asemenea rafi¬ 
nament încât, în anumite probleme cel puţin, cu greu ar putea 
fi întrecuţi astăzi. 

Pentru un conservator care ar vrea să spună că nimic nu 
este nou sub „soarele logicii”, toate aceste rezultate ar putea 
constitui puternice puncte de sprijin. 

Dar dacă lucrurile stau într-adevăr astfel, se ridică în mod 
firesc câteva întrebări: 

1) Ce anume a făcut necesară introducerea limbajelor 
simbolice în logică? 

2) în ce măsură simbolismul este indispensabil proble¬ 
melor logicii? 

3) Este simbolismul propriu logicii sau el este un „îm¬ 
prumut” din matematică? 

Nu se poate răspunde în mod satisfăcător acestor pro¬ 
bleme fără să se facă o analiză atentă a situaţiilor concrete 
care au impus logicii noul tip de limbaj. 

Tot ce putem spune deocamdată este că resorturile care 
au împins logica pe acest drum au fost acumulările la nivelul 
conţinutului. Câtă vreme conţinutul logicii se rezuma la ceea 
ce ne relevă logica tradiţională, inovaţiile la nivelul limbaju¬ 
lui nu s-au bucurat de un succes prea mare. 

Exemplul cel mai semnificativ din acest punct de vedere 
ni-1 oferă Leibniz, primul autor până în sec. XIX preocupat de 
construirea unui simbolism adecvat nevoilor logicii. Ideile lui 

stârnesc şi acum admiraţia cercetătorilor putând prefaţa într-un 
mod onorabil multe din temele logicii moderne de astăzi. 

Voi reveni pe larg asupra problemelor ridicate de 
Leibniz, deocamdată vreau să fac câteva aprecieri generale cu 
privire la originea principalelor lui contribuţii în domeniul 
logicii şi la influenţele pe care le-a resimţit el din partea lui 
Descartes şi Lullus. 

Deşi merge pe o cu totul altă cale, Leibniz este inspirat 
de Descartes în ideea de „characteristica universalis” şi de 
„mathesis universalis”. 

Se ştie că Descartes nu încearcă să reformeze logica, pe 
care într-o anumită măsură o subestimează, ci metoda. în 
acest sens, el merge pe două planuri. Pe de-o parte caută să 
surprindă însuşirile gândirii matematice (pornind de la calcu¬ 
lul şi demonstraţiile geometrice), iar pe de altă parte încearcă 
să generalizeze simbolismul utilizat în algebră. 

Descartes are în vedere atât creaţia matematică, pe care o 
vede avansând din intuiţie în intuiţie, cât şi exprimarea sim¬ 
bolică, exactă. 

Din analiza gândirii el scoate regulile metodei, care la 
nivel foarte general au un caracter euristic, însă pe măsură ce 
se apropie de probleme concrete ele devin din ce în ce mai 
exacte. 

Punând accent pe intuiţie, Descartes neglijează logica, 
dar îl va stimula pe Leibniz în cercetarea formelor logice şi în 
corelarea acestora cu conceptele matematice şi cu limbajul 
folosit în matematică. 

Se poate spune că Descartes este mai aproape de intuiţio¬ 
nismul logico-matematic pentru care cadrul strict logic este 
ceva secundar. Leibniz, dimpotrivă, este mai aproape de for¬ 
malism şi logicism. Simbolismul său este alimentat de trei 
mari surse: a) logica aristotelică (mai bine spus, logica tradi¬ 
ţională), b) analogiile dintre operaţiile, respectiv, relaţiile 

aritmetice şi cele logice, şi c ) propriile sale intuiţii asupra 
demersului logic. 

Merită să-l invocăm aici şi pe R. Lullus (1235 - 1315), 
autorul care îl inspiră pe Leibniz în ideea de alfabet. 

în prima parte a lucrării sale Ars magna et ultima, numită 
Alfabetum, Lullus studiază „principiile” sau „termenii princi¬ 
pali". Combinatorica acestor principii sau termeni este o altă 
idee majoră pe care Leibniz i-o datorează lui Lullus. 

Limitarea la logica aristotelică, în primul rând la teoria si¬ 
logismului categoric, s-a dovedit a fi o frână pentru Leibniz. 
Analogiile logico-aritmetice l-au îndepărtat de crearea unui 
simbolism specific logicii, deşi l-au ajutat să ducă destul de 
departe ideile de calcul, demonstraţie formalizată şi chiar de 
model. 

Faptul că structurile logice, axate pe propoziţii şi relaţii 
între propoziţii, s-au dovedit asemenea structurilor matemati¬ 
ce, în speţă aritmetice, l-au apropiat pe Leibniz de un anume 
formalism. Specificul logicii stă în natura entităţilor sale, 
structurile pure fiind un loc comun în relaţiile dintre cele do¬ 
uă ştiinţe. 

Dacă modelul structurii este logica, atunci şi limbajul lo¬ 
gicii trebuie să fie altceva decât limbajul matematicii. Or, 
pentru Leibniz, limbajul logic este în mare măsură tributar 
limbajului matematic, de aceea Leibniz nu a putut să rezolve 
până la capăt problema simbolismului logic. 

După Leibniz, eforturile în direcţia introducerii simbolis¬ 
mului au fost continuate de Lambert, Holland, Castillon ş.a., 
care au mers pe aceeaşi linie, a analogiilor dintre operaţiile 
logice şi cele aritmetice. Succesele lor nu sunt notabile, aşa că 
următorul moment important în dezvoltarea simbolismului 
logic îl constituie George Boole şi Augustus de Morgan. Ei 
vor muta centrul de greutate al discuţiilor de la analogiile de 
ordin aritmetic la cele de ordin algebric. 

In The mathematical analysis of logic (1847), Boole pune 
problema construirii unui calcul prin care să poată obţine 
propoziţii adevărate plecând de la alte propoziţii prin elimina¬ 
rea anumitor termeni. în acest scop, el consideră propoziţiile 
logice ca identităţi între clase, un fel de ecuaţii cum am spune 
astăzi. Simbolismul pe care îl utilizează el este adecvat în 
primul rând reprezentării claselor şi relaţiilor dintre clase. 
Astfel „1” şi „0” reprezintă clasa univers, respectiv, clasa vi¬ 
dă, iar x, y, z, ... sunt „simboluri elective” care selecţionează 
din universul de discurs elemente de un anumit tip. 

Un rol aparte revine simbolului „v”, care apare de cele 
mai multe ori pentru a sugera caracterul nevid al unei clase. 
El are un statut logic apropiat mai mult de constantă decât de 
variabilă. 

Intersecţia claselor, notată cu „xy”, este un semn compus 
care selecţionează din universul de discurs clasa acelor lu¬ 
cruri care sunt atât x cât şi y. Dacă valoarea unuia dintre 
simboluri este 1 sau 0 se obţin cazurile particulare Ix = x şi 
(k =0, valabile şi pentru algebra numerică. Expresia Jr x - y’\ 
care corespunde scăderii din aritmetică, selecţionează 
lucrurile care sunt x fără a fi y. Condiţia, ca această operaţie 
să aibă sens, este ca cele două clase să fie disjuncte. 

în sfârşit, x selecţionează numai lucrurile care nu sunt x 
şi se defineşte prin: x = 1 - x. 

Iată şi câteva exemple de expresii care sunt valabile atât 
pentru algebra numerică cât şi pentru algebra claselor: 

1) xy = yx, 

2) x + y = y + x, 

3) x(y + z) = xy + xz. 

în schimb, expresiile: 

4) x 2 =jc(undejc 2 = xx), 

5) jc(1 - jc) = O 

sunt limitative în raport cu algebra numerică. Expresia 5) co¬ 
respunde principiului logic al noncontradicţiei şi se obţine din 
4) prin regulile obişnuite de calcul. Dacă îl înlocuim pe „1 - jc” 
cu jc obţinem o formă mai actuală a acestui principiu: jcjc = 0. 

în The mathematical analysis of logic, ca şi în celelalte 
scrieri ale sale, Boole studiază câteva posibilităţi de interpre¬ 
tare a calculului său în diferite domenii de semnificaţii - du¬ 
rate, probabilităţi, propoziţii ş.a. 

După cum demonstrează W. şi M. Kneale (42), interpre¬ 
tarea prin propoziţii adaugă calculului un principiu nou, şi 
anume principiul bivalenţei: jc = 1 sau jc = 0. Acest principiu, 
care este de fapt un principiu logic, nu este presupus de nici- 
una din celelalte interpretări. 

Principalele categorii de semne din limbajul utilizat de G. 
Boole pot f i grupate după cum urmează: 

1) semne pentru propoziţii şi lucruri: jc, y, z ... ■ 

2) semne pentru operaţiile intelectului: -, x, +,.... 

3) semnul pentru identitate: „ = 

4) semne cu semnificaţie constantă: 1,0, v. 

La aceste semne se mai adaugă o serie de alte semne care nu 
au o interpretare directă (semnele pentru funcţii, de exemplu), ci 
doar ajută la prelucrarea matematică a semnelor interpretate. 

Se observă că simbolismul lui Boole aparţine matematicii 
numerice sau, dacă acceptăm ideea larg răspândită astăzi cu 
privire la raportul dintre număr şi cantitate, acest simbolism 
aparţine matematicii cantitativiste. Aceasta nu înseamnă că 
aspectele calitative, de care se ocupă logica, se transformă 

automat în aspecte cantitative, prelucrabile matematic. Marea 
inovaţie a lui Boole constă în ideea interpretării logice a sim¬ 
bolurilor şi în prelucrarea lor matematică pentru ca rezultatul 
acestor „prelucrări” să fie apoi reinterpretat logic. Următorul 
pasaj din cartea lui Boole, An investigation of the laws of 
thought exprimă cât se poate de clar această concepţie asupra 
calculului matematic în logică: „condiţiile raţionamentului 
valid, realizat cu ajutorul simbolurilor, sunt: 

1) Simbolurile utilizate în expresii au o interpretare, iar 
legile de combinare a lor sunt corect determinate din această 
interpretare. 

2) Procesul formal de rezolvare sau demonstrare este 
efectuat conform legilor determinate mai sus, fără a se ţine 
seama de interpretare. 

3) Rezultatul final urmează a fi interpretat conform sis¬ 
temului de interpretare dat la început” (6; 68). 

După cum se poate observa chiar şi din acest scurt pasaj, 
Boole nu realizează o distincţie suficient de clară între „a de¬ 
monstra” şi „a rezolva”. Mi se pare corectă observaţia autori¬ 
lor J. Corcoran şi S. Wood (15) potrivit căreia, la Boole nu 
există un criteriu clar al validităţii unei inferenţe. Calculul 
ecuaţional, adică metoda de a determina soluţii, se confundă 
la el cu procedeul demonstrativ, adică metoda de a determina 
consecinţe. Acest neajuns, esenţial pentru logică, rezultă din 
modul în care Boole înţelege rolul calculului matematic în 
rezolvarea problemelor logice. 

Concomitent aproape cu Boole, Augustus de Morgan 
construieşte un calcul pentru silogistică în care cuantifică 
predicatele şi în care introduce, pe lângă termenii pozitivi, şi 
termeni negativi. Simbolismul său constă din următoarele ca¬ 
tegorii mai importante de semne: 

1) Semne pentru termeni pozitivi: X, Y, Z,... . 

2) Semne pentru termenii negativi corespunzători: x,y, z,... . 

3) Semne pentru propoziţiile categorice cu termeni pozitivi: 
(A|, E|, Ii ,0|) şi cu termeni negativi (A’, E\ I’ ,0’). 

4) Semne pentru cuantorii universal şi particular: „)” şi „(“ 

5) Semne pentru calitatea propoziţiei: (afirmativ) şi (ne¬ 

gativ). 

Iată şi câteva exemple de transcriere a propoziţiilor de 
predicaţie în simbolismul de Morgan: 

„X )) Y” (orice X este Y), 

„X (.( Y” (unii X sunt Y), 

„X ).( Y” (nici un X nu este Y), 

„X (.( Y” (unii X nu sunt Y). 

Simbolismul lui de Morgan este greoi şi nu este de mirare 
că el nu a rezistat, totuşi ideea extinderii silogisticii prin in¬ 
troducerea de termeni negativi şi prin cuantificare nu a scăpat 
logicienilor de mai târziu. De asemenea, cunoscutele relaţii 
„de Morgan” au fost treptat generalizate şi se regăsesc astăzi 
în aproape toate teoriile de bază ale logicii. 

Merite deosebite îi revin lui de Morgan şi în ceea ce pri¬ 
veşte logica relaţiilor, un domeniu logic mai puţin studiat pâ¬ 
nă la acea dată. 

Cercetările care i-au urmat lui de Morgan sunt legate în 
principal de numele lui Jevons, Grassman, Venn, Mc Coli, 
Poreţki ş.a., la un loc ele formează ceea ce numim astăzi 
„etapa algebrei logice”. Sunt cercetări care au contribuit din 
diferite puncte de vedere la precizarea conceptului de algebră 
booleană. 

Iată şi câteva din achiziţiile mai importante ale acestei 
etape în ceea ce priveşte constituirea simbolismului logic: 

1) W. S. Jevons clarifică unele problemele rămase neelu¬ 
cidate la Boole şi introduce chiar elemente noi, atât în privin¬ 
ţa concepţiei de ansamblu cât şi a simbolismului. Semnul 

„+”, de exemplu, va corespunde la St. Jevons disjuncţiei ne¬ 
exclusive. în felul în care este definită, această operaţie im¬ 
pune o nouă lege logică: x + x = x. împreună cu xx = x, intro¬ 
dusă deja de Boole, această lege va contribui hotărâtor la eli¬ 
minarea coeficienţilor numerici din simbolismul logic. Trebu¬ 
ie spus că cele două legi sunt caracteristice pentru algebra bi¬ 
nară, o ramură foarte importantă a algebrei modeme cu 
multiple aplicaţii în tehnica de calcul. 

2) J. D. Gergone şi E. Schroder introduc semnul „c” pentru 
relaţia de incluziune dintre clase. Uneori, acest semn este folosit 
şi pentru a reda relaţii din logica tradiţională (relaţiile de subor¬ 
donare dintre termeni sau de subaltemare între propoziţii). 

3) Hugh McColl foloseşte constantele „1” şi „0” pentru a 
marca valoarea logică a unei propoziţii. A = 1 şi A = 0 în¬ 
seamnă: „propoziţia A este adevărată” (respectiv falsă). Sem¬ 
nul identităţii „=” este folosit de McColl pentru a simboliza 
echivalenţa propoziţiilor, iar A ’ înseamnă negaţia propoziţiei 
A. Relaţiile dintre propoziţiile A şi A’ sunt redate prin expre¬ 
siile A A’ = 0 şi A + A' = 1. La rândul ei, implicaţia este nota¬ 
tă cu „A : B" şi se citeşte „A implică B" sau „dacă A este ade¬ 
vărat, B este întotdeauna adevărat”. în baza acestor simboluri, 
McColl construieşte un calcul algebric pentru logică similar 
în multe privinţe celui construit de G. Boole. 

4) P. S. Poreţki încheie etapa algebrei logicii şi dă o nouă 
dezvoltare concepţiei lui G. Boole. Simbolismul lui nu diferă 
în mod esenţial de cel al lui H. McColl. 

După unii istorici, etapa algebrei logicii s-ar încheia de 
fapt cu A. N. Whitehead, care, în A treatise of abstract alge¬ 
bra dezvoltă pe larg algebra propoziţiilor considerată de el o 
nouă ramură a algebrei moderne. 

Pe măsură ce simbolurile s-au încetăţenit în logică au în¬ 
ceput să apară şi primele studii asupra simbolismului. De 

numele lui Ch. S. Peirce, de exemplu, se leagă, între altele, şi 
apariţia semioticii logice. Tot Peirce este cel care va introdu¬ 
ce simbolurile „FI”, „2” pentru cei doi cuantori, universal şi 
particular. Semnul „FI” (de la produs) şi „E” (de la sumă) 
sunt puse în legătură cu produsul şi suma din logica propozi¬ 
ţiilor. Aceste simboluri au fost preluate de Lukasiewicz şi pot 
fi întâlnite şi astăzi în logică. 

în paralel cu etapa algebrei logicii se derulează etapa 
„fundamentelor matematicii”, etapă în care rolul central îi 
revine lui Frege. 

Este greu de redat, fie şi în linii mari, ideile înnoitoare pe 
care le-a adus el în domeniul logicii şi al matematicii. Reţi¬ 
nem deocamdată că Frege este primul autor care a creat un 
simbolism special pentru logică. Diferenţa dintre simbolismul 
lui Frege şi simbolismul lui Boole se explică prin diferenţa de 
concepţie pe care cei doi autori au avut-o în privinţa raportu¬ 
lui dintre logică şi matematică. Despre această problemă am 
vorbit însă în Introducere. 

Iată, pe scurt, câteva dintre semnele de bază utilizate de 
Frege în logică: 

(asertarea lui A), 

(negaţia asertării), 

(asertarea implicaţiei de la B la A); 

a (asertarea universalităţii relativ la a: „pentru orice 
a are loc tp a”). 


h a 
t B 


34 



CONCEPTE ŞI METODE MATEMATICE ÎN LOGICĂ 


Aceste semne se compun, mai departe, în diferite moduri. 
Regulile lor de compunere sunt formulate în mod explicit de 
către Frege însă ele nu constituie o definiţie inductivă pentru 
noţiunea de „expresie în L”. 

Deşi, valabil în principiu, simbolismul lui Frege este cât 
se poate de nepractic - aplicat în matematică, acest simbolism 
duce la formule extrem de complicate care fac calculul impo¬ 
sibil - de aceea el nici nu a reuşit să se menţină. Totuşi, el a 
atras în mod corect atenţia asupra necesităţii utilizării simbo¬ 
lurilor în logică. 

Pasul decisiv în constituirea simbolismului logic l-a făcut 
G. Peano. întemeietorul aritmeticii axiomatizate a creat un 
simbolism simplu şi totodată foarte eficient, asemănător în 
multe privinţe cu simbolismul algebric obişnuit. Redau în 
continuare câteva din categoriile mai importante de semne 
folosite de Peano: 

1) semne pentru variabile propoziţionale: a, b,..:, x, p, 

2) semne pentru adevăr şi fals: v, a ; 

3) semne pentru operaţii: n, u - (şi, sau, non); 

4) semne pentru relaţii: e, = , e ; 

5) semne pentru exprimarea generalităţii a e v ... b (pentru orice 
x,y...,b este implicat de a). 

Simbolismul lui Peano a fost adoptat, cu unele modifi¬ 
cări, de Russell şi Whitehead în Principia Mathematica (voi. 
I - III, 1910-1913), lucrare programatică în care logica mo¬ 
dernă apare, în linii mari, constituită. 

Chiar şi după apariţia PM s-au mai înregistrat unele achi¬ 
ziţii în domeniul simbolismului, însă acestea nu sunt, în prin¬ 
cipiu, indispensabile. O surpriză va produce, totuşi, scrierea 
fără paranteze a lui J. Lukasiewicz, care foloseşte simboluri 
literare pentru operatorii propoziţionali: Np, Kpq, Apq, Cpq 
etc. 

Scrierea lui Lukasiewicz, foarte simplă şi elegantă, s-a 
dovedit potrivită mai ales expunerilor axiomatice din logica 
propoziţiilor şi din silogistică. Putem spune că ea este proprie 
logicii şi că marchează cea mai radicală deosebire faţă de 
scrierea matematică obişnuită. 

Ne dăm seama, aşadar, că simbolismul nu este ceva speci¬ 
fic matematicii, cum s-a crezut multă vreme, că el poate să apa¬ 
ră şi în alte ştiinţe. în ceea ce priveşte logica, recursul la simbo¬ 
luri este determinat de nevoia de precizie în rezolvarea anumi¬ 
tor probleme dintre care cele mai multe nu apar în logica tradi¬ 
ţională. Achiziţiile la nivelul limbajului trebuie văzute, de ace¬ 
ea, în dependenţă de achiziţiile la nivelul problemelor (conţinu¬ 
tului). Numai când logica s-a văzut pusă în faţa rezolvării de 
noi probleme s-a putut vorbi de nevoia exprimării într-un nou 
limbaj. Până atunci, orice inovaţie în raport cu limbajul nu 
putea fi privită decât aşa cum a fost ea privită de fapt, şi anu¬ 
me ca o extravaganţă ce nu răspunde unor nevoi logice reale. 

Este de presupus că simbolismul se va generaliza în logi¬ 
că şi va cuprinde domenii care încă nu se pretează la o abor¬ 
dare simbolică. 

Dintre disciplinele care s-au impus în ultima vreme, atât 
în ce priveşte conţinutul de idei, cât şi limbajul, este logica 
modală. în afara simbolurilor specifice pentru operatorii mo¬ 
dali, reţine atenţia noul simbolism destinat analizării unor as¬ 
pecte semantice (vezi discuţia despre semantica lumilor posi¬ 
bile). La rândul ei, logica aplicată stimulează procesul dintr-o 
cu totul altă direcţie. 

în paralel cu tendinţa de specializare a limbajului pe dis¬ 
cipline şi teorii, se face simţită tendinţa de uniformizare a lui, 
ceea ce reprezintă o altă particularitate a dezvoltării logicii la 
ora actuală. La rândul lor, aplicaţiile cu caracter metalogic 
stimulează procesul dintr-o cu totul altă direcţie însă despre 
aceste probleme voi vorbi ceva mai departe. 

2. TIPURI DE LIMBAJE SIMBOLICE ÎN LOGICĂ 

Există în momentul de faţă câteva tipuri mari de limbaje 
simbolice asupra cărora mă voi opri pe scurt în cele ce ur¬ 
mează. Este vorba de limbajul Peano-Russell, de limbajul 
Lukasiewicz şi de limbajul aritmetic. Bineînţeles că la acestea 
se adaugă limbajul natural care intervine în diferite forme în 
construcţia logicii şi care se dovedeşte indispensabil introdu¬ 
cerii oricărui simbolism. 

Limbajul Peano-Russell este tipul cel mai răspândit astăzi 
în logică şi totodată cel mai apropiat de limbajul matematic 
uzual. Precizez că ceea ce dă tipul unui limbaj sunt în primul 
rând regulile de formare ale expresiilor şi abia, după aceea, 
natura simbolurilor. De altfel, definiţia inductivă a expresiilor 
în limbajul simbolic reprezintă una din principalele deosebiri 
faţă de limbajul natural. 

în limbajul Peano-Russell se reproduce structura frazei 
din limbajul natural, mai precis, modul de legare a propoziţii¬ 
lor în frază prin cuvintele de legătură „non”, „şi”, „sau”, „im¬ 
plică” ş.a. Faptul că unele dintre operaţiile logice introduse 
prin aceste cuvinte au proprietăţi similare operaţiilor matema¬ 
tice a putut fi pus în evidenţă numai cu ajutorul simbolurilor. 
S-ar putea spune că aceasta este una dintre particularităţile 
limbajului Peano-Russell, importantă şi pentru alte aplicaţii 
cu caracter matematic în logică. 

Relativ la definiţia limbajelor simbolice A. Church preci¬ 
zează: „un limbaj este definit atunci când avem o mulţime de 
simboluri primitive şi regulile de formare şi când avem ... 
semnificaţii pentru expresiile limbii respective” (13; 407). 

Aşadar, condiţiile minime pentru construirea unui limbaj 
simbolic sunt: 1) lista de simboluri, 2) regulile de formare, şi 
3) regulile de desemnare. Să exemplificăm aceste condiţii pe 

limbajul logicii propoziţiilor în cadrul tipului de limbaj pe 
care îl analizăm aici. 

Lista de simboluri primitive se compune din: 

1) simboluri pentru variabile propoziţionale: P,Q,R,...\ 

2) simboluri pentru operatorii logici propoziţionali: - (non), • 
(şi), v (sau), —> (implică), = (echivalent); 

3) simboluri auxiliare: (,);[,]; { , }; 

4) Constantele v şi /pentru adevăr si fals (aici adevărul şi fal¬ 
sul se iau ca obiecte abstracte, fără să se ţină seama de defini¬ 
ţia conceptelor ca atare). 

Reguli de formare. 

Rl. P, Q, R.... sunt expresii. 

R2. Dacă x şi y sunt expresii atunci, ~x, x ■ y, x v y, x —» y, x = 
y vor fi de asemenea expresii. 

Uneori se adaugă şi o regulă de „închidere” prin care se 
precizează că nici o altă expresie nu poate fi formată în afara 
regulilor de mai sus. 

La un loc, aceste reguli formează o definiţie inductivă 
pentru conceptul de „expresie în L”. 

Iată şi câteva exemple de expresii în limbajul Peano- 
Russel: 

(P*Q) v R, 

(P -> Q) v ~R, 

[(/> -> Q) • R] = (Q v R). 

Reguli de desemnare. 

Rl. Simbolurile pentru variabile desemnează elemente din 
mulţimea [v, f). 

R2. Simbolurile ~, •, v, = desemnează operaţiile logice: 
non, şi, sau, implică, echivalent. 

în formularea celor două reguli am considerat ca semnifi¬ 
caţie a variabilelor cele două valori logice v şi/. în Principia 
Mathematica semnificaţia unei variabile propoziţionale este 
propoziţia însăşi, nu valoarea ei. Ambele procedee sunt în 
esenţă valabile, fiecare cu avantajele şi dezavantajele ei. 

Ca o categorie aparte de reguli de desemnare pot fi consi¬ 
derate şi regulile de adevăr. Reamintesc că prin aceste reguli 
se stabileşte valoarea unei expresii compuse plecându-se de la 
valoarea elementelor ei componente. Pentru negaţie şi con¬ 
juncţie aceste reguli arată astfel: 

1) Dacă ~P = v atunci P =/(şi invers) 

2) Dacă P = Q= v atunci P • Q = v etc. 

Prin „P • Q = v” înţelegem că „P • Q este adevărată” sau 
că „P • Qîl desemnează pe v”. Acest mod de exprimare este 
în spiritul concepţiei lui Frege pentru care propoziţiile adevă¬ 
rate (respectiv false) sunt nume diferite ale adevărului (res¬ 
pectiv falsului). 

în limbajul logicii predicatelor, la simbolurile de mai sus 
se adaugă simboluri noi, specifice exprimării prin predicate. 
Ele se clasifică în următoarele patru mari grupe: 

1) simboluri pentru variabile individuale: x, y, z,...; 

2) constante individuale: a , b, c,...; 

3) simboluri pentru predicate: F, G, //,...; 

4) simboluri pentru cuantori: V, 3. 

în funcţie de scopurile urmărite, se mai pot adăuga şi alte 
simboluri, aici m-am limitat la strictul necesar. 

Regulile de formare sunt şi ele asemănătoare celor invo¬ 
cate la început: 

1) F(x), G(x), //(jc),...sunt expresii. 

2) Dacă A este o expresie în care apare liberă variabila x, 
atunci „Vx4 şi 3x4 sunt de asemenea expresii (prin „variabi¬ 
lă liberă” se înţelese variabila care nu este afectată de unul 
din cei doi cuantori). 

Câteva exemple de expresii în limbajul logicii predicatelor: 

Fix), G(x), 

3 x F(x) -4 H(y), 

Pv3x F(x). 

Cu ajutorul acestui limbaj pot fi studiate diferite structuri 
şi forme propoziţionale folosite la scară largă în limbajul na¬ 
tural. Aşa cum arată Gh. Enescu, „redarea raţionamentelor 
din limbajul natural în limbajul predicatelor este problema 
numărul unu a analizei logice moderne a gândirii intuitive. Ea 
este de o importanţă capitală pentru analiza logică şi formali¬ 
zarea teoriilor ştiinţifice” (19; 95). 

într-un limbaj simbolic, sistemul de simboluri poate fi 
extins sau restrâns, după nevoie, pe baza unor definiţii. Se 
consideră, în general, că aceste definiţii nu aduc nimic nou 
din punct de vedere al conţinutului, că ele sunt simple abrevi¬ 
eri sau „convenţii tipografice”, cum se afirmă în Principia 
Mathematica. Iată cum exprimă J. Lukasiewicz această idee 
într-una din lucrările de început ale logicii matematice: „Dacă 
există o teorie în care definiţiile nu apar, atunci nimic nou nu 
poate fi obţinut în teorie, după introducerea definiţiilor, cu 
excepţia faptului că forma unor teoreme poate fi schimbată ca 
urmare a înlocuirii definiendumului cu definiensul” (47; 32). 

în prefaţa la ediţia a doua a Principiei Math., Bertrand 
Russell pune problema reducerii simbolismului logic la sim¬ 
bolul „ / ” pentru operatorul lui Scheffer. O asemenea reduc¬ 
ţie nu sporeşte însă cu nimic claritatea şi eficienţa limbajului, 
dimpotrivă, se poate spune că utilizarea unui singur simbol 

are ca rezultat expresii foarte complicate, greu de mânuit în 
calcul şi destul de îndepărtate de intuiţia logică. 

Legat de acest aspect trebuie să discutăm şi o altă pro¬ 
blemă, şi anume problema raportului dintre semnificaţia şi 
sensul expresiilor într-un limbaj simbolic. 

Se ştie că semnificaţiile expresiilor care intră într-o defi¬ 
niţie este aceeaşi, dar nu se poate spune că şi sensul expresii¬ 
lor este acelaşi. Una este să afirmi „P • Q”, de exemplu, şi 
alta (~P \ ~Q)”, deşi aceste expresii sunt echivalente logic 
(au aceeaşi semnificaţie). Acelaşi lucru este valabil şi pentru 
expresiile Vx Fx şi ~3x ~Fx din logica predicatelor. Ceea ce 
înseamnă că logica sensurilor nu ţine întotdeauna seama de 
logica semnificaţiilor. 

Câteva observaţii, în încheiere, asupra limbajului lui 
Lukasiewicz. Acest limbaj diferă de limbajul Peano-Russell 
atât în privinţa regulilor de formare, cât şi a sistemului de 
simboluri. în plus, el nu conţine paranteze, ceea ce este, ia¬ 
răşi, o mare diferenţă. 

Alfabetul lui conţine simboluri pentru variabile (p, q, r, 
...) şi simboluri pentru operatorii logici cunoscuţi: N ( non), K 
(şi), A (sau), C (implică), E (echivalent). La acestea se mai 
adaugă cei doi cuantori n, X, deşi ei sunt mai puţini utilizaţi 
în logica propoziţiilor. 

Regulile de formare se enunţă asemănător regulilor exem¬ 
plificate deja: 

1) p, q, r,... sunt expresii; 

2) Dacă x, y sunt expresii atunci Nx, Kxy, Axy, Cxy şi Exy vor 
fi, de asemenea, expresii. 

în continuare, câteva exemple de „traduceri” din limbajul 
Peano-Russell în limbajul Lukasiewicz: 

KpKqr 

CpApq 

CpENpNApq. 


p* (q * r) 
p->(pvg) 

/?->[~p = ~(pv q )] 

în acest gen de scriere lipsesc parantezele, operatorul se 
plasează înaintea variabilelor, iar citirea formulei începe de la 
ultimul operator din dreapta spre primul din stânga. 

Limbajul este foarte simplu şi permite cele mai elegante 
prezentări ale sistemelor axiomatice din logica propoziţiilor şi 
a predicatelor. 

Deşi prezintă toate caracteristicile unui limbaj simbolic, 
limbajul lui Lukasiewicz reprezintă totuşi cea mai radicală 
deosebire a simbolismului logic faţă de simbolismul matema¬ 
tic uzual. Lukasiewicz îl va extinde şi asupra silogisticii unde 
expresiile Asp, Esp, Isp şi Osp corespund celor patru propozi¬ 
ţii de predicaţie. 

Simbolurile A, E, I, O unifică cuantorul cu copula (ex. 
„toţi ... sunt”, „unii ... nu sunt...” etc.), dând un fel de opera¬ 
tori logici care pot fi studiaţi în manieră pur formală. Diverse¬ 
le modele matematice ale silogisticii au putut fi construite 
plecându-se tocmai de la proprietăţile formale ale acestor 
operatori. 

3. LIMBAJUL ARITMETIC ÎN LOGICĂ 

La începutul acestui capitol am făcut unele consideraţii 
cu privire la contribuţiile aduse de Leibniz la dezvoltarea 
simbolismului logic. Printre preocupările lui, un loc impor¬ 
tant îl ocupă încercarea de-a introduce în logică limbajul 
aritmetic. Logica modernă a reluat aceste idei, la alt nivel, se 
înţelege, şi în alţi termeni, deschizând un câmp larg aplicaţii¬ 
lor cu caracter aritmetic. 

Trebuie spus de la început însă, că ceea ce se utilizează 
aici nu sunt numerele ca atare (conceptele), ci simbolurile lor, 
adică cifrele. Atât la nivel semantic cât şi sintactic, aplicaţiile 
cu caracter aritmetic vizează, cu prioritate, limbajul. Voi în¬ 
cerca să demonstrez acest lucru în cele ce urmează luând 
drept cadru de referinţă câteva dintre cele mai cunoscute teo¬ 
rii logice. 

O întrebare se ridică de pe acum în raport cu toate aceste 
aplicaţii: limbajul aritmetic are în logică aceeaşi destinaţie cu 
limbajele examinate până acum sau el vizează un cu totul alt 
gen de probleme? 

3.1. LIMBAJUL ARITMETIC LA LEIBNIZ 

Relativ la propoziţia categorică „S este P'\ Leibniz for¬ 
mulează următoarea problemă: dat fiind un termen oarecare T 
să se determine toate predicatele lui, în cazul în care termenul 
apare în propoziţie în postura de subiect logic, respectiv, toate 
subiectele lui în cazul în care termenul apare în postura de 
predicat. 

Este de departe vizibil că această problemă nu mai este 
de natură aristotelică şi că ea nu poate fi rezolvată în limitele 
şi cu mijloacele logicii tradiţionale. 

Din felul în care este ea formulată, predicatele unui sub¬ 
iect apar ca un fel de divizori ai unui număr, iar subiectele 
unui predicat ca multipli ai lui. De fapt, procedeul lui Leibniz 
se bazează tocmai pe analogia cu ideea de diviziune şi multi¬ 
plicare, cum vom avea ocazia să vedem în cele ce urmează. 

Leibniz consideră termenii unei propoziţii în sensul logi¬ 
cii tradiţionale, ca expresii ale unor concepte, numai că la el 
conceptele se împart în două categorii: 1) concepte prime şi 
nedefinite şi 2) concepte compuse din concepte prime. 

Conceptele din prima categorie sunt numite „termeni 
primi” şi, la un loc, ele formează ceea ce Leibniz va numi mai 
târziu „alfabetul gândirii umane”. 

Termenii sunt ordonaţi pe clase, după cum urmează: 
Prima clasă, cuprinde toţi termenii primi. 

A doua clasă, cuprinde perechi de termeni din prima clasă. 

A treia clasă, cuprinde triplete de termeni din prima şi a doua 
clasă ş.a.m.d. 

Pentru a face pe deplin inteligibil procedeul său, Leibniz 
introduce simboluri literare (a, b, c,...) pentru termenii primi. 
Astfel, a doua clasă va cuprinde perechile ordonate: (a, b), (a, 
c), (b, c),...; a treia clasă cuprinde tripletele: ( a , b, c), (a, c, b), 
(b , c, d), (a, c, d) etc. 

Predicatele unui subiect sunt, fie termeni primi, fie ter¬ 
meni derivaţi din termeni primi, în funcţie de modul în care 
se formează subiectul. Dacă „ abc ” formează termenul A, să 
zicem, atunci predicatele lui vor fi a, b, c, ab, ac, bc, abc. Se 
obţin deci propoziţiile: 

“abc este a ,” 

“abc este b," 

“abc este ab ” 


înţelegem acum de ce susţine Leibniz că propoziţiile lo¬ 
gice adevărate sunt, fie propoziţii de identitate, fie propoziţii 
reductibile la propoziţii de identitate. 

Pe de altă parte, propoziţiile logic adevărate sunt propo¬ 
ziţiile în care predicatul este cuprins în subiect ( predicatum 
inest subjecto). 

în De arte combinatorica, Leibniz încearcă să aplice pro¬ 
cedeul său sistemului de definiţii din Elementele lui Euclid. 
Termenii primi sunt numerotaţi (un fel de aritmetizare 

pregodeliană), iar definiţiile se obţin în baza diferitelor core¬ 
laţii dintre numere. Astfel, prima clasă cuprinde o enumerare 
de 27 concepte ale geometriei euclidiene: 1. Punct, 2. Spaţiu, 
3. între, 4. Adiacent, 5. Depărtat, 6. Extremitate .26. Co¬ 

mun, 27. Progresie. 

A doua clasă constă, cum am văzut, din perechi de numere 
din prima clasă. Dacă luăm perechea (9, 14) vom obţine defini¬ 
ţia termenului „cantitate” întrucât „cantitatea este numărul păr¬ 
ţilor”. Aici „parte” are numărul 9, iar „număr”, 14. 

A treia clasă cuprinde termeni cum ar fi termenul „inter¬ 
val” definit prin tripletul (2, 3, 10) care corespunde definiţiei: 
„intervalul este spaţiul dintre întreguri”. 

Leibniz foloseşte în aceleaşi scopuri fracţiile ordinare al 
căror numărător indică clasa, iar numitorul indică numărul 
din clasa respectivă. Astfel, 1/10 va însemna al zecelea ter¬ 
men din prima clasă, adică termenul „parte”. Numărul fracţi- 
onar 1/3 • 1 •. 2 este numărul asociat definiţiei segmentului 
(„distanţa dintre două puncte”). 

Dacă prin simplificare fracţiile sunt identice, atunci şi 
conceptele asociate lor sunt identice prin definiţie. 

în Elementa calculi, Leibniz încearcă să demonstreze că 
termenii se compun în propoziţie într-o manieră similară ope¬ 
raţiei de înmulţire din aritmetică. Cele două lucrări conţin, în 
germene, ideile de aritmetizare şi de calcul pe care le va dez¬ 
volta în diferite modalităţi mai târziu. 

în Regulae de bonitate consequentiarum, Leibniz duce 
până la capăt ideea de model aritmetic pentru silogistică, idee 
preluată în secolul nostru de către J. Suplecki. De altfel, mul¬ 
te dintre ideile lui Leibniz vor constitui puncte de plecare 
pentru abordările cu caracter matematic de mai târziu. 

3.2. LIMBAJUL ARITMETIC ÎN LOGICA 
PROPOZIŢIILOR 

Pentru desemnarea celor două valori logice (adevărul şi 
falsul) se folosesc de regulă simbolurile v şi /, însă pot fi folo¬ 
site în acest scop orice fel de simboluri. 

Nu are importanţă notarea ca atare, ci raporturile formale 
pe care cele două obiecte abstracte le stabilesc relativ la dife¬ 
ritele operaţii logice. 

Se obişnuieşte astăzi ca pentru desemnarea lor să se folo¬ 
sească cifrele. Am văzut că încă în secolul al XlX-lea, Hug 
McColl nota adevărul cu 1, iar falsul cu 0. Acest procedeu s-a 
încetăţenit între timp şi a dat naştere la alte aplicaţii cu carac¬ 
ter aritmetic în logică. 

în primul rând, au fost reinterpretate aceste simboluri 
conform semnificaţiilor lor iniţiale, iar operaţiile logice au 
putut fi redate în forma unor operaţii aritmetice. De exemplu, 
la A. N. Prior aceste corelaţii logico-aritmetice sunt folosite 
în teoria funcţiilor de adevăr: „Dacă 1 şi 0 au sensul lor uzual, 
spune Prior, simbolul K definit prin K11 = 1,K10 = K01 = 
K00 = 0, ar putea fi reprezentate complet prin operaţia de în¬ 
mulţire şi nu este dificil să găsim operaţii aritmetice care să 
înlocuiască într-un mod analog şi alţi operatori logici. De 
exemplu, am putea obţine ecuaţiile NI = 0 şi NO = 1 dacă in¬ 
terpretăm pe N ca pe operaţia de scădere din 1. Şi pentru că 
ştim că Cpq are aceeaşi valoare cu NKpNq, putem găsi o in¬ 
terpretare aritmetică pentru Cpq. Aceasta este: Cpq = 1 — p( 1 
- q)” (57; 230). 

Urmând sugestiile lui Prior din acest pasaj, obţinem urmă¬ 
toarele definiţii aritmetice pentru principalii operatori logici: 

Np = 1 - p, 

Kpq = pq, 

Apq = p + q - pq, 

Cpq = 1 -p(l -q), 

Epq = (1 - p) - q( 1 - 2p). 

Definiţiile în cauză se sprijină pe anumite analogii dintre 
operaţiile logice definite pe mulţimea {v, f) şi operaţiile arit¬ 
metice definite pe mulţimea {1,0}. 

Menţionez ca o curiozitate faptul că în reprezentarea 
aritmetică a adevărului şi falsului putem inversa raporturile 
notând adevărul cu 0 şi falsul cu 1. Vor apărea atunci aceleaşi 
expresii aritmetice, însă fiecare va corespunde dualului ex¬ 
presiei iniţiale. Dacă „p + q - pq” a corespuns disjuncţiei, în 
primul caz, acum ea va corespunde conjuncţiei. Acest lueru 
apare foarte clar în tabelul de mai jos: 



IsHHNHIB 

■■ii 






liBi! 








Relaţiile A - B corespund definiţiilor aritmetice în conven¬ 
ţiile obişnuite, adică v = 1 şi/= 0. Relaţiile C - B corespund 
definiţiilor aritmetice în convenţia v = 0 şi/= 1, iar relaţiile A - 
C corespund relaţiilor de dualitate. Toate celelalte probleme 
rămân aceleaşi, singurul aspect important constituindu-1 rapor¬ 
tul de dualitate obţinut prin inversarea semnificaţiilor. 

Câteva observaţii, în încheiere, pe marginea definiţiilor 
logico-aritmetice de mai sus. 

în primul rând, trebuie spus că aceste definiţii se dato¬ 
rează faptului că, împreună, negaţia şi conjuncţia transcriu 
orice alt operator propoziţional. Totuşi, analogiile dintre ope- 

raţiile logice şi cele aritmetice se limitează la cele două ope¬ 
raţii logice menţionate fără să fie valabile în rest. Dacă pentru 
conjuncţie interpretarea aritmetică permite redarea tuturor 
proprietăţilor ei formale, pentru implicaţie - relaţia funda¬ 
mentală a logicii - aceste proprietăţi nu mai sunt „transparen¬ 
te”. Vreau să spun că din expresia „1 - p(l - q)”, care cores¬ 
punde implicaţiei, nu ne putem da seama că implicaţia este o 
relaţie reflexivă, antisimetrică şi tranzitivă şi că, de asemenea, 
nu se poate vorbi de proprietatea contrapoziţiei şi nici de re¬ 
gulile de deducţie bazate pe implicaţie. 

înţelegem deci că nu este vorba de o „aritmetizare” a lo¬ 
gicii în sensul dizolvării ei într-un fragment al aritmeticii, ci 
doar de un sistem foarte limitat de analogii, utile până la un 
punct, dar care nu ne dau dreptul să trecem peste diferenţele 
mari dintre cele două ştiinţe. De regulă, aceste analogii pri¬ 
vesc un număr restrâns de operatori, cum s-a putut observa, 
pentru care pot fi găsite încă multe alte interpretări. Pentru că 
ele nu prezintă un interes prea mare pentru logică nu insist 
mai mult asupra lor. 

Un anume interes prezintă relaţia „<” care ordonează 
mulţimea {0, 1} corespunzătoare celor două valori logice. 
Pentru că, relativ la „<”, se pot defini conceptele de min (= 
minim) şi max (= maxim), operatorii propoziţionali se pot 
redefini astfel: 

p • q = min ( p,q ), 

P?= max ( p,q ), 
p —> q = min (1 — p, q), sau 

r 1 dacă p <q, 

p->q = ( 

l 0 dacă p> q. 

Sunt importante aceste definiţii pentru logică? 

Chiar dacă sunt mai puţin adecvate exprimării unor ra¬ 
porturi logice generale (raporturi inferenţiale, de exemplu), 
nu se poate nega importanţa lor în unele probleme de interes 
mai special. 

în logica bivalentă, cel puţin, aceste definiţii pot fi aplica¬ 
te cu succes în rezolvarea problemei deciziei, a minimizării 
expresiilor şi a altor probleme. în metalogică ele şi-au dovedit 
utilitatea în legătură cu demonstraţiile unor importante pro¬ 
prietăţi ale sistemelor axiomatice. în sfârşit, logica polivalen¬ 
tă utilizează la scară largă definiţiile aritmetice, mai ales că 
valorile de adevăr se notează aici cu numere reale din interva¬ 
lul cuprins între 0 şi 1. Ele au permis construirea unei întregi 
„familii” de sisteme n-valente, deşi foarte puţine au o inter¬ 
pretare logică corespunzătoare. 

3.3. LIMBAJUL ARITMETIC ŞI SISTEMELE 
DE NUMERAŢIE 

Interpretarea valorilor logice prin valori numerice poate 
genera şi alte corelaţii decât cele examinate până acum. Unele 
dintre ele vizează posibilitatea transcrierii unui număr dintr-un 
sistem de numeraţie în altul. în articolul său, Les lois 
arithmetique de la verite (Analele Univ. Bucureşti, seria Acta 
Logica, nr. 7-8, 1964/65), Gh. Enescu oferă o astfel de aplica¬ 
re a sistemelor de numeraţie în abordarea unor probleme de 
logică. în rezumat, procedeul lui Gh. Enescu constă în urmă¬ 
toarele: 

1) Se numerotează funcţiile de adevăr de la stânga la dreapta cu 
numere naturale obţinându-se astfel succesiunea:^, fu fi, 

2) Se transcriu numerele de ordine ale funcţiilor din sistemul 
zecimal în cel binar, iar secvenţa de 0 şi 1 obţinută se consi¬ 
deră a fi valoarea funcţiei: 

/o - OOOO 
fi - 0001 

/ 2-0010 


Zis-1111. 

3) Numărul total de cifre din reprezentarea binară trebuie să 
fie 2 m , unde m reprezintă numărul valorilor logice. Dacă re¬ 
prezentarea binară se face printr-un număr mai mic de cifre, 
se va adăuga cifra 0 de la stânga la dreapta până se va com¬ 
pleta numărul de 2 m cifre. 

4) Numărul total de funcţii se calculează după formula N = 2 n , 
unde m reprezintă numărul valorilor de adevăr, iar n numărul 
variabilelor. 

Să notăm cu_^’ negaţia funcţiei/J. în succesiunea funcţiilor 
/o,/i>.../i 5 se pot stabili acum următoarele corelaţii: 

f' =/ ma x-y; 
fi+fi' =/ m ax 
/’max =/o;/o’ =/ m ax 

fi=fi 

fi +fi' -fo- 


în aceste relaţii,/ max este / N .| şi corespunde tautologiei, iar 
fo corespunde contradicţiei. 

Cititorul poate identifica cu uşurinţă în aceste relaţii ex¬ 
presia aritmetică a unor binecunoscute principii logice (prin¬ 
cipiul noncontradicţiei, terţului exclus etc.). 

Interpretarea zecimală a funcţiilor de adevăr mai prezintă 
următoarele avantaje: 

a ) Se poate da o funcţie de adevăr numai prin numărul ei 
de ordine putându-se „calcula” apoi definiţia ei matricială, 
numărul de valori de adevăr şi numărul de variabile. 

b ) Procedeul poate fi extins şi asupra logicilor polivalen¬ 
te unde numărul funcţiilor de adevăr creşte impresionant. în 
sistemele trivalente cele mai cunoscute (Lukasiewicz, 
Bocivar, Kleene ş.a.) sunt studiate numai câteva dintre aceste 
funcţii, toate celelalte rămânând, practic, neutilizate. De alt¬ 
fel, într-un studiu ulterior, Cu privire la reprezentarea cifrică 
a funcţiilor de adevăr (Analele Univ. Bucureşti, 1982), Gh. 
Enescu revine asupra problemei dând unele precizări cu privi¬ 
re la unificarea sistemelor polivalente şi la posibilitatea inter¬ 
pretării lor unele prin altele. 

3.4. ARITMETIZAREA GODELIANĂ 

Mergând pe cu totul altă cale decât cea a analogiilor din¬ 
tre operaţiile logice şi cele aritmetice, Godel a elaborat un 
procedeu prin care sistemele formale de tipul Principiei 
mathematica să fie reprezentate aritmetic ca într-un fel de ci¬ 
fru. în esenţă, procedeul constă în asocierea simbolurilor pri¬ 
me şi expresiilor cu numere prime în baza unor reguli de co¬ 
respondenţă precis formulate. Prin acest procedeu, Godel a 
reuşit să arate că în aceste sisteme pot fi construite propoziţii 
care, deşi adevărate, nu pot fi nici demonstrate, nici infirmate 
în limitele şi cu mijloacele sistemului. Altfel spus, sistemele 
formale considerate sunt principial incomplete (în supoziţia, 
evident, că ele sunt totuşi consistente). 

Demonstraţia lui Godel prezintă pentru logica matemati¬ 
că şi fundamentele matematicii cel mai important rezultat ob¬ 
ţinut prin aplicarea unor procedee aritmetice. 

Prima expunere a acestei demonstraţii, şi singura până 
acum, în literatura noastră de specialitate i-o datorăm lui Gh. 
Enescu (vezi Teoria sistemelor logice, pag. 256). 

Godel a plecat de la elementul esenţial al formalizării, aşa 
cum o concepuse Hilbert în raport cu matematica, şi anume de 

la faptul că „pentru consideraţii matematice nu are importanţă 
ce obiecte sunt alese ca semne primitive, ceea ce înseamnă că 
putem utiliza în acest scop numere naturale. în consecinţă, o 
formulă va fi o secvenţă finită de numere naturale, iar o de¬ 
monstraţie o secvenţă finită de secvenţe finite de numere natu¬ 
rale. Noţiunile (respectiv propoziţiile) matematice vor deveni 
astfel noţiuni (respectiv propoziţii) despre numerele naturale 
sau secvenţele acestora; ele pot fi (cel puţin în parte) expri¬ 
mate prin simboluri ale sistemului PM însuşi. în particular, se 
poate demonstra că noţiunile formulă, demonstraţie şi formu¬ 
lă demonstrabilă pot fi definite în PM" (29; 607). 

Din punct de vedere matematic, procedeul lui Godel are 
la bază teorema fundamentală a aritmeticii, teoremă potrivit 
căreia orice număr întreg este sau prim sau un produs de nu¬ 
mere prime. Dacă se asociază, aşadar, simbolurile de bază din 
alfabetul unui sistem formal cu numere prime, atunci oricărei 
expresii construite din aceste simboluri îi va corespunde un 
număr şi invers, orice număr descompus în factori primi va 
corespunde unei expresii. 

înainte de a da regulile de corespondenţă între mulţimea 
numerelor prime şi mulţimea simbolurilor voi face o succintă 
prezentare a sistemului formal P, varianta simplificată a sis¬ 
temului PM pe care lucrează Godel. 

Semnele de bază ale sistemului sunt: 

1) constantele ~ (non), v (sau), n (oricare), 0 (zero), şi f 
(succesor); 

2) variabile de tip 1 pentru numere, inclusiv zero: xi, yi, Zi,...; 

3) variabile de tip 2 pentru clase: X 2 , y 2 ,—; 

4) variabile de tip 3 pentru clase de clase: x 3 , y 3 . 

Funcţiile de două sau mai multe variabile, la fel ca şi re¬ 
laţiile, nu fac parte din categoria semnelor prime. 

în continuare se postulează următoarele corespondenţe 
între semne şi numerele prime: 

„O”.1; .5; „II”.9; 

„f”.3; „v”.7; „(“.11;,,)”.13. 

Variabilelor de tip n li se asociază numere prime de for¬ 
ma p n unde p este un număr prim mai mare ca 13. De exem¬ 
plu, x 2 va avea numărul 17 2 . Unei secvenţe de semne de bază 
care are numerele ni, n 2 ,...,n k i se asociază produsul de fac¬ 
tori primi 2 nl x 3 n2 x ... x P k nk . 

Să exemplificăm această regulă pentru expresia x 2 (xi). Nu¬ 
mărul ni asociat lui x 2 va fi 17 2 ; n 2 va fi 11; n 2 va fi 19, iar ru va 
fi 13. Deci numărul formulei x 2 (x i) va fi 2 17 x 3 11 x 5 19 x 7 13 . 

Notăm în continuare cu <J>(a) numărul godelian al formu¬ 
lei a şi cu R(ai, a 2 ,..„ a„) o relaţie între semne prime sau sec¬ 
venţe de semne prime. Acestei secvenţe i se asociază relaţia 
R’CYi, X 2 ,..., X n ) între numerele naturale X\, X 2 ,..., X n dacă şi 
numai dacă are loc condiţia = Xj (pentru i = 1,2,..., n). 

Acest mod de cifrare al simbolurilor şi expresiilor din 
PM este utilizat în construcţia propoziţiei indecidabile. Res¬ 
pectiva propoziţie asertează tocmai consistenţa sistemului, 
ceea ce înseamnă că în sistemele de tipul PM între consistenţă 
şi completitudine există o incompatibilitate de principiu. 

Se pune în mod firesc întrebarea ce raport există între teo¬ 
rema lui Godel şi procedeul aritmetizării? 

Este clar că la această întrebare nu se poate răspunde sim¬ 
plu. Ce pot spune deocamdată este că teorema lui Godel ex¬ 
primă o proprietate fundamentală a sistemelor de tipul PM şi că 
demonstraţia ei presupune „aritmetizarea” sistemelor respecti¬ 
ve. Sunt reprezentate aritmetic diferite concepte şi propoziţii 
metateoretice dintre care una, cea care asertează consistenţa 

sistemului, nu poate fi demonstrată. în supoziţia că ea ar fi to¬ 
tuşi demonstrabilă (şi că sistemul este astfel complet), ar ur¬ 
ma ca sistemul să fie inconsistent. De aici raportul de contra- 
rietate dintre consistenţă şi completitudine (cele două concep¬ 
te nu pot fi asertate împreună despre unul şi acelaşi sistem, 
dar pot fi negate). 

Dacă ţinem seama de precizarea lui Godel că demonstra¬ 
ţia teoremei satisface criteriul intuiţionist al constructivităţii, 
atunci teorema este ea însăşi o consecinţă a aritmetizării pen¬ 
tru că aritmetizarea permite construirea efectivă a propoziţiei 
indecidabile. 

Teorema lui Godel are consecinţe dintre cele mai adânci, 
atât asupra logicii, cât şi asupra matematicii. 

Din punct de vedere matematic, ea a zădărnicit, aşa cum 
am arătat în Introducere, programul hilbertian de reorganizare 
a matematicii în forma unor sisteme formale. Un astfel de sis¬ 
tem nu poate reproduce toate propoziţiile adevărate relativ la 
un anumit domeniu de obiecte pentru simplul motiv că el este 
principial incomplet. 

în plan logic, teorema lui Godel a stimulat descoperiri 
importante dintre care aş aminti soluţia negativă a problemei 
deciziei pentru calculul cu predicate de ordinul întâi (A. 
Church, 1936). Deosebit de interesante sunt şi implicaţiile 
acestei teoreme în problema paradoxelor. De altfel, în varian¬ 
tă neformalizată, Godel expune rezultatul său în forma unui 
paradox. în lucrarea citată, Gh. Enescu arată cum se corelează 
paradoxul lui Godel cu paradoxul mincinosului sau cu para¬ 
doxul lui Richard (relativ la procedeul raţionamentului dia¬ 
gonal). în sfârşit, teorema lui Godel aduce o lumină nouă în 
problema adevărului demonstrând că sfera conceptului ade¬ 
văr nu este aceeaşi cu sfera conceptului demonstrabil. 

4. LIMBAJUL FORMALIZAT ÎN LOGICĂ ŞI 
MATEMATICĂ 

Termenul de „limbaj formalizat” a fost introdus de Alfred 
Tarski cu intenţia de a face deosebirea dintre limbajul natural 
şi limbajul teoriilor ştiinţifice, în primul rând al celor deduc¬ 
tive. Principiile de construcţie pe care la postulează Tarski 
relativ la limbajul formalizat sunt următoarele: 

1) „Pentru fiecare din aceste limbaje se indică sau de¬ 
scrie (în mod structural) toate semnele din care sunt compuse 
expresiile limbajului” (69; 172). 

2) „Ţinând cont de proprietăţile structurale se delimitează 
în mulţimea expresiilor posibile acele expresii care pot fi nu¬ 
mite propoziţii” (69; 172). 

Termenul „propoziţie” apare aici pentru a păstra analogia 
cu limbajul natural, în mod obişnuit vorbim însă de „formu¬ 
le” sau „expresii” şi nu de „propoziţii”. 

Tarski face precizarea că, în general, limbajul şi teoria 
constituie un „întreg organic”, astfel că, atunci când vorbim 
de un anumit limbaj formalizat, noi vorbim de fapt de limba¬ 
jul unei anumite teorii (formalizate). Din această cauză pro¬ 
prietăţile limbajului se manifestă în strictă dependenţă de me¬ 
toda de construcţie a teoriilor. Aceasta face ca la cele două 
principii de construcţie enunţate mai sus, Tarski să adauge 
alte două principii care vizează, de data aceasta, structura de¬ 
ductivă a teoriei. Ele se formulează după cum urmează: 

3) ”Se indică, sau se descrie structural, o anumită categorie 
de propoziţii numite axiome sau propoziţii prime ” (69; 172). 

4) ”Se indică reguli speciale, numite reguli de inferenţă , 
care determină anumite operaţii ce permit transformarea pro¬ 
poziţiilor în alte propoziţii” (69; 172). 

Propoziţiile obţinute ca urmare a aplicării regulilor de 
deducţie se numesc consecinţe. In raport cu axiomele, conse¬ 
cinţele se numesc teze. 

în ceea ce priveşte semnificaţia semnelor şi a expresiilor 
se arată mai departe că: „acestor semne ale limbajului care fac 
obiectul consideraţiilor de faţă, noi le atribuim întotdeauna 
semnificaţii concrete şi inteligibile; expresiile numite propo¬ 
ziţii rămân propoziţii chiar şi atunci când sunt traduse în lim¬ 
bajul cotidian. Propoziţiile luate ca axiome ne apar ca fiind 
intuitiv adevărate; alegerea regulilor de deducţie este condusă 
de dorinţa de a asigura trecerea de la propoziţiile admise ca 
adevărate la noi propoziţii adevărate” (69; 173). 

Acest pasaj este important nu numai pentru precizările 
aduse în problema semnificaţiei semnelor şi expresiilor, ci şi 
pentru modul în care subliniază legăturile foarte strânse dintre 
limbajul formalizat şi limbajul natural. De altfel, Tarski atrage 
atenţia asupra pericolului pe care îl prezintă pentru ştiinţă, în 
special pentru logică şi matematică, formalismul abstract, golit 
de orice legătură cu conţinutul. Se pare că această recomandare 
făcută de Tarski în primul studiu destinat limbajelor formaliza¬ 
te nu a fost prea mult respectată în anii din urmă. Iată ce scrie 
în acest sens Gh. Enescu în cunoscutul său Dicţionar de logi¬ 
că: „Ştiind cât de impresionat e omul de rând (sau, în general, 
cei nepricepuţi în „limbajul matematic”), simbolizarea şi 
formalizarea pot să dea impresia nejustificată de profunzime 
datorită ermetismului (adică a lipsei de comunicare). Pentru a 
preveni ermetismul şi superficialitatea în simbolizare şi for¬ 
malizare este necesar să asigurăm trecerea şi, respectiv, intro¬ 
ducerea într-un limbaj conceptual (intuitiv)” (22; 118). 

în sinteză, limbajul formalizat apare definit la Tarski 
prin: a) lista de simboluri, b) regulile de formare, c) regulile 
de desemnare, d) axiomele şi regulile de deducţie. Această 
concepţie va suferi ulterior tot felul de modificări (sunt modi- 

ficări impuse chiar de problemele pe care le ridică formaliza¬ 
rea diferitelor teorii ale logicii şi matematicii). O asemenea 
modificare, de exemplu, apare la Rudolf Camap, pentru care 
limbajul formalizat este dat prin: a) lista de simboluri, b) regu¬ 
lile de formare, c) regulile de desemnare, d) regulile de dome¬ 
niu şi e ) regulile de adevăr. Gh. Enescu va introduce o modifi¬ 
care în sensul generalizării condiţiilor ce definesc limbajul 
formalizat, pentru el construcţia unui limbaj formalizat presupu¬ 
ne minimum trei condiţii: a) lista de semne elementare, b) regu¬ 
lile de formare şi c) regulile de desemnare (sau semnificare), 
încă odată, definiţia postulează doar condiţiile necesare ale 
unui limbaj formalizat, ea este deci mult mai generală decât 
definiţiile introduse mai sus. 

Limbajul formalizat are, în opinia lui Tarski, câteva trăsă¬ 
turi mai importante prin care se deosebeşte de orice alt tip de 
limbaj, în primul rând de limbajul natural: 

1) Este limitat la un domeniu anume. Aceasta face ca el să 
nu poată exprima tot ceea ce în general poate fi exprimat (nu 
este universal, cu alte cuvinte). 

2) Nu este închis. Conceptul de „închidere” în raport cu 
limbajul se referă la faptul că nu pot fi formulate în limbaj 
expresii care să se refere la limbajul însuşi. Tarski demon¬ 
strează că această particularitate este importantă pentru expli¬ 
carea antinomiilor semantice. 

3) Este precis. Prin regulile de formare şi de desemnare 
ştim de la început dacă o succesiune de simboluri este o ex¬ 
presie şi ce anume desemnează ea. 

4) Relativ la limbajul formalizat pot fi definite într-un 
mod riguros o serie de concepte fundamentale ale logicii, 
cum ar fi conceptul de validitate, de consistenţă, de consecin¬ 
ţă logică ş.a. 

5) Pornind de la sintaxa unui limbaj formalizat pot fi mai 
departe introduse noţiunile de sistem sintactic şi de sistem 

formal. Primul se defineşte ca un sistem obţinut prin detaşa¬ 
rea sistemului de semne al unui limbaj formalizat de latura lui 
semantică. Sistemul formal va fi atunci orice sistem sintactic 
şi orice reprezentare sintactică a lui. 

Astăzi, limbajele formalizate sunt utilizate la scară largă 
atât în logică, cât şi în matematică. Construcţia lor diferă de la 
autor la autor, însă principiul este în general acelaşi. Limbajul 
matematic este mai bogat, el îl conţine pe cel logic la care 
adaugă o serie de elemente specifice, în funcţie de complexi¬ 
tatea domeniului ce urmează a fi investigat. în ultima vreme, 
abordarea pe bază de limbaje formalizate tinde să se extindă 
şi asupra altor discipline, dovadă că metoda este pe cale de-a 
se generaliza. 


5. CONCLUZII 

Cele discutate până acum permit fixarea câtorva concluzii 
mai generale cu privire la locul şi rolul simbolismului în rela¬ 
ţiile dintre logică şi matematică. 

1) în toate fazele dezvoltării ei, logica a demonstrat că nu 
se poate dispensa de un minim de simbolism. Primele simbo¬ 
luri apar încă la Aristotel, un fel de variabile pentru termeni, 
cum s-a spus pe bună dreptate. Important este că aceste sim¬ 
boluri nu vizau de la început ideea de funcţie, ca în matemati¬ 
că, ci ideea de formă logică. După părerea mea, conceptul de 
formă logică este unul din primele concepte ale logicii care 
reclamă utilizarea simbolurilor. 

2) în cele mai multe ştiinţe care folosesc astăzi limbajele 
simbolice nu avem de-a face cu un simbolism specific, ceea 
ce intervine aici este tot simbolismul matematic. „Toate dis¬ 
ciplinele ştiinţifice, arată Gr. Moisil, au fost obligate în mo¬ 
mentul creării lor să-şi constituie un limbaj propriu, iar în 

momentul deplinei lor maturităţi, acest limbaj a fost redus la 
limbajul matematic” (51; 73). 

Logica a dovedit că se abate de la această regulă întrucât 
simbolismul pe care ea l-a adoptat este un simbolism specific 
care diferă, după cum s-a văzut, de cel matematic. Există şi 
alte ştiinţe astăzi care evoluează în aceeaşi direcţie. 

3) Utilizarea simbolismului este importantă în logică şi 
sub un alt aspect. Foarte multe probleme ale logicii tradiţio¬ 
nale au putut fi reluate în formă simbolică, ceea ce a permis 
soluţionarea lor cu mijloacele logicii modeme. „Opera lui 
Lukasiewicz şi a urmaşilor săi, scrie Gr. Moisil, arată cât de 
mult adoptarea scrierii simbolice şi cunoaşterea logicii mate¬ 
matice pot contribui la înţelegerea gândirii lui Aristot, a unui 
Teofrast, şi a altora” (51; 421). 

într-adevăr, Lukasiewicz a reuşit să definească ideea mo¬ 
dală de posibil plecând de la aserţiunile lui Aristotel din Despre 
interpretare, aserţiuni pe care le-a exprimat în formă simbolică. 
Iată deci că limbajul simbolic este în măsură să deservească şi 
alte compartimente ale logicii decât cele pentru care a fost in¬ 
trodus el în mod expres. 

4) Analogiile limitate dintre logică şi aritmetică au per¬ 
mis utilizarea limbajului aritmetic în rezolvarea unor proble¬ 
me mai speciale ale logicii. Acest lucru s-a realizat în două 
moduri: a) prin redarea operaţiilor logice în forma operaţiilor 
aritmetice şi b) prin asocierea de numere elementelor structu¬ 
rale ale limbajului (v. Leibniz, Godel ş.a.). Şi într-un caz şi în 
celălalt limbajul aritmetic are o sferă destul de restrânsă de 
aplicaţie, el nu poate fi considerat un înlocuitor al limbajelor 
propriu-zis logice. 

5) Este adevărat că logica a reprezentat şi continuă să re¬ 
prezinte un câmp de experienţă pentru limbajul matematic, 
dar de aici nu rezultă că orice generalizare spre logică duce 
neapărat la rezolvarea de probleme noi. Simbolizarea de dra- 

gul simbolizării poate duce la obscurităţi. Or, arăta la vremea 
lui Hilbert, simbolismul trebuie să ducă în logică la ceea ce a 
dus el în matematică, şi anume la tratarea cât mai exactă şi 
mai riguroasă a conţinutului ei. 

6) Formele logice fiind universale, independente de do¬ 
meniile particulare ale gândirii, este în interesul logicienilor 
să menţină comunicarea cu toate aceste domenii. Problema 
alegerii simbolismului nu este doar o necesitate internă a 
dezvoltării logicii, ci exprimă o nevoie de ordin pragmatic. 
Nu este în interesul nimănui blocarea logicii în relaţiile ei cu 
matematica şi izolarea de cei ce se ocupă de domenii mate¬ 
matizate. O concepţie justă în această privinţă a dezvoltat la 
noi tot Gr. Moisil: „...Limbajul logicii simbolice, având toate 
aceste caracteristici ale limbajului matematic ce-1 face dez¬ 
agreabil cititorului obişnuit, are în plus defectul de a fi deose¬ 
bit de limbajul matematic, şi ca atare rămâne neinteligibil la 
prima lectură chiar pentru matematicianul rutinat” (51; 74). 
Or, tocmai de aceea de impune deschiderea logicii în ambele 
direcţii, atât spre matematică şi spre ştiinţele matematizate, 
cât şi spre ştiinţele nematematice. 

7) Diversificarea simbolismului în logică nu trebuie pri¬ 
vită ca o eliminare completă a limbajului natural. Dincolo de 
faptul că limbajul natural este o permanentă sursă de aplicaţii 
pentru logică, el este indispensabil în introducerea oricărui 
simbolism. 

II. CONCEPTE FUNDAMENTALE 
ALE MATEMATICII ÎN LOGICĂ 

într-un domeniu ştiinţific oarecare pot să apară la un 
moment dat concepte şi metode care să fie multă vreme lega¬ 
te de domeniul respectiv, dar care, cu timpul, să poată fi ge¬ 
neralizate dincolo de natura concretă a entităţilor în legătură 
cu care ele au apărut. Generalizarea se face în două moduri: 
fie că se extinde sfera de aplicabilitate a conceptelor respecti¬ 
ve, fie că se „extrag” anumite trăsături ale lor care sunt core¬ 
late apoi cu alte concepte şi procedee. Trebuie să distingem, 
aşadar, între originea conceptelor şi metodelor respective şi 
destinul lor ulterior. Desigur că aplicaţiile se pot întoarce 
asupra teoriilor de origine îmbogăţindu-le cu noi fapte parti¬ 
culare şi, în felul acesta, cu noi posibilităţi de generalizare. 

Unele concepte ale matematicii tradiţionale, cum ar fi: 
mulţime, funcţie, structură matematică ş.a., au putut fi gene¬ 
ralizate în sensul al doilea invocat mai sus. Excepţie face 
conceptul de număr care rămâne în continuare un concept 
specific matematicii şi ale cărui aplicaţii logice ridică, cum 
vom vedea, probleme mai speciale. 

Cu ce eficienţă se aplică conceptele respective în logică 
şi cu ce limite? 

Se poate spune că ele sunt indispensabile logicii sau doar 
că sunt utile pe anumite porţiuni? 

Amatorul de logică şi filosofie a logicii recunoaşte im¬ 
portanţa acestor întrebări pentru înţelegerea actualelor rapor¬ 
turi metodologice dintre logică şi matematică. 

Dacă toate aceste concepte se dovedesc a nu fi necesare 
logicii, înseamnă că atitudinea logicii faţă de ele este mai de¬ 
grabă pragmatică decât teoretică. Cu alte cuvinte, sunt alese 

mijloacele cele mai convenabile urmărindu-se în special crite¬ 
rii legate de eficienţă. Dacă, în schimb, avem în vedere apli¬ 
caţiile logicii în matematică, atunci este de înţeles că aceste 
concepte sunt preferabile, uneori chiar indispensabile. în do¬ 
menii nematematice, însă, abuzul de asemenea concepte poa¬ 
te duce la obscurităţi, ceea ce justifică, într-un fel, aversiunea 
cercetătorilor din domeniile nematematizate faţă de metodele 
logice. 

Rezolvă conceptele şi metodele matematice mai bine 
problemele logice sau rezolvă ele problemele care nu s-ar pu¬ 
tea rezolva altfel? 

Legat de această întrebare nu trebuie să confundăm posi¬ 
bilitatea ilustrării anumitor concepte matematice pe terenul 
logicii cu eficienţa aplicării acestor concepte. Datorită carac¬ 
terului mai simplu al aplicaţiilor lor, matematica poate obţine 
un anumit profit, dar nu este sigur că şi logica ar putea avea 
un asemenea profit. Prin urmare, trebuie să distingem ceea ce 
este util matematicii de ceea ce este util logicii, iar, pe de altă 
parte, ceea ce este necesar logicii de ceea ce este doar util ei. 

1. COCEPTUL DE MULŢIME ÎN LOGICĂ 

Acest concept este de bază în matematică, însă el este 
atât de general încât pare mai apropiat de statutul categoriilor 
filosofice decât al celor strict matematice. Numai dezvoltarea 
teoriei mulţimilor ne poate duce de la ideea generală de mul¬ 
ţime la matematica propriu-zisă, mai precis, la o disciplină 
specială a ei. 

Faptul că acest concept depăşeşte graniţele oricărui do¬ 
meniu este arătat şi de dificultăţile care apar în legătură cu el, 
dificultăţi ce depăşesc competenţele matematicianului ce lu¬ 
crează în „interiorul” matematicii trecând dincolo, în logică şi 
chiar în filosofie. Aceste dificultăţi încep chiar de la definiţia 

conceptului de mulţime. în versiunea lui Cantor, de exemplu, 
mulţimea este „rezultatul cuprinderii într-un tot a unor obiec¬ 
te determinate ale perceperii sau gândirii noastre; aceste obi¬ 
ecte se numesc elementele mulţimii”. 

Aplicată liber, definiţia duce la paradoxe, cum este para¬ 
doxul lui Russell, de exemplu, legat de mulţimea tuturor mul¬ 
ţimilor care nu se conţin pe sine (din supoziţia că această 
mulţime se conţine rezultă că ea ar trebui să nu se conţină, şi 
invers). 

Redefinirea conceptului de mulţime s-a făcut pe cale axi¬ 
omatică, astfel că, sunt considerate legitime doar mulţimile 
care satisfac condiţiile impuse prin axiome. 

Există în axiomatizările curente câteva axiome care s-au 
dovedit indispensabile matematicii, cum ar fi: 

Axioma extensionalităţii: Două mulţimi A şi fi care au ace¬ 
leaşi elemente sunt identice. 

A = B= d f VjtftG A =u:g fi). 

Axioma alegerii : Pentru orice mulţime A formată din mulţimi 
disjuncte două câte două există o mulţime fi care conţine un 
singur element comun cu fiecare din mulţimile respective: 

VA [A = {ai,a 2 ,...} & Vi.jfl, nflj = 0] -> 3B [B = {b,, b 2 , 
...} & bi G a\&b 2 e a 2 & ...). 

Axioma infinitului: Există cel puţin o mulţime A astfel că: 

a) 0 g A, 

b) Dacă x e A atunci {*} g A. 

împreună cu axioma mulţimii potenţiale, axioma infini¬ 
tului determină şirul de mulţimi 0, { 0 ), { 0, { 0 )),... prin 

care se poate constitui şirul numerelor naturale. Aşa cum am 
menţionat şi în Introducere, axioma infinitului şi axioma ale¬ 
gerii nu pot fi deduse din concepte şi relaţii pur logice, ceea 
ce înseamnă că o bună parte a matematicii tradiţionale nu 
poate fi încorporată programului logicist de fundamentare a 
matematicii (axiomele respective s-au dovedit indispensabile 
aritmeticii, analizei, ca şi unor aplicaţii ale matematicii, cum 
ar fi mecanica teoretică, de exemplu). 

Legat de ideea de mulţime trebuie discutată şi ideea de 
clasă, deşi, cel mai adesea, cele două concepte sunt luate ca 
echivalente. 

Se obişnuieşte uneori ca mulţimea să fie considerată ter¬ 
men prim (colecţie sau agregat de obiecte distincte între ele), 
iar clasa termen derivat. Este clasă, atunci, acea mulţime de 
elemente ce satisface o funcţie propoziţională. Pentru că încă 
nu am discutat conceptul de funcţie propoziţională, putem 
spune, mai simplu, că este clasă extensiunea asociată unui 
anumit concept. 

în alte contexte, clasa poate primi accepţiuni mult mai 
speciale. La Bemays, de exemplu, sunt clase doar mulţimile 
care nu mai pot fi elementele altor mulţimi. 

Pentru simplificarea expunerii, în consideraţiile ce ur¬ 
mează nu voi face nici o deosebire între mulţime şi clasă, in¬ 
diferent care din termeni este folosit. 

O clasă (mulţime) poate fi dată extensional (prin enumera¬ 
rea elementelor sale) sau intensional (prin indicarea proprietăţii 
pe care o verifică elementele respective): A = [a\, a 2 ... } sau 
A = { jc: F(x )}. Exprimarea intensională este preferabilă une¬ 
ori, iar când avem de-a face cu mulţimi foarte mari de elente, 
chiar infinite, ea este singura posibilă. Legătura dintre cele 
două forme de exprimare este dată de echivalenţa: Vx [x e A 
= F(x)]. 

A nu se confunda logica claselor cu teoria mulţimilor. 
Prima este o teorie logică, ea are ca obiect validitatea anumi¬ 
tor scheme de raţionare cu propoziţii în care intervin clase; a 
doua este o teorie matematică al cărui principal obiect îl 
constituie definirea, eventual, constituirea de alte obiecte 
(obiecte strict matematice). Deşi cele două se intersectează în 
zone destul de largi, ele nu se confundă. 

Aplicarea în logică a conceptelor teoriei mulţimilor nu tre¬ 
buie înţeleasă în sensul reducerii logicii la un simplu caz parti¬ 
cular al ei. De altfel, cea mai mare parte a teoriei mulţimilor s-a 
dovedit a nu fi necesară logicii, ceea ce se aplică aici sunt doar 
câteva dintre conceptele ei de bază. în principal, ele vizează 
probleme referitoare la calcule, modele, domenii de interpreta¬ 
re, mulţimi de formule, clase de echivalenţă ş. a. Calculul ma¬ 
triceal, de exemplu, este asociat mulţimii { v, f ), iar calculul 
formelor normale este asociat mulţimii formulelor dintr-un 
limbaj simbolic. In primul caz avem de a face cu o mulţime la 
nivelul semanticii, în al doilea, la nivelul sintacticii. 

Atât în semantică cât şi în sintaxă exemplele pot conti¬ 
nua. Pentru logica predicatelor, domeniul de interpretare este 
o mulţime în plan semantic, pe când alfabetul este o mulţime 
în sintaxă. Chiar şi calcule mai speciale, cum ar fi calculul 
axiomatic, de exemplu, sau calculul natural, sunt definite re¬ 
lativ la anumite mulţimi (mulţimi de formule de un anumit tip 
şi mulţimi de reguli de deducţie). 

în legătură cu această problemă trebuie arătat că şi unele 
sisteme logice cum este sistemul logicii propoziţiilor pot fi 
considerate ca mulţimi de formule pe care se definesc anumite 
operaţii şi relaţii logice. întrucât proprietăţile formale ale aces¬ 
tor operaţii şi relaţii verifică axiomele unor cunoscute structuri 
matematice, sistemele în cauză pot fi studiate în termenii res¬ 
pectivelor structuri (aplicaţia conceptului de mulţime devine, 
aşadar, condiţia aplicării conceptului de structură). 

In continuare voi exemplifica câteva concepte mai im¬ 
portante ale teoriei mulţimilor care pot fi întâlnite în logică. 

1) Mulţimea potenţială. Fie A o mulţime oarecare. Mulţimea 
potenţială, notată P(A), se defineşte ca mulţime a submulţimi- 
lor lui A. P(A) = {X: X c A}. Exemplificăm acest concept pe 
mulţimea valorilor logice V = { v, f] şi obţinem: P(V) = {0, 

[v). 

2) Reuniunea şi intersecţia mulţimilor. Dacă A şi B sunt 
mulţimi, reuniunea respectiv intersecţia mulţimilor, notate cu 

u, n, se definesc astfel: 

A u fi = df {*: * e A v jc e B }, 

A n B = df [x: x e A & xe B}. 

Cele două operaţii se pot generaliza când se folosesc no¬ 
taţiile: Ui Aj, respectiv, n j Aj. De asemenea, cu ajutorul celor 
două operaţii se pot da unele reformulări ale principiului ter¬ 
ţului exclus şi ale principiului noncontradicţiei: 

A u C(A) = U, 

A n C(A) = 0, 

unde C(A) este complementara mulţimii A (= mulţimea acelor 
elemente x care nu aparţin mulţimii A). 

Operaţiile mulţimiste n, u, - (sau C) şi operaţiile logice &, 

v, ~ au proprietăţi formale identice, ele determină algebrele boo¬ 
leene {M, u , n, respectiv, {P, v, &, -}. Aceasta a şi făcut 
ca în locul operaţiilor logice &, v să se folosească simbolurile u, 
n. Notez ca o curiozitate faptul că L. Felix (24) defineşte 
operaţiile mulţimiste u, n după modelul funcţiilor de adevăr 
relativ la relaţia de apartenenţă (e ) şi neapartenenţă (£ ): 

A,B AnB 
e e e 

e £ g 

e <2 <2 

£ £ £ 


A, B | Aug 


e e e 

e <2 e 

e <2 e 

£ £ £ 


Să luăm cazul mulţimii A n B. Prima linie din tabel indi¬ 
că faptul că apartenenţa la mulţimea AnB este în funcţie de 
apartenenţa la mulţimea A şi la mulţimea B. 

Este interesant că semnele n, u au pătruns şi în logica 
predicatelor ca simboluri pentru cuantori: uxF(x) şi nx F(x). 
Aceasta se datorează analogiilor dintre disjuncţie (simbolizată 
cu u) şi cuantorul existenţial, respectiv, conjuncţia (simboli¬ 
zată cu n) şi cuantorul universal. 

3) Produs cartezian. Fie, din nou, două mulţimi nevide A, B. 
Produsul cartezian AxB se defineşte prin: 

A x B = df { <a, b>: ae A & be B). 

Definiţia poate fi reformulată pentru cazul general: 

A\ x Al x... x An = df {<a\, a 2 ,..., a n >:a\& A\ &a 2 E.A 2 &...& 
a n e A n }. 

Elementele produsului cartezian <a i, a 2 ,..., a n > se numesc 
n-tuple. Pentru cazul particular în care n = 2 se foloseşte de¬ 
numirea de cuplu sau pereche ordonată în care ordinea 
elementelor este strictă. 

O notaţie curioasă a cuplului sau perechii ordonate apare 
la K. Kuratovski: {{«}, [a, b)). Pe lângă axiomele perechii, 
această notaţie este importantă şi pentru faptul că redă relaţia 

de ordine din perechea ordonată <a,b> prin relaţia de ordine 
strictă {a} c {a, b). 

Relativ la produsele carteziene pot fi invocate următoare¬ 
le cazuri mai importante de mulţimi: 

a) mulţimile perechi (relativ la produsul A x B), 

b) mulţimile puteri (A n = A x A x ... x A, de n ori), 

c) produsele infinite (fL4 = A x A x... ). 

în logică putem forma produsul cartezian { v, /} x { v, f] = 
{ vv, ale cărui elemente intervin în definiţia matricială 

a funcţiilor de adevăr. 

4) Graf. în literatura de specialitate circulă astăzi două sen¬ 
suri ale grafului; un sens slab, de submulţime a produsului 
cartezian, şi un sens tare, de asociere între element şi pereche, 
respectiv între muchie şi vârfuri. Primul sens este presupus de 
al doilea care este, desigur, mult mai special. 

O tratare a funcţiilor de adevăr din perspectiva grafului este 
dată de M. Tâmoveanu în cartea sa Elemente de logică matema¬ 
tică (1964). Graful este definit aici ca un sistem ordonat G = 
{{a,}, {a j}} astfel că elementului ai e {a t } îi corespunde 
perechea Gt)\ j2 e {«ij} unde i = 1, 2, ... n şi j = 1, 2, ..., m. 

Elementele a\ se mai numesc şi vârfurile sau nodurile 
grafului, iar perechile «ij muchiile sale. 

Un graf G poate avea ca vârfuri mulţimea x = {jti, x-i, xy, 
JC 4 } iar ca muchii mulţimea de perechi x' = { < jci, xi >, < X\, 

Jt3>, <X2,Xţ,>, <X\, X4>, <X4, *<!>}. 

Dacă într-un graf nu intervin perechi ordonate, el este 
neorientat, iar dacă intervin astfel de perechi, ca în exemplul 
de mai sus, atunci el este un graf orientat. Un triunghi, de 
exemplu, poate fi luat ca un graf neorientat în care vârfurile 
triunghiului sunt vârfurile grafului, iar laturile triunghiului 
sunt muchiile sale. 

Un graf orientat, cum este cel exemplificat mai sus, se 
poate reprezenta în plan astfel: 

• x5 


t 


• x4 

t 


• X I 


x2 •- > • x3 


Atât în graful orientat cât şi în cel neorientat legătura 
unui vârf cu el însuşi se numeşte buclă. Orice funcţie de ade¬ 
văr poate fi definită atunci printr-un graf orientat. Implicaţiei, 
de exemplu, îi corespunde graful: 


9 ; 


-> 


CK 


în care v, f sunt vârfuri, iar (ff), (fv), (vv) sunt muchii. Sub 
formă de mulţime, aceasta s-ar putea exprima prin: 


G_> = { < ( vv ), v >, < (f v) >, v >, < (//), v > }. 


O interesantă exemplificare a grafului (în sensul definit 
mai sus) este pătratul logic. Aici raporturile logice de subal- 
ternare , contradicţie, contrarietate şi subcontrarietate sunt 
vârfuri, iar perechile de propoziţii sunt muchii. Subaltemării, 
de exemplu, îi corespunde perechea ordonată <A,I> , respec¬ 
tiv, <E,0>. 

Spre deosebire de alte concepte mulţimiste care pot avea cel 
mult o exemplificare logică, produsul cartezian şi graful se do¬ 
vedesc mult mai utile, în unele situaţii chiar indispensabile. 

5) Echivalenţa mulţimilor şi clasele de echivalenţă. Două 
mulţimi A şi B se numesc echivalente ( echipolente , echipotente 
sau egale), dacă între elementele lor se poate stabili o relaţie 
de corespondenţă biunivocă (a nu se confunda echivalenţa 
sau egalitatea mulţimilor cu identitatea lor, mai ales că ambe¬ 
le relaţii se notează uneori cu 

Totalitatea mulţimilor care se află în relaţie de echivalenţă 
formează o clasă de echivalenţă. De exemplu, clasa de echiva¬ 
lenţă asociată mulţimii A se notează cu HAU şi se defineşte prin 
IIAII = { X : X ~ A } unde este semnul pentru echivalenţă. 

Din punct de vedere logic, clasele de echivalenţă sunt im¬ 
portante pentru un tip special de definiţie, şi anume definiţia prin 
abstracţie. O astfel de definiţie este definiţia numărului cardinal 
din matematică: numărul cardinal al unei mulţimi oarecare A 
este mulţimea tuturor mulţimilor echivalente cu mulţimea A. 

Se consideră numere naturale numerele cardinale cărora 
li se poate aplica inducţia matematică. 

Definiţia semnului este, de asemenea, o definiţie prin ab¬ 
stracţie (semnul este totalitatea inscripţiilor echivalente gra¬ 
fic); la fel, definiţia judecăţii (judecata exprimată de o propo¬ 
ziţie P este clasa tuturor propoziţiilor logic echivalente cu P ). 

6) Mulţimi şi concepte fuzzy■ Fie M o mulţime oarecare 
nevidă. în mod obişnuit, o mulţime se subordonează principiu¬ 
lui terţului exclus, dat fiind că despre orice lucru se poate spune 
precis dacă aparţine sau nu mulţimii: Vr(xeMvj:« M). 

Aşa-numitele mulţimi fuzzy nu satisfac această condiţie, 
altfel spus, nu pentru oricare element este adevărată disjuncţia 
,,* e M v x e M“. 

Relativ la mulţimile fuzzy, Gh. Enescu distinge între un 
nucleu şi o margine. Nucleul se compune din elementele cer¬ 
te ale mulţimii, iar cele pentru care apartenenţa este îndoiel¬ 
nică formează marginea. 

Conceptele asociate mulţimilor fuzzy se numesc, la rân¬ 
dul lor, concepte fuzzy. Ele fac obiectul unei discipline logice 
speciale cunoscută astăzi sub numele de logica fuzzy (elabo¬ 
rarea sistematică a teoriei mulţimilor fuzzy, ca şi a logicii 
fuzzy, a fost realizată de L. A. Zadeh, 1972). 

Un exemplu clasic de concept fuzzy este conceptul de 
„grămadă”, legat de cunoscutul paradox megaric al grămezii. 

Rămâne deschisă problema dacă şi în ce măsură unele 
dintre conceptele de bază ale logicii cum este conceptul de 
adevăr, de exemplu, pot fi tratate în manieră fuzzy. Principa¬ 
lul impediment îl constituie faptul că nuanţările adevărului, 
deşi merg destul de departe, se constituie într-o mulţime dis¬ 
cretă pe câtă vreme logica fuzzy este o logică a conţinutului. 
Unele probleme apar şi din direcţia simbolismului care nu 
este folosit peste tot la fel. Simbolismul matematic obişnuit 
nu este soluţia cea mai fericită, deşi, la ora actuală el pare a 
domina cercetările din logica fuzzy. 

2. FUNCŢIA - DE LA MATEMATICĂ LA LOGICĂ 

Există în momentul de faţă o teorie a funcţiilor aşa cum 
există şi o teorie a mulţimilor, independentă de natura concre¬ 
tă a entităţilor la care ele se aplică. De altfel, conceptul de 
funcţie este astăzi atât de general, încât unii autori evită să-l 
mai lege de un domeniu anume. Ea este legată de cea mai ab¬ 
stractă relaţie, şi anume relaţia de corespondenţă. Aceasta 
poate merge de la dependenţe materiale la simple asocieri ab¬ 
stracte de elemente. 

Este discutabil dacă conceptul de funcţie presupune ne- 
jpărai conceptul de mulţime sau dacă nu cumva acest concept 
este prim. Cel puţin în abordările curente, definiţia funcţiei nu 
se poate dispensa de orice idee de extensiune (a se vedea în 
acest sens şi ideea de „totalitate”, la Goldblatt). în orice caz, 
raportul mulţime-funcţie aminteşte de tradiţionala dispută ex- 
tensiune-comprehensiune. 

Nu-mi propun să fac o descriere detaliată a teoriei funcţi¬ 
ilor, ci doar să reamintesc câteva aspecte mai importante. 

Se ştie, de pildă, că o funcţie este caracterizată prin trei 
elemente: a) domeniu, b) codomeniu şi c) regulile de cores¬ 
pondenţă. 

Schema funcţiei se redă atunci prin f: A -» B sau A -»f B 
care se citeşte: ,/ aplică pe A în B" (sau ,pe B“), eventual, ,/ 
duce de la A la B". 

Cuvintele „în” şi „pe” au rolul de a indica faptul că în de¬ 
finiţia funcţiei intră numai o parte a mulţimii B sau mulţimea 
în întregul ei („în” nu îl exclude pe ,,pe“). 

Fie mulţimile A = [a, b, c, d) şi B = [e, fi], Convenim ca 
funcţia / definită pe A cu valori în B să fie definită de urmă¬ 
toarele corespondenţe: 


fia) = e, 

fib) = e , 
fie) -fi 
fid)=f- 

Aceste identităţi exprimă regulile de corespondenţă între 
elementele celor două mulţimi relativ la funcţia fi Este intere¬ 
sant de notat că relaţia de corespondenţă la nivelul funcţiei este 
redată prin relaţia de identitate la nivelul relaţiei funcţionale. 
Practic, îşi corespund acele elemente care transformă identita¬ 
tea y = f(x) (jc e A şi fix) e B) într-o propoziţie adevărată. 

Singure, regulile de corespondenţă nu sunt în măsură să 
particularizeze o funcţie, altfel spus, să determine apartenenţa 
funcţiei la domeniul unei anumite ştiinţe, ceea ce face ca 
funcţia să iasă din cadrul ei abstract şi să primească o deter¬ 
minare concretă este tocmai precizarea elementelor la care ea 
se aplică (domeniul, respectiv, codomeniul funcţiei). 

Având în vedere că în logică pot fi întâlnite asemenea 
mulţimi de elemente, cum s-a văzut, este justificat să vorbim 
de funcţiile logice ca de un tip special de funcţie. 

Definiţie. O funcţie/: M n —» V, n > 1, unde V= {v,/} iar M 
este o mulţime oarecare nevidă (se precizează de fiecare dată 
care anume) se numeşte funcţie logică. 

Cazurile particulare M = V, M * V corespund celor două 
specii de funcţii logice, respectiv, funcţiilor de adevăr şi 
funcţiilor pr opoziţionale. 

Trebuie să deosebim când vorbim despre conceptul de 
funcţie în logică între funcţiile propriu-zis logice (cele defini¬ 
te mai sus) şi toate celelalte funcţii care pot să mai apară în 
logică, inclusiv funcţiile matematice. Acestea din urmă sunt 
sporadice şi se folosesc mai mult în chestiuni de prezentare, 
neesenţiale în principiu. De exemplu, formula de calculare a 
funcţiilor de adevăr din logica propoziţiilor se exprimă printr-o 
funcţie matematică: 

N = 2, 

unde m reprezintă numărul variabilelor, iar n numărul valorilor 
logice. 

Un exemplu şi mai interesant îl oferă A. Church relativ la 
semantica lui Frege. Relaţia dintre semnificaţia numelui N şi 
sensul acestuia este redată de A. Church în formă de funcţie: 

Semnificaţie w=/(sensul/v), 

adică „semnificaţia numelui N este în funcţie de sensul lui 
N”. De asemenea, între mulţimea propoziţiilor P şi mulţimea 
valorilor logice {v,/} se poate defini funcţia/: P -» {v,f) ast¬ 
fel că, dacă p e P, atunci fţp) = v sau f(p) =/. Această funcţie 
este cunoscută în logică sub numele de evaluare. 

La fel interpretarea , concept logic de cea mai mare im¬ 
portanţă, poate fi dată sub forma unei funcţii ce stabileşte co¬ 
respondenţele între simbolurile unui limbaj L şi domeniul în 
care acesta urmează a fi interpretat. 

Toate aceste funcţii, la care se mai pot adăuga încă multe 
altele, nu sunt funcţii strict logice, ci doar exemplificări şi 
aplicaţii ale conceptului general de funcţie în logică, exempli¬ 
ficări şi aplicaţii de care, la nevoie, ne putem dispensa. Func¬ 
ţiile propriu-zis logice sunt funcţiile pe care le-am definit mai 
sus şi pe care vreau să le discut pe scurt în cele ce urmează. 

1) Funcţii de adevăr. Să luăm penlru exemplificare cazul unei 
funcţii de adevăr, să zicem implicaţia, definită prin matricea: 


P.Q 

P->Q 

V V 

V 

V f 

f 

f V 

V 

f f 

V 


Care este drumul de la funcţia „P —» Q” la propoziţia 
implicativă formulată prin „dacă... atunci..."? 

în primul rând, trebuie spus că această funcţie postulează 
anumite corespondenţe între elementele mulţimii {vv, vf, fv, 
ff } şi elementele mulţimii [v,f]\ 

v v- v , 

v/- f, 

fv - V, 

//". V • 

Aceste corespondenţe nu sunt arbitrare, ele provin din 
aplicarea unor reguli de adevăr specifice propoziţiei 
implicaţive, cum ar fi: a) dacă antecedentul este adevărat şi 
consecventul adevărat, implicaţia este adevărată ş.a.m.d. 

Regulile în cauză au fost cunoscute atât de antici cât şi de 
medievali, însă redarea lor ca reguli de corespondenţă într-o 
funcţie a fost realizată de logica modernă. 

în formă simbolică, aceste reguli pot fi reformulate după 
cum urmează: 


(v -> V ) = v, 

O->/)=/. 

(/■-» v) = v, 

(f^f) = v. 

Din analiza acestui exemplu ne putem da seama că func¬ 
ţiile de adevăr stabilesc anumite „distribuţii” ale valorilor v, f 
în structura propoziţiilor compuse, astfel că, plecând de la 
valoarea propoziţiilor componente, putem determina într-un 
mod univoc valoarea propoziţiei compuse. 

Fiecare propoziţie compusă cu ajutorul cuvintelor de le¬ 
gătură „non”, „şi”, „sau”, „implică”, „echivalent” ş.a. îşi aso¬ 
ciază, aşadar, o anumită funcţie de adevăr. 

în continuare voi enumera câteva aspecte din perspectiva că¬ 
rora putem aprecia valoarea pe care o prezintă pentru logică con¬ 
ceptul de funcţie de adevăr. Aceste funcţii permit: 

a) introducerea conceptelor de tautologie, contradicţie şi 
realizabilitate care sunt de bază în logică. O funcţie de adevăr 
f(p, q, ...) este tautologie dacă ia valoarea v pentru orice va¬ 
loare posibilă a argumentelor sale. Este contradicţie dacă ia 

numai valoarea / şi este realizabilă dacă pentru unele valori ale 
argumentelor sale ia valoarea v, iar pentru altele valoarea /. 

în loc de „tautologie” se mai foloseşte astăzi termenul de 
„expresie identic adevărată” sau de „lege logică”. Ca orice 
ştiinţă, logica este interesată de descoperirea de „legi logice”, 
în speţă de „legi de raţionare”. Ele guvernează în diferite mo¬ 
duri validitatea schemelor noastre de inferenţă. 

b ) Funcţiile de adevăr permit studierea într-o formă exac¬ 
tă, matematică, a principalelor proprietăţi formale ale opera¬ 
torilor logici. Nici în discuţiile anticilor despre propoziţiile 
condiţionale şi nici în reluările medievalilor, această problemă 
nu a putut fi dusă până la capăt. Numai logica simbolică a putut 
da o soluţie satisfăcătoare prin aplicarea conceptului de funcţie. 

c) Definiţiile matriciale ale funcţiilor de adevăr permit 
exprimarea anumitor reguli de deducţie în raport cu expresiile 
corespunzătoare lor. Pentru conjuncţie, de exemplu, aceste 
reguli arată astfel: 

P»Q P«Q P, Q 

P Q P • Q 

Aceasta înseamnă: 

Din (P • Q) = v se deduce P = v. 

Din (P • Q) = v se deduce Q = v. 

Din P = Q = v se deduce (P • Q) = v. 

d) După modelul funcţiilor de adevăr din logica bivalentă 
se pot defini astfel de funcţii şi în sistemele polivalente sau în 
sistemele modale. J. Lukasiewicz, de exemplu, construieşte 
sistemul său tetravalent plecând de la definiţiile operatoriilor 
în logica bivalentă. în locul valorilor v, f el ia ca valori ale 
variabilelor propoziţionale cele patru combinaţii de valori din 
matricile bivalente, respectiv: vv, vf, fv, ff. Implicaţia „vf —> 

ff\ să zicem, se calculează după regulile obişnuite „v —»/’ şi 
,/—»/’ ceea ce dă/b. în felul acesta, Lukasiewicz construieş¬ 
te un nou concept de implicaţie, definit prin matricea: 


=> 

V V 

vf 

f V 

ff 

V V 

V V 

vf 

fv 

ff 

vf 

V V 

V V 

fv 

fv 

f V 

V V 

vf 

V V 

vf 

ff 

V V 

V V 

V V 

V V 


Deşi implicaţia se defineşte prin implicaţia bivalen¬ 
tă proprietăţile ei sunt în multe privinţe diferite de pro¬ 
prietăţile acesteia. 

f) Funcţiile de adevăr au permis rezolvarea unor impor¬ 
tante probleme ale logicii tradiţionale, însă nu trebuie uitat că 
cele mai multe din problemele la care se aplică ele ţin exclu¬ 
siv de logica simbolică (problema deciziei, dualităţii, minimi¬ 
zarea expresiilor, transcrierea operatorilor dintr-o bază în alta 
şi multe altele). 

Tabloul general al funcţiilor de adevăr nu se poate consi¬ 
dera încheiat fără enumerarea câtorva particularităţi prin care 
aceste funcţii îşi dovedesc caracterul lor limitat în logică. Am 
în vedere două categorii mari de limite. 

în primul rând, trebuie spus că atât în logica bivalentă, 
cât şi în logica polivalentă, apar funcţii ce nu pot fi interpreta¬ 
te corespunzător, cum este cazul funcţiei de mai jos care nu 
corespunde nici unei propoziţii compuse. Este inutil să mai 
insist asupra faptului că aceste funcţii au doar aplicaţii ab¬ 
stracte (pur calculatorii) fără o interpretare corespunzătoare în 
plan logic. 

P.Q 

<P(P, Q) 

V V 

V 

vf 

f 

fv 

V 

ff 

f 


Dar chiar şi la funcţiile interpretabile, regulile de adevăr 
pot conduce la situaţii bizare. în cazul conjuncţiei, de exem¬ 
plu, regula (v • v) = v justifică propoziţia „ 2 + 2 = 4 şi 
Bucureştiul este capitala României”. 

Este această propoziţie adevărată? 

Strict vorbind, propoziţia nu contravine regulii de adevăr, 
totuşi, în vorbirea curentă rareori se întâmplă să asertăm ase¬ 
menea propoziţii. 

Lucrurile se complică şi mai mult când trecem la propo¬ 
ziţiile implicative. în general, se consideră paradoxală o pro¬ 
poziţie de forma „dacă 2 + 2 = 5, atunci toate mamiferele sunt 
vertebrate”. Acest aşa-zis paradox poate fi apreciat din două 
puncte de vedere. întâi, pentru că între propoziţia „2 + 2 = 5” 
şi propoziţia „toate mamiferele sunt vertebrate” nu există nici 
un raport implicativ, ele sunt independente din punct de vede¬ 
re al conţinutului (sensului). Apoi, pentru că se consideră 
adevărată implicaţia în care antecedentul este fals şi consec¬ 
ventul adevărat. Desigur, al doilea sens este mai special şi 
reclamă o discuţie mai amplă asupra a ceea ce se cheamă as¬ 
tăzi „paradoxele implicaţiei materiale”. Primul, însă, este des¬ 
tul de comun şi caracterizează, practic, toate funcţiile de ade¬ 
văr. Excepţie face negaţia pentru că ea se aplică unei singure 
propoziţii şi deci nu există riscul asocierii unor conţinuturi 
diferite. 

în cartea sa. Teoria sistemelor logice (20; 343), Gh. 
Enescu încearcă să rezolve problema introducând o nouă va¬ 
riantă de adevăr pentru aceste construcţii logice - veridicul. 
Rămâne de văzut în ce măsură acest concept poate fi asimilat 
unui calcul logic şi dacă logica polivalentă poate „absorbi” 
această problemă a logicii bivalente. Ce pot spune deocamda¬ 
tă este că principala limită a funcţiilor de adevăr se datorează 
faptului că nu întotdeauna logica sensurilor este în consonan¬ 
ţă cu logica semnificaţiilor. 

2) Funcţii propoziţionale. în Principia Mathematica funcţia 
prepoziţională este definită drept „o expresie Ojc care conţine 
o variabilă x astfel că ea devine o propoziţie când pentru x 
este dată o semnificaţie determinată” (72; 11). 

Se adoptă, relativ la funcţia propoziţională, următorul 
sistem de notaţii: 

Ojc - funcţia propoziţională (expresiile Ojc 4 Oy, Oz,... semni¬ 
fică una şi aceeaşi funcţie). 

0.ţ,0>\... valorile ambigue ale funcţiei, 

<f>a, 06,... valorile determinate ale ei. 

Conceptul de funcţie propoziţională introdus în PM nu 
este tocmai clar dat fiindcă una şi aceeaşi funcţie este desemna¬ 
tă prin mai multe expresii. Aceasta poate duce la complicaţii, 
mai ales în raport cu regulile de calcul. Din acest punct de ve¬ 
dere, cel puţin, definiţia lui Frege este mult mai clară, însă, din 
păcate, ea nu este susţinută şi de un simbolism corespunzător. 

Să considerăm pentru exemplificare funcţia „jc este par“, 
sau, în exprimarea uzuală, „Par(;c)“. Pentru valorile 1, 2, 3,... 
ale variabilei, funcţia se transformă succesiv în propoziţiile 
„1 este par“, „2 este par“, „3 este par” etc. Am putea spune că 
o asemenea funcţie realizează corespondenţa dintre mulţimea 
numerelor naturale N şi o mulţime de propoziţii P. 

Mulţimea acelor elemente pentru care funcţia proporţio¬ 
nală devine adevărată sau falsă reprezintă domeniul acelei 
funcţii. întrucât nu contează propoziţiile ca atare, ci doar va¬ 
loarea lor logică, vom spune că funcţia în cauză realizează 
corespondenţa dintre mulţimea numerelor naturale N şi mul¬ 
ţimea valorilor logice { v,f). 

Avem, aşadar, o funcţie de tip N -»{v,/} care nu este altce¬ 
va decât un caz particular faţă de definiţia conceptului general 
de funcţie logică. 

Următorul tabel pune în evidenţă elementele caracteristice 
ale funcţiei Par(jt) precum şi corespondenţele pe care le stabi¬ 
leşte ea între cele două mulţimi menţionate mai sus. 


X 

1 2 3 ... 

Domeniul 

Par (jc) 

Par () 

Funcţia 

Par(n) 

Par (1), Par (2), Par (3)... 

Propoziţia 

/Par (n)/ 

/, v, /, 

Codomeniul 


în acest tabel Par ( ) este funcţia ca atare, iar Par (jc) este 
numele funcţiei, ca să păstrez terminologia lui Frege. „Par 
(n)“ este valoarea nedeterminată a funcţiei în timp ce „Par 
(1)“, „Par (2)“ etc. sunt valorile ei determinate. Cu JPar(n)/“ 
am notat valoarea logică a propoziţiei „n estepar“. 

Corespondenţele realizate prin această fuficţie ar putea fi 
date sub formă de graf: {< l,/>, <2, v >, < 3,/>,...}. 

Expresiile x >y, 2x + 3 = 6, jc 2 - 2 = 18 etc. sunt exem¬ 
ple de funcţii propoziţionale în matematică întrucât ele devin 
propoziţii adevărate (sau false) pentru diferitele valori ale va¬ 
riabilei x. 

Foarte multe concepte şi relaţii matematice pot fi tratate 
ca funcţii propoziţionale, ceea ce justifică interesul pe care 
matematica îl manifestă pentru acest concept logic (există în 
momentul de faţă procedee foarte elaborate ale matematicii 

care permit determinarea acelor valori ale variabilelor pentru 
care funcţia devine propoziţie adevărată). 

Nu acelaşi lucru se poate spune despre logică şi aceasta 
constituie una dintre principalele deosebiri dintre cele două 
ştiinţe relativ la conceptul de funcţie. 

Din punct de vedere logic, este suficient să se ştie că 
există asemenea valori pentru care funcţia devine propoziţie 
adevărată sau care satisfac funcţia. Dacă o funcţie F(x) este 
satisfăcută de orice valoare a variabilei sale libere într-un 
domeniu D, spunem că ea este adevărată (sau validă) în D. 
Dacă, în schimb, funcţia este satisfăcută pentru orice valoare, 
în orice domeniu, atunci ea este universal adevărată (validă). 
în fine, dacă nu este adevărată pentru nici un sistem de valori, 
ea este contradicţie. 

Cu ajutorul cuantorilor, aceste idei pot fi reformulate după 
cum urmează: 

a) 3x F(x), adică „există cel puţin un element într-un 
domeniu anume pentru care funcţia este adevărată. 

b) . Vjc F(x), „pentru orice element x al domeniului este 
adevărat F(j t)“. 

c) F(x), sau Vjc ~F(x) - „nu există nici un element jc 
astfel că F(x) să fie adevărată"; sau „oricare ar fi jc, F(x) este 
falsă". 

Chiar şi din aceste sumare consideraţii ne putem da sea¬ 
ma că ceea ce au în comun funcţiile propoziţionale cu cele 
strict matematice este doar ideea de corespondenţă, sub toate 
celelalte aspecte ele sunt diferite. Abordarea logică este mult 
mai generală faţă de cea matematică, după cum se poate uşor 
observa. Specificitatea funcţiei logice este dată apoi de natura 
entităţilor la care ele se aplică şi de tipul operaţiilor cu care 
sunt compatibile. în funcţiile matematice cele mai uzitate 
avem de-a face cu operaţii care duc de la funcţie la număr, 

faţă de cele logice în care operaţiile duc la propoziţii. Or, deo¬ 
sebirea este esenţială. Este drept că în Principia Matematica 
tipul fundamental de funcţie este funcţia propoziţională care 
subsumează, într-un fel, şi funcţia matematică. Funcţii cum ar 
fi sin x, x, log x etc. sunt considerate aici funcţii descriptive 
aceste funcţii conţin descripţii de genul: „acel xcare este cutare 
şi cutare 14 (acel număr x care este pătratul lui y). Acest concept 
de funcţie descriptivă nu s-a impus în practica matematică cu¬ 
rentă şi chiar în literatura logică el este destul de sporadic. 

O unificare (formală) a funcţiilor logice cu cele matema¬ 
tice realizează teoria funcţiilor recursive (Godel, Kleene ş.a.). 
Numai că această unificare s-a lovit de caracterul refractar la 
abordarea recursivă a conceptului logic funcţional ,„c este 
demonstrabil 44 , concept angajat de marea teoremă a lui Godel. 
Este doar unul dintre argumentele tezei potrivit căreia, între 
„modelul logic 44 şi „modelul mulţimist-matematic 44 , chiar în¬ 
rudirea structurală nu merge foarte departe. 

3) Conceptul de funcţie în logica combinatoriei şi în calcu¬ 
lul lambda-conversiunii. 

începând cu primele decenii ale acestui secol, o serie de 
autori au atras atenţia asupra unor ambiguităţi legate de utili¬ 
zarea termenului „funcţie 44 . Notaţia uzată “/(*)“, se arată în 
primul volum din Combinatory logic (16; 81), nu distinge 
suficient de clar între funcţia însăşi şi valoarea funcţiei pentru 
o valoare nedeterminată a argumentului. Acest neajuns devi¬ 
ne stânjenitor mai ales în teoriile care folosesc operaţii func¬ 
ţionale, adică funcţii ce admit alte funcţii ca argumente. 

Soluţia va veni din partea calculului lambda conversiunii 
elaborat de A. Church începând cu anul 1932. Varianta defi¬ 
nitivă a acestui calcul este dată de A. Church în lucrarea sa 
The calculi of lambda - conversion (Princeton, 1941). 

Noutatea soluţiei propusă de Church constă în sistemul 
de notaţii imaginat de el, sistem care pune în evidenţă relaţia 
de corespondenţă dintre valoarea nedeterminată a argumentu¬ 
lui x şi valoarea funcţiei pentru acest argument. Altfel spus, 
dacă M este o expresie care îl conţine pe x şi care indică va¬ 
loarea funcţiei pentru acest argument, funcţia însăşi se va no¬ 
ta cu Ăx.M. De exemplu, kxX este funcţia pătrat, kx sin x este 
funcţia sinus, şi aşa mai departe. 

O funcţie de mai multe argumente se va nota cu Xjci, ..., 
x n .M. Expresia Ăx.M se mai numeşte şi abstracţie funcţională. 

Fie o funcţie / definită prin Ăx.M. Aplicaţiile de tip fa ale 
funcţiei/se calculează după regula: 

fa = [jc la] M , 

unde [x/a] înseamnă „substituţia lui jc cu a în M“. Axioma 
extensionalităţii se reformulează pentru funcţii în felul următor: 

Dacă fx \... .c n = f **\. A n , atunci f =f* (Ext) 

Cu ajutorul abstracţiei funcţionale Lc.M se definesc mai 
departe conceptele de combinator şi regulă de reducţie. 

Definiţia 1. O funcţie U se numeşte combinator dacă U = 
/.jC|....r n .M şi M nu conţine alte variabile decât cele care apar 

în prefixul formulei, respectiv jci, jci . x„. 

Definiţia 2. Dacă U definită prin Ăx, ... jc n .M este un combi¬ 
nator, atunci Ux\... x n = M este regula de reducţie asociată lui. 

Iată şi câţiva dintre combinatorii mai importanţi studiaţi 
de logica combinatorică împreună cu regulile de reducţie aso¬ 
ciate lor: 

a) Identificatorul elementelor: I = Ăx.x, şi Lc = x. 

b) Compozitorul: B = kxyz.x(yz), şi Bxvz = x(yz). 

c) Eliminatorui. K = Xxy.x, şi Kxy = x. 

d) Combinatorul formalizării'. S = \xyz-xz(yz), şi Sxzy = ;cz(yz). 

Combinatori mai speciali cum ar fi C, W, O, 'P ş.a. se de¬ 
finesc în aceeaşi manieră. Unii dintre ei au proprietatea că îi 
pot transcrie pe toţi ceilalţi. De exemplu, combinatorul B se 
poate transcrie prin (S) şi (K): 


Bxyz = x(yz) 

(Def.) 

=Kxz(yz) 

(K) 

=S(Kx)yz 

(S) 

=KSx(Kx)yz 

(K) 

=S(KS)Kxyz 

(S) 

B = S(KS)K 

(Ext.) 


în aplicaţiile matematice uzuale, aceşti combinatori con¬ 
duc la expresii în care nu mai apar variabile. Eliminarea vari¬ 
abilelor este aici doar teoretică pentru că, în practica matema¬ 
tică curentă, ele se dovedesc indispensabile. Există multe alte 
elemente de noutate legate de aplicaţiile acestor combinatori 
care i-au determinat pe H. B. Curry şi R. Feys, autorii primu¬ 
lui volum din Combinatory logic , să afirme că logica combi- 
natorică vizează nu doar fundamentele logicii şi matematicii, 
dar chiar „ultimele lor fundamente* 4 . 

3. LOGICA MODERNĂ ŞI CONCEPTUL 
MATEMATIC DE NUMĂR 1 

Cu toate restructurările realizate de matematică, numărul 
rămâne până în momentul de faţă unul dintre conceptele ei 
fundamentale. După mulţi autori, el ţine în continuare de spe- 


1 Acest paragraf reproduce cu unele modificări studiul meu cu acelaşi titlu 
din Analele Univ. Timişoara, voi. I-II, 1989 - 1990. 

cificul matematicii, aşa cum conceptul de specie, să zicem, 
ţine de specificul biologiei. Afirmaţia lui Poincare potrivit 
căreia „trebuie să căutăm gândirea matematică acolo unde ea 
a rămas pură, adică în aritmetică 11 (56; 7) nu şi-a pierdut cu 
nimic din actualitate. Este adevărat că dezvoltarea structura¬ 
listă a matematicii estompează întrucâtva ideea de număr, în¬ 
să, parafrazându-1 pe Aristotel, am putea spune că dacă nume¬ 
rele nu ar exista, ar fi imposibil pentru orice alt lucru (mate¬ 
matic) să existe. 

într-un studiu din Bourbaki, tradus şi în limba română, se 
arată că cele mai importante dintre structurile matematice îşi 
trădează originea prin faptul că păstrează „urme“ ale dome¬ 
niilor din care au fost extrase. Aceste „urme“ se referă, între 
altele, la numere,operaţii cu numere şi la proprietăţile formale 
ale acestora. 

Nici încercările lui Frege şi Russell de a defini numărul 
prin conceptele de mulţime şi relaţie de corespondenţă nu 
schimbă în mod esenţial lucrurile. Aceasta, pentru că definiţia 
Frege-Russell nu duce la o idee mai generală de număr, cum s- 
a întâmplat, în alt plan, cu conceptele de funcţie şi structură, ci 
pur şi simplu o precizează. Evident, ideea că numărul este „to¬ 
talitate de mulţimi echivalente 11 schimbă optica asupra concep¬ 
tului de număr şi de operaţie cu numere forţând într-un fel intu¬ 
iţia noastră obişnuită. Din caracteristică a mulţimii, numărul 
devine acum un caz particular de mulţime, ceea ce, trebuie să 
recunoaştem, contravine utilizărilor lui obişnuite. Spiritul logic 
a acţionat aici împotriva intuiţiei matematice obişnuite. 

Dar dacă numărul rămâne un concept fundamental pentru 
matematică, se pune în mod firesc întrebarea: care sunt apli¬ 
caţiile logice ale acestui concept? Se înscriu aplicaţiile res¬ 
pective pe linia aplicaţiilor din celelalte ştiinţe sau ele prezin¬ 
tă un specific aparte? în sfârşit, pot fi asimilate conceptele de 

bază ale logicii unor concepte cantitativiste aşa cum se în¬ 
tâmplă în celelalte ştiinţe? 

Iată câteva din întrebările pe care vreau să le discut pe 
scurt în cele ce urmează. 

1) Concepte logice şi concepte numerice. Exceptând anumite 
categorii şi predicate numerice, cum ar fi: numărabil- 
nenumărabil,finit-infmit, actual-potenţial ş.a., se poate spune 
că logica este refractară la aplicaţiile conceptului de număr. 
Relaţiile logice nu pot fi determinate cantitativ aşa cum se 
întâmplă în mai toate disciplinele ştiinţifice care aplică con¬ 
ceptul de număr. Nu întâmplător logicianul american E. C. 
Berkeley (3) afirma că deosebirea fundamentală dintre logică 
şi matematică este deosebirea dintre calitate şi cantitate. 

După Camap, exprimarea cantităţii şi a raporturilor canti¬ 
tative se realizează printr-un tip special de concepte care pot fi 
asociate unor valori numerice. în Logical foundations of 
probability (Chicago, 1962), el împarte conceptele în trei mari 
categorii: a) concepte clasificatorii, b) concepte comparative 
(sau topologice) şi c) concepte numerice (sau cantitative). 

Cele trei categorii de concepte diferă prin gradul lor de 
exactitate şi prin rolul diferit pe care îl au în procesul logic al ex¬ 
plicării (la Camap, sarcina explicării constă în „transformarea 
unui concept mai mult sau mai puţin exact într-unul exact şi, mai 
mult decât atât, în înlocuirea primului cu al doilea 11 ) (11; 3). 

Conceptele clasificatorii sunt cele care servesc la clasifi¬ 
carea lucrurilor în două sau mai multe clase disjuncte între 
ele. Cel mai adesea ele apar în postura de predicat sau subiect 
logic în propoziţie. Conceptul „metal 11 , de exemplu, împarte 
universul de discurs în clasa metalelor şi a nemetalelor. La 
fel, conceptele om, planetă, număr ş.a. 

La rândul lor, conceptele comparative se folosesc pentru 
exprimarea rezultatelor unei comparaţii. Ele implică întot- 

deauna o relaţie de ordine tare (de ex. „mai cald ca“, „mai 
uşor decât" ş.a.). 

în sfârşit, conceptele numerice (sau cantitative) sunt cele 
care ajută la caracterizarea lucrurilor sau a unor trăsături ale 
lor prin asocierea de valori numerice. Concepte cum ar fi: 
timp, volum, forţă, temperatură sunt exemple de concepte 
numerice. Acest tip de concepte este frecvent întâlnit în ştiin¬ 
ţă tocmai pentru că sunt mai exacte decât toate celelalte. Con¬ 
ceptul numeric temperatură, de exemplu, poate fi luat ca 
explicant pentru conceptele de cald sau rece întâlnite în vorbi¬ 
rea comună. Acestea din urmă sunt inoperante în ştiinţă datori¬ 
tă gradului mare de imprecizie şi subiectivitate pe care îl impli¬ 
că. Aşa de exemplu, propoziţia de observaţie ,/\ este mai cald 
(sau mai rece) decât ZT, valabilă pentru subiectul X în mo¬ 
mentul t, poate să înceteze a mai fi valabilă într-un moment t' 
ulterior datorită faptului că starea organismului s-a schimbat 
de la t la t '. De asemenea, ceea ce este valabil pentru X la un 
moment dat s-ar putea să nu fie valabil şi pentru Y. în schimb, 
dacă A are temperatura de n°C, iar B de m°C, propoziţia 
„temperatura lui A este mai mare (sau mai mică) decât a lui 
B“ nu numai că este exactă, dar este şi intersubiectiv testabilă. 

Nu se poate spune că în logică avem de-a face cu aseme¬ 
nea situaţii în ciuda faptului că cele două concepte fundamen¬ 
tale ale logicii, adevărul respectiv falsul, sunt adeseori notate 
cu simboluri numerice. După cum am mai spus, aceste sim¬ 
boluri vizează cu prioritate limbajul (sistemul de semne) şi nu 
conceptul ca atare. 

în unele sisteme polivalente s-ar putea explica totuşi 
afirmaţia „P este mai adevărat decât Q“ prin perechea de pro¬ 
poziţii „P are valoarea 2/3“ şi „Q are valoarea 1/3“ unde 2/3 
şi 1/3 sunt, aşa cum am spus, simboluri numerice menite să 
introducă anumite nuanţe între adevăr şi fals. 

Există totuşi o mare deosebire faţă de situaţia exemplifi¬ 
cată mai sus, după Camap, datorită faptului că aici apar nu¬ 
mere abstracte (luate ca valori logice ) pe câtă vreme în cele¬ 
lalte ştiinţe se lucrează cu numere concrete (36°C, 25 g, 15 
cm etc.). Or, adevărul, respectiv falsul, nu se exprimă 
printr-un etalon, aşa cum lungimea se exprimă în metri, masa 
în grame, forţa în newtoni şi aşa mai departe. Simbolurile 1, 
2/3, 1/3, 0 nu au o semnificaţie logică proprie, ci numai 
printr-o interpretare corespunzătoare, când devin simboluri 
pentru un anumit conţinut logic. Impresia că cele două con¬ 
cepte logice - adevărul şi falsul - ar fi concepte numerice 
(sau cantitative), născută din ideea simbolizării lor prin cifre, 
reprezintă una din principalele neînţelegeri ale actualelor 
aplicaţii cu caracter aritmetic din logică. 

Există totuşi anumite situaţii în care evaluările cantitativis- 
te pot prezenta un interes chiar şi în logică. Pentru exemplifica¬ 
re voi lua un caz la întâmplare. în cartea sa Aristotele’s 
syllogistic from the standpoint of modem formal logic (Oxford, 
1957), Lukasiewicz reproduce următoarele relaţii între princi¬ 
palele categorii silogistice (termeni, moduri, figuri): 


Numărul termenilor. n , 

Numărul figurilor.2"' 1 , 

Nr. fig. cu moduri valide.1/2 (n 2 - n + 2), 

Nr. moduri valide. n(3n - 1). 


Este de presupus că în toate disciplinele logicii pot fi sta¬ 
bilite astfel de raporturi cantitative, însă ele nu sunt esenţiale 
pentru că, de îndată ce natura obiectelor este precizată, numă¬ 
rul îşi încetează rolul. Natura inferenţei silogistice nu este în 
nici un fel dependentă de faptul că, dacă există 4 termeni, să 
zicem, vor exista implicit 44 de moduri valide. Ceea ce se 
realizează aici este doar o delimitare mai exactă a obiectului 
cercetat şi nimic mai mult. Aplicaţiile logice ale conceptului 

de număr sunt, aşadar, destinate rezolvării unui cu totul alt 
gen de probleme decât cele de ordin cantitativ. 

2) Numere şi cuantificare. Având în vedere că logica lucrează 
cu intensiuni şi extensiuni (proprietăţi şi clase), unii dintre cri¬ 
ticii logicismului au avansat ideea că logica ar presupune ideea 
de număr. Pretenţia de a defini numărul prin concepte logice ar 
avea de înfruntat atunci, pe lângă obiecţiile formulate la înce¬ 
put, şi pericolul circularităţii. Acest lucru devine vizibil în ca¬ 
zul cuantorilor. Dacă la cuantorul universal este suficientă ide¬ 
ea de clasă, cuantorul particular presupune şi ideea de număr, 
căci el înseamnă: „există cel puţin un“ sau „există un singur “. 

Or, acest „un“, respectiv „un singur 11 , nu este străin de 
unu din aritmetică, chiar dacă nu îl anunţă explicit. 

Dacă cuantorul universal este cât de cât precis (el vizează 
clasa ca întreg), cuantorul existenţial este, dimpotrivă, impre¬ 
cis. Spunând că „există cel puţin un“ noi lăsăm deschisă pro¬ 
blema dacă e vorba despre un singur individ, de mai mulţi sau 
chiar de toţi. Simbolic, acest lucru se explică prin echivalenţa: 

\/xFx = df Fa t v Fa 2 v ... 

Nevoia de-a elimina imprecizia în raport cu cuantorul 
existenţial a condus în ultima instanţă la introducerea cuanto¬ 
rilor numerici. Prima şi cea mai simplă cuantificare numerică 
este dată de expresia „VLc Fx“ care se citeşte: „există numai 
un singur individ x astfel că F de jc“. 

Evident, procedeul poate fi extins la n indivizi (n > 2). 
Este interesant, însă, că şi un cuantor numeric cum ar fi 
„3!2 jc“ poate fi definit prin cei doi cuantori de bază: 

3!2jc (Fx) =df 3 jc 3 y ( Fx • Fy Vz (Fţ ->(z = rvz = >-))). 

Un interes special prezintă cuantorii nuanţaţi: „există 
numai un x astfel că...“; sau: „există cel puţin un x...“. 

Pot interveni apoi nuanţări care nu invocă neapărat un 
concept numeric, cum ar fi: „cei mai mulţi „majoritatea 
elementelor x...“ ş.a. 

Chiar dacă cuantificarea numerică aduce unele avantaje, 
acestea sunt totuşi limitate pentru că: a) se pierd o serie de 
legi logice cum ar fi legile lui de Morgan, indispensabile unei 
teorii satisfăcătoare a deducţiei, b) în unele situaţii impreciziile 
cuantorilor V, 3 reapar la nivelul cuantorilor numerici, c) cu 
excepţia unor sectoare restrânse ale logicii, aceşti cuantori nu 
se dovedesc a fi de interes general. în plus, ei sunt greu de 
mânuit în calcul. La aceasta se mai adaugă faptul că în cele 
mai multe cazuri, cuantorii numerici se pot defini prin cuan- 
torii de bază, cum s-a văzut deja. 

3) Cardinalitate şi decizie. Operaţia de cuantificare este rela¬ 
tivă la domeniu (= mulţimea pe care sunt definite predicate¬ 
le), motiv pentru care determinările numerice la nivelul cuan¬ 
torilor sunt în strictă dependenţă de determinările numerice 
ale mulţimii domeniu. Numai că, în timp ce la nivelul cuanto¬ 
rilor intervine ideea de număr natural, la nivelul domeniilor 
intervine ideea de cardinalitate sau de număr cardinal. Re¬ 
amintesc că numerele naturale sunt numerele cardinale cărora 
li se aplică principiul inducţiei matematice. Desigur că dez¬ 
voltarea celor două concepte urmează căi şi forme diferite în 
aritmetică şi teoria mulţimilor. 

Aplicaţiile în logica predicatelor ale conceptului de nu¬ 
măr cardinal sunt legate, în principal, de problema deciziei. 
După cum se ştie, această disciplină logică nu este decidabilă, 
în sensul că nu există procedee generale prin care să se poată 
recunoaşte în mod univoc starea logică a formulelor. Proble¬ 
ma deciziei se „despică 11 aici într-o serie de cazuri particulare, 
cele mai multe dintre ele fiind date de un anumit tip de cardi¬ 
nalitate al domeniului. Există deci o relaţie directă între starea 

logică a unei formule şi cardinalitatea domeniului. „Făcând 
abstracţie de acele formule care sunt universal valide, arată 
Ackermann, şi de cele care nu au această proprietate în nici 
un domeniu, asertarea validităţii (sau realizabilităţii) unei 
formule este echivalentă cu un anumit enunţ despre numărul 
cardinal al domeniului" (1; 22). De altfel, conceptul de număr 
cardinal intervine chiar în anumite formulări ale problemei 
deciziei. După Ackermann, a decide înseamnă: 

a) A decide pentru orice formulă dacă este validă sau nu. 

b) A decide pentru orice formulă dacă este universal va¬ 
lidă. Dacă nu este astfel, a decide dacă nu este validă în nici 
un domeniu sau dacă este validă numai în unele domenii. în 
acest ultim caz trebuie determinat numărul cardinal al dome¬ 
niilor pentru care ea este validă. 

c) A decide pentru orice formulă dacă este sau nu validă 
în toate domeniile cu un număr finit de elemente. 

A. Church, A. Turing ş.a. au demonstrat imposibilitatea 
soluţiei pentru problema deciziei în formularea a) şi b), iar B. 
A. Trachtenbrod în formularea r). 

Redau mai jos câteva din teoremele logicii predicatelor 
care determină starea logică a formulelor numai în baza car¬ 
dinalităţii domeniului: 

Teorema 1. Dacă o formulă din logica predicatelor care conţine 
predicate de o singură variabilă este realizabilă într-un domeniu 
M, atunci ea este realizabilă şi într-un domeniu M' ce conţine 
cel mult 2 n elemente (n este numărul predicatelor din formulă). 
Teorema 2. Dacă o formulă din logica predicatelor ce conţine 
predicate de o singură variabilă este adevărată pentru orice 
domeniu format din 2" elemente, unde n este numărul predi¬ 
catelor din formulă, atunci formula este identic adevărată. 
Teorema 3. Dacă o formulă este realizabilă într-o mulţime 
infinită, atunci ea este realizabilă şi într-o mulţime numărabi- 
lă (teorema lui Lowenheim). 

Teorema 4. Dacă o formulă care nu conţine variabile individu¬ 
ale libere, dar care poate conţine constante individuale, este 
realizabilă într-un domeniu oarecare, atunci ea este realizabilă 
într-un domeniu finit sau numărabil (teorema lui Lowenheim). 

în toate situaţiile descrise de aceste teoreme apare atât 
conceptul de număr cardinal cât şi categoriile numerice de 
finit, infinit şi număratul. Dacă domeniile sunt mulţimi finite, 
atunci numărul de elemente poate fi specificat sau nu. 

O serie de teoreme atestă starea logică a formulelor în 
domenii vide. Ne dăm seama, aşadar, că în logica predicatelor 
conceptul de număr intervine foarte frecvent în formularea şi 
rezolvarea problemei deciziei, care, aşa cum se ştie, este pro¬ 
blema fundamentală a logicii. 

4) Cardinalitate, polivalenţă şi modalitate. Am arătat în pri¬ 
mul capitol că cele mai importante sisteme polivalente şi mo¬ 
dale pot fi exprimate într-un limbaj aritmetic în care mulţi¬ 
mea valorilor logice este reprezentată prin diferite mulţimi de 
numere. Pornind de la asemenea reprezentări aritmetice s-a 
reuşit generalizarea sistemelor respective pe domenii cu va¬ 
lori infinite. Vorbim astfel de „familii de sisteme" de tip 
Lukasiewicz, Bocivar, Kleene, Post ş.a. 

Să luăm pentru exemplificare sistemul trivalent al lui 
Lukasiewicz notat cu L 3 . Pentru că sistemul prezintă unele 
dificultăţi de interpretare, Lukasiewicz procedează la anumite 
generalizări, obţinând sisteme n-valente şi chiar infinit 
valenţe. în acest ultim caz este indiferent dacă mulţimea valo¬ 
rilor logice este de cardinal K 0 sau Ki, cu alte cuvinte, dacă 
este infinit numărabilă sau nenumărabilă. Simbolic, acest lu¬ 
cru se exprimă prin identitatea: 

Cn [Lro(A)] = Cn [L« ,(A)], 

unde „Cn“ este conceptul de consecinţă logică, iar A mulţi¬ 
mea axiomelor din sistemul respectiv. 

Notând cu T(L n ) mulţimea tautologiilor din sistemul L„, 
Ackermann a demonstrat o importantă metateoremă ce stabi¬ 
leşte un raport direct între cardinalitatea mulţimii de valori 
logice şi mulţimea tautologiilor din familia de sisteme 
Lukasiewicz: 

T (L«o) c T (L kn ) c T(L 2n ) c T(L n ) c T(L 2 ). 

Acest rezultat are la bază faptul că tautologiile din L m 
sunt incluse în tautologiile din L n dacă şi numai dacă există 
un întreg k astfel că k(n - 1 ) = {m - 1 ). 

O serie de generalizări interesante a dat Godel în raport 
cu sistemul său G 3 definit pe intervalul [ 0 , 1 ] astfel: 

1 x = 1 , dacă x = 0 
0 , dacă x * 0 

(x • y) = min (x, y) 

(* v y) = max (x, y) 

( x—> y) = 1 , dacăx<y 
y, dacă x > y 

(x = y ) = 1 j dacă x = y 

min (x, y), dacă x±y. 

Toate teoremele calculului propoziţional intuiţionist 
(CPI) sunt teoreme în G (nu şi invers). Pentru cazul special în 
care n = K se obţine sistemul G N ale cărui teoreme sunt teo¬ 
remele CPI. 

Godel a demonstrat că nici un calcul polivalent finit nu 
poate reproduce toate teoremele CPI, altfel spus, că logica 
intuiţionistă nu este o logică finitistă. 

Câteva cuvinte acum despre caracterul infinitist al logici¬ 
lor modale. în 1936, St. Jaskowski a elaborat un procedeu 
aritmetic prin care se pot obţine sisteme polivalente plecând 
de la produsul aritmetic a două sau mai multe sisteme date. 

Despre ce este vorba? 

Dacă S| şi S 2 sunt două sisteme oarecare, putem forma 
sistemul produs S| xSi, astfel că: 

a) Valorile logice în S| x S 2 vor fi perechile ordonate <a\, 
b } > unde a\ e Si şi e. S 2 . 

b) Valoarea logică a unei expresii E este <a„ b t > î n S i x S 2 
dacă şi numai dacă valoarea expresiei E este a\ în Si şi bj în S 2 . 

Negaţia şi ceilalţi operatori logici se definesc în Si x S 2 
după regulile: 

Ri) -i< a„ b i > = <—i«j, —b i > 

R 2 ) < a\, bj > * < a',, b)> = <ai * a } ; bi* b) > 

(Aici „ * “ poate oricare din operatorii &, v, —=). 

Cele mai studiate sisteme produs sunt cele obţinute din 
produsul unui sistem cu el însuşi. Să notăm cu „11“ operaţia 
produs în raport cu sistemul S: 

n K S = S x S x... x S (de k ori) 
ns = S x S x ... 

După cum arată N. Rescher în lucrările sale Topics in 
philosophical logic şi Many valued logics, sistemul modal S5 
este rezultatul produsului infinit fIC2 unde C2 este sistemul 
propoziţional bivalent. 

în nC2 valorile logice vor fi şiruri infinite de 1 şi 0 cu 
care am notat adevărul şi falsul în C2. Singura valoare de¬ 
semnată este şirul infinit 111... . 

Regulile de adevăr se obţin prin particularizarea celor 
două reguli generale date mai sus. Lor li se adaugă reguli spe¬ 
ciale pentru operatorii modali: 

Lp =111..., dacă p= 111 ... 

000..., dacă p * 111 ... 

Mp =111..., dacă p *000... 

0 00..., dacă p = 000 ... 

Desigur, se poate pune şi altfel în evidenţă caracterul 
infinitist al sistemelor modale de tip Lewis; aici m-am limitat 
la o simplă exemplificare luând ca punct de plecare un proce¬ 
deu aritmetic. Scopul urmărit a fost de a vedea ce rol joacă în 
sistemele polivalente şi modale categoriile numerice discutate 
până acum şi nu să demonstrăm un rezultat sau altul. 

4. ESTE STRUCTURA (FORMALĂ) SPECIFICĂ 
MATEMATICII? 

Un alt concept matematic care s-a dezvoltat pe terenul 
matematicii moderne şi care s-a dovedit util pentru anumite 
aplicaţii cu caracter logic este conceptul de structură, sau de 
structură formală, cum preferă unii autori să îl numească. 
Caracterul formal al structurii se referă la faptul că se face 
abstracţie de natura concretă a elementelor, acordându-se 
atenţie doar relaţiilor dintre elemente şi proprietăţilor acestor 
relaţii. „Trăsătura comună - arată Bourbaki - a diverselor no¬ 
ţiuni cuprinse sub acest nume generic este că ele se aplică 
unor mulţimi de elemente a căror natură nu este specificată ; 
pentru a deveni o structură se dau una sau mai multe relaţii în 
care intervin aceste elemente (...), se postulează pe urmă că 
acolo unde relaţiile date satisfac anumite condiţii (care sunt 
enumerate) acestea sunt axiomele structurii 11 (9; 545). 

Sensul termenului „formal" este întrucâtva diferit aici de 
sensul lui logic care trimite în principal la ideea de formă lo¬ 
gică. Desigur, între ele există puncte comune în baza cărora 
se poate face trecerea de la o accepţiune la alta şi care explică 
într-o oarecare măsură posibilitatea introducerii conceptului 
de structură în logică. 

Pasajul reprodus mai sus după Bourbaki este important 
nu numai pentru lămurirea ideii de formal, ci şi pentru o 
eventuală definiţie a conceptului de structură. Aceasta s-ar 
putea da ca o mulţime nevidă pe elementele căreia s-a definit 
un sistem de operaţii şi relaţii ce verifică anumite axiome. 
Pentru ilustrare să considerăm mulţimea A = { a, b,... }, relaţia 
„=“ (egalitatea) şi o operaţie oarecare „* “, astfel că, pentru 
orice a,b,c& A, au loc relaţiile: 

a * (b * c) = (a * b) * c, 
a * e = a = e * a , 
a * a' = e = a' a . 

O asemenea structură, redată simbolic prin {A, *}, este 
cunoscută în matematică sub denumirea de grup. Mulţimea A 
poate fi mulţimea numerelor întregi, iar „ * “ operaţia de în¬ 
mulţire sau adunare. Aceasta înseamnă că structurile {Z, x), 
{Z, +} sunt exemple de grupuri în matematică. Se pot da în 
continuare foarte multe astfel de exemple pe care nu consider 
necesar să le enumăr aici. Ideea de bază este că orice mulţime 
de entităţi (numere, funcţii, vectori etc.) care satisfac axiome¬ 
le de mai sus, vor satisface implicit orice teoremă dedusă în 
mod logic din axiome. Se realizează astfel o „considerabilă 
economie în efortul de gândire" (Bourbaki), structurile 
dovedindu-se din acest punct de vedere veritabile instrumente 
în cercetarea matematică. 

Cu toate că dezvoltarea structuralistă a matematicii este 
de dată relativ recentă, ideea de structură apare încă din seco¬ 
lul XIX datorită, între altele, şi cercetărilor lui G. Boole în 
domeniul logicii. Se poate spune că „algebra booleană“ (sau 
„algebra logică", cum mai este ea denumită astăzi) este un 
exemplu de structură apărută pe terenul logicii care s-a gene¬ 
ralizat, treptat, şi în matematică. 

Elaborarea teoriei mulţimilor de către G. Cantor, ca şi 
perfecţionările aduse la sfârşitul secolului trecut metodei axi¬ 
omatice au făcut ca ideea de structură să câştige tot mai mult 
în claritate şi să cucerească spaţii tot mai vaste în ştiinţa ma¬ 
tematicii. Practic, au fost identificate structuri în teorii mate¬ 
matice considerate în mod tradiţional ca independente între 
ele. S-a realizat astfel o unificare din „interior" a unei mate¬ 
matici ce se comporta ca un veritabil „univers în expansiune", 
în principal, această sarcină a fost asumată de proiectul 
bourbakist de reorganizare a matematicii, proiect despre care 
s-a spus, pe bună dreptate, că reprezintă următorul mare eve¬ 
niment din dezvoltarea matematicii după programele funcţio- 
naliste de la începutul secolului XX. 

După cum se afirmă adeseori în textele bourbakiste, acest 
proiect nu comportă o dimensiune fundaţionistă, scopul lui 
fiind mult mai modest, şi anume de a arăta că în actualul ei 
stadiu de dezvoltare, matematica se organizează în conformi¬ 
tate cu anumite tipuri de structuri. Aceste tipuri de structuri 
sunt clasificate de Bourbaki în trei mari categorii - structuri 
algebrice, structuri de ordine şi structuri topologice. 

Mulţi filosofi din zilele noastre au încercat să găsească 
afinităţi între programul bourbakist şi orientări tradiţionale 
din filosofia logicii şi a matematicii. H. Putnam, de exemplu, 
asociază acestui program o poziţie logică similară logicismu- 
lui pe care o intitulează „filosofia lui dacă... atunci... ca filo- 
sofie a matematicii" (if - thenism as philosophy of 

matematics). Aşa cum preciza Russell în Introducere la Prin¬ 
cipia Mathematica, această teză nu trebuie înţeleasă în sensul 
că orice enunţ matematic este de forma „dacă... atunci.ci 
în sensul că, dacă anumite entităţi matematice verifică cutare 
proprietăţi, ele verifică implicit o serie de alte proprietăţi care 
sunt consecinţele acestora. Aşadar, matematica nu se ocupă 
cu un nou gen de entităţi - structurile - ci cu derivarea unor 
noi teze din noi axiome prin intermediul logicii (luată în sen¬ 
sul de teorie a cuantificării). Ierarhizarea deductivă a matema¬ 
ticii ajunge astfel până la principii logice. 

O interpretare de inspiraţie intuiţionistă va încerca G. T. 
Kneabone (43; 325) plecând de la unele lucrări explicative 
elaborate de Bourbaki cum ar fi articolul „Arhitectura mate¬ 
maticii" (8) sau memoriul adresat de Bourbaki Asociaţiei 
Internaţionale de Logică Simbolică. Matematica - se arată în 
acest memoriu - nu are nevoie de nici un fel de legitimare din 
partea logicii sau filosofiei, ci trebuie considerată ca ceva dat. 
Aceasta pentru că „demonstraţiile există înainte ca structura 
lor să poată să fie analizată logic" (cf. Kneebone, pag. 329). 

Se apreciază în continuare că „logica nu poate fi nici mai 
mult, nici mai puţin decât gramatica limbajului utilizat în ma¬ 
tematică, un limbaj care există mai înainte ca gramatica lui să 
poată fi construită" {op. cit., pag. 329). 

întrucât la nivel logic apar toate „elementele constituti¬ 
ve" ale structurii, este firesc să vorbim despre aplicaţiile logi¬ 
ce ale structurilor matematice şi chiar despre structuri pur lo¬ 
gice. Pentru început voi trece în revistă câteva din principale¬ 
le structuri matematice din clasificarea făcută de Bourbaki. 

1) Structuri algebrice. Am vorbit deja despre una din princi¬ 
palele structuri algebrice - grupul. în general, o structură al¬ 
gebrică este caracterizată prin una sau mai multe operaţii 
(numite legi de compoziţie) şi de axiomele corespunzătoare. 

M. H. Stone este primul autor care a identificat în logică 
structuri algebrice de grup relativ la operatorii logici „+„ (dis- 
juncţie exclusivă) şi „=“ (echivalenţă): 

((p + q) + r) = (p + (q + r)\ (( p = q) = r) = (p = (q = r)), 

( p+f) = P, (p = v)=p , 

(P + P)=f . (p=p) = v. 

Operaţiile „= “ sunt comutative, deci şi grupurile {P, 
+}, {P, =} sunt grupuri comutative (sau abeliene). Dacă, în 
plus, adăugăm operatorii (conjuncţie) şi „v“ (disjuncţie 
neexclusivă) precum şi axiomele: 

[P # (q + r)] = [(p • q) + (p • r)], 

[pv(q = r)] = [(pvq) = (pv r)]. 

obţinem structurile de inel {P, +,•},{ P, =, v } . 

Structura algebrică de corp, o altă structură fundamentală 
pentru matematică, aduce deja unele particularităţi. Strict 
vorbind, ea este punctul în care matematica începe să se dis¬ 
tanţeze de logică. Reamintesc că este corp o conjuncţie de 
inel şi de grup în care operaţiile sunt distributive una în raport 
cu cealaltă. Gr. Moisil a formulat pentru logică un concept 
mai slab de corp pe care l-am putea numi, după Gh. Enescu, 
„corp logic" sau „cvasicorp". Această structură adaugă la 
condiţiile de inel următoarele particularităţi: 

p* v = vp=p , p vf=fvp = p, 

p.f=f.p=f , pvv = vvp = v, 

p*p=p, pwp=p. 

Este vorba, cum se poate uşor observa, de o varietate în 
raport cu modelul sau cu conceptul clasic de corp şi nu de o 
simplă abatere de la axiomele corpului, cum au considerat unii. 

Este de departe vizibil că aceste structuri nu aduc avan¬ 
taje prea mari pentru logică. Ele pot conduce la unele siste¬ 
matizări utile în compararea diferitelor sectoare ale logicii, 
dar toate acestea reprezintă, totuşi, destul de puţin. 

O valorificare interesantă a structurii de inel a dat-o Gr. 
Moisil în logica propoziţiilor prin aşa-numitele „inele de carac¬ 
teristică". 

Prin „caracteristică de inel" înţelegem cel mai mic întreg 
pozitiv n pentru care are loc relaţia n • e = 0. Inelul {P, +, •}, ara¬ 
tă logicianul român, este izomorf inelului claselor de resturi 
întregi modulo 2 ale cărui legi de compoziţie sunt: 


+ 

10 • 

1 1 o 

1 

0 

1 

1 

1 

0 

0 

1 

0 

0 

0 

0 


Cu 1 şi 0 am notat clasele de resturi faţă de modulul 2. Ast¬ 
fel, n e 0 dacă m împărţit la 2 dă restul 0; şi n e 1 dacă dă res¬ 
tul 1. Prin relaţiile de congruenţă acest lucru se exprimă astfel: 

n = 0 (mod 2) şi n = 1 (mod 2). 

Dat fiind că în acest inel are loc relaţia x" = x, rezultă că 
orice polinom este de gradul întâi şi are forma: 

1 )f(x) = ax + b (pentru o variabilă), 

2) f(x, y) = axy + bx + cy + d (pentru două variabile). 

Se poate calcula acum valoarea coeficienţilor a, b, c, d 
pentru valorile Îşi 0 ale variabilelor pe care substituindu-le 
apoi în 1) şi 2) obţinem: 

3) /W = [/(l)-/(0)k-/(0) 

4) /C*, y) = [/(U) -/(0,1) -/(1,0) +/(0,0)]^ + [/•( 1,0) -/(0,0)x 

+ 1/(0,1) -/(0,0)]_y +/(0,0). 

Dezvoltările 3) şi 4) după variabilele x, y pot fi interpre¬ 
tate ca funcţii de adevăr pentru care obţinem mai departe de¬ 
finiţiile: 

~x= 1 -x, 
x • y = xy, 
xvy = x + y-xy, 

.v —» y = 1 - x + xy, 
x = y = 2xy - x - y + 1 . 

Toate calculele le-am făcut în aritmetica numerelor în¬ 
tregi. Dacă le refacem în aritmetica claselor de resturi întregi 
modulo 2 obţinem: 


~ x = 1 + x, 
x»y = xy, 
xvy = x + y + xy, 
x —» y = xy + x + 1, 
x = y = x + y+ 1. 

O corelare algebrică asemănătoare dă Moisil şi pentru logica 
trivalentă a lui Lukasiewicz. Cele trei valori logice din acest sis¬ 
tem sunt interpretate prin clasele de resturi întregi modulo 3 în 
care 1 este adevărul, 0 este falsul, iar 2 este posibilul. Tabele¬ 
le pentru operatorii +, •, se reconstruiesc asemănător: 


- 1-0 12 
0 0 12 
112 0 
2 2 0 1 



0 

1 

2 

0 

0 

0 

0 

1 

0 

1 

2 

2 

0 

2 

1 

Un polinom de o variabilă este de gradul doi şi va avea 
forma /(x) = ax 2 + bx + c pe care o putem dezvolta după valo¬ 
rile 0, 1, 2 ale variabilei x: 

Ax) = 2(x - 1 )(x - 2)/(0) + 2x(x - 2)/( 1) + 2x(x -1)/(2). 

Prin interpretări corespunzătoare obţinem mai departe 
definiţia negaţiei (AO precum şi definiţiile operatorilor modali 
mai importanţi: L (necesar), M (posibil), Q (contingent) şi U 
(imposibil): 

Nx = 2x+ 1, 

Lx -2x (x + 1), 

Mx = x 2 , 

Qx = x 2 + x+ 1 , 

Ux = 2x 2 +[ . 

Inelele de caracteristică studiate de Moisil sunt importan¬ 
te pentru posibilitatea redefinirii operatorilor logici, inclusiv a 
celor modali, în diferite sisteme de aritmetică modulară. De¬ 
finiţiile obţinute de el sunt similare celor examinate în primul 
capitol ceea ce înseamnă că aritmetizarea logicii poate porni 
şi de la o aplicaţie de ordin algebric. 

2) Structuri de ordine. Dacă în structurile algebrice rolul cen¬ 
tral revine operaţiilor şi proprietăţilor lor formale, în structu¬ 
rile de ordine acest rol revine relaţiilor. în logică se studiază 
câteva relaţii fundamentale cum este implicaţia, echivalenţa, 
relaţia de consecinţă logică ş.a. Unele dintre aceste relaţii au 
proprietăţile relaţiei de ordine tare, altele sunt relaţii de ordine 
slabă (sau parţială). Reamintesc că o relaţie R este de ordine 
tare (sau strictă) dacă este ireflexivă, asimetrică şi tranzitivă. 
Dacă este reflexivă, antisimetrică şi tranzitivă, atunci ea este 

de ordine parţială. Presupun cunoscute aceste proprietăţi şi nu 
insist asupra lor. 

Definiţia 1. Se numeşte mulţime ordonată o pereche de tipul 
{A, < }unde A *0 , iar < este o relaţie de ordine (a nu se 
confunda cu relaţia mai mic sau egal din matematică pe care 
o simbolizează în mod obişnuit). 

Din examinarea structurilor algebrice a rezultat că unele 
elemente au în raport cu operaţiile un statut mai special, cum 
este elementul neutru în teoria grupurilor, sau elementul in¬ 
vers. Acelaşi lucru se întâmplă şi în stmcturile de ordine, nu¬ 
mai că aici elementele speciale prezintă o anumită simetrie: 

Minim - maxim, 

Minimal - maximal, 

Minorand - majorând, 

Margine inferioară - margine inferioară. 

Cu ajutorul acestor concepte pe care le presupun de ase¬ 
menea cunoscute, se pot defini câteva dintre structurile de 
ordine, mai importante cum ar fi: latice, filtru, ideal, algebră 
booleană ş.a. 

Definiţia 2. Fie tripletul (A, T, _L } unde A este ordonată de 
relaţia <. iar T, _L sunt două operaţii binare. Dacă pentru ori¬ 
ce x, y e A au loc relaţiile: 

Inf (x, y) = x T y 
Sup (x, y) = x -L y 

atunci „<“ este o ordine laticiară, iar { A, < }o latice. 

Axiomele laticei se pot reformula cu ajutorul celor două 
operaţii: 


103 



x Xx = x 

X -L (y -Lz) = (x Xy) ±z 
(xXy)Ty = y 


xJ X = X 

X T (y T z) = (x T y) T z 
(xTy)! y = y . 


Un exemplu logic de latice este {P, v, •} unde Infip, q) = p 
• q şi Sup ( p , q)=pv q, iareste relaţia de ordine laticiară. 

Caracteristic pentru structura de latice este principiul du¬ 
alităţii potrivit căruia într-o axiomă sau teoremă putem înlo¬ 
cui peste tot pe „X “ cu „T“ şi pe „<“ cu „ > “ obţinând tot o 
axiomă sau teoremă. în exemplificarea logică a laticei, p —> 
(p v q) este duală cu {p •<?)—» p. 

Plecând de la axiomele laticei putem defini conceptele de 
filtru şi ideal. 

Definiţia 3. O mulţime A' a unei latici A este filtru în A dacă 
pentru orice x, y e A' au loc condiţiile: 

x,y e A' ->xTy e A’, 
x £ A' • x< y —» y e A'. 

Categoria duală filtrului este idealul ale cărui axiome se 
obţin din axiomele de mai sus făcând substituţiile conform cu 
principiul dualităţii. în logică, {P, •}, {P, v) sunt filtru, res¬ 
pectiv, ideal. 

Un rol aparte în structurile de ordine îl au elementele min 
şi max pe care le numim „element prim" (sau „zero") şi 
„element unitate" şi pe care le notăm, de regulă, cu „0“ şi „1“. 

Să presupunem că o latice îl are pe 0 ca element prim şi pe 
1 ca element unitate. Un element c din A se va numi T- 
complementul lui x în A dacă c este cel mai mic element astfel 
că x T c = 0. Dacă există şi un element c‘ din A astfel că c’ Xx 
= 1, atunci c' este X- complementul lui x. Noţiunile de T- 
complement şi -L - complement sunt duale (T-complementul se 
mai numeşte şi pseudocomplement). 

Definiţia 4. Un element c este complementul lui x în A dacă 
este simultan T-complement şi _L - complement, adică dacă 
au loc relaţiile: 

x T c = 0 
* lc= l. 

Definiţia 5. Fie x, y elemente într-o latice A. Un element c 
este pseudocomplementul lui x relativ la y dacă c este cel mai 
mare element din A astfel că x T c < y. 

Pseudocomplementul lui x relativ la y se va nota cu 
„x=>y“. Prin definiţie 
(x<(y =>z)) = (UT}0<z) 

în baza conceptelor nou introduse se pot defini mai de¬ 
parte câteva specii importante de latici. 

a) Latice completă. Dacă pentru orice A' c A (A' 0) există Inf 

A' = TA' şi Sup A' - ±A' atunci A este o latice completă. Orice 
latice completă {A, ±, T,} are element zero şi element unitate 

b ) Latice distributivă. O latice A este distributivă dacă pentru 
orice x, y, z e A au loc relaţiile: 

JfT(yl z ) = ( aT y.) 1 ( aT z ) 
x 1 (y -L z) = (jc ly ) T (x lz). 

c) Latice complementată. O latice A în care fiecare element x 
admite un complement x' se numeşte complementată. 

d) Algebră booleană. O latice completă A, distributivă şi 
complementată se numeşte algebră booleană. 

e) Algebră pseudobooleană. Orice latice A pseudocomple- 
mentată cu element prim este o algebră pseudo-booleană. 

Fie x e A şi pseudocomplementul lui, x'. în sistemul de 
notaţii pe care l-am adoptat, următoarele relaţii sunt caracte¬ 
ristice pentru algebra pseudobooleană: 

x' = (■* =>0) 

;tTjt' = 0. 

într-o astfel de latice nu există element unitate şi, ca atare, 
nici J_ - complement). 

Fiecare din structurile laticiare introduse corespunde unui 
anumit tip de sistem logic. Pentru a face mai clară această 
idee, conceptele laticiare introduse primesc următoarele in¬ 
terpretări logice: 

a) 1 şi 0 reprezintă adevărul respectiv falsul. 

b) ", -L, T reprezintă operatorii logici ~, v, •. 

c) Complementul x' (resp. X => 0) este ~x (resp. x —> /). 

d) „<“ este relaţia implicativă 


Tabelul de mai jos redă corespondenţele dintre diferitele 
sisteme logice şi structurile laticiare specifice lor. 


Logica 

Structura laticiară corespunzătoare 

Pozitivă 

Laticea pseudocomplementată relativ 

Pozitivă cu 
seminegaţie 

Laticea pseudocomplementată relativ 
cu element zero 

Minimală 

Latice complementată contrapoziţională 

Intuiţionistă 

Algebră pseudo booleană 

Clasică 

Algebră booleană 

Dacă luăm în consideraţie şi alte sisteme logice, cum ar 
fi logica polivalentă şi modală, atunci va trebui să introducem 
structuri laticiare mai complexe. 

Un tip special de latice pentru sistemele polivalente sunt 
„algebrele Luckasiewicz", introduse de Gr. Moisil. De notat 
că diferenţele dintre diferitele tipuri de ordine corespund dife¬ 
renţelor dintre diferitele tipuri de implicaţie care stau la baza 
sistemelor logice invocate. Proprietăţile implicaţiei materiale 
pot fi foarte bine sistematizate prin axiomele algebrelor boo¬ 
leene de aceea consider acest tip de latice drept structura de 
bază a logicii 1 . 

3) Structuri topologice. Fie A, fi două mulţimi într-un univers 
X şi D, I două operaţii numite de deschidere , respectiv, de 
închidere. Vom spune că X este un spaţiu topologic dacă pen¬ 
tru orice A c X există DA c X şi IA c X astfel că: 

1. D(A n fi) = DA nDB, 1'. I(A u fi) = IA u Ifi, 

2. DDA = DA, 2'. IIA = IA, 

3. DAcA, 3'. Ac IA, 

4. DX = X, 4’. 10 = 0. 

Operaţiile D, I se interdefinesc cu ajutorul negaţiei: 

5. DA = -I-A 5'. IA = -D-A . 

Sistemul {X, D} este un spaţiu topologic de deschidere, 
iar {X, 1} de închidere. 

Există două modalităţi mai importante de aplicare în lo¬ 
gică a acestor structuri: a ) prin păstrarea semnificaţiilor 

1 Pentru o discuţie mai amplă a conceptului de structură în logică cititorul 
poate consulta cartea lui Tr. Stirbăţ, Corespondenţe structurale în logica 
modernă, Editura Junimea, Iaşi, 1986. 

mulţimiste ale elementelor X, A, B, D, 1 care intervin în axi¬ 
omele 1-5, r-5\ şi b) prin abandonarea acestor semnificaţii şi 
aplicarea pur formală (în sensul lui Hilbert) a celor două gru¬ 
pe de axiome. 

Iată şi câteva perechi de concepte logice care verifică 
axiomele structurilor topologice pe care le-am reformulat du¬ 
pă Gh. Enescu ( Logica şi structurile topologice, Analele 
Univ. Bucureşti, 1986). 

a) Necesar şi posibil. Notăm cu L necesarul şi cu M posibi¬ 
lul, iar tautologia şi contradicţia cu T şi C. Următoarele ex¬ 
presii modale reproduc, din punct de vedere formal, axiomele 
deschiderii şi închiderii: 

L (p • q) = Lp • Lq , M(p v q) = Mp v M q, 

LL p = Lp , MMp = Mp , 

Lp —> p , p —> Mp , 

LT = T, MC = C. 

Cei doi operatori modali se interdefinesc după modelul 
operatorilor topologici: Lp = ~M ~p şi Mp = ~L ~p. 

b ) Asertare şi ipoteză. Notăm cu „ |-“ asertarea şi cu „H“ ipo¬ 
teza. Restul simbolurilor rămân aceleaşi: 

\-(p • q) = I -p • N 
I- l-p = I -p - 
I-p -> p - 
1 - 7 ’= T, 

Evident, au loc definiţiile |- p = ~H ~p şi Hp = ~ \— p. 


H(p v q) = Hp v Hq , 
HH p = Hp , 

P^Hp, 

H C=C. 

c) Cuantorul universal şi existenţial. Notăm cu T[x] şi C[x] 
tautologiile, respectiv, contradicţiile care îl conţin pe x. Spa¬ 
ţiul topologic de deschidere, relativ la operaţia V, se defineşte 
după cum urmează: 

V x (Fx • Gx ) = (Va Fx • Vx Gx) , 

V x Fx —> Fy, 

VaVa Fx = Va Fx, 

V a T[a] = T[a] 

în mod analog, operatorul 3 realizează un spaţiul de închidere: 

3a (Fa v Ga) = 3a Fa v 3a Ga . 

F); —> 3a Fa , 

3a3aFx = 3aFa, 

3aC[a]=C[a]. 

Cei doi cuantori se definesc în maniera cunoscută: Va Fa 
= 3a -Fa şi 3a Fa = -Va -Fa. A se vedea, de asemenea, sime¬ 
triile dintre operatorii V, 3 şi L, M relativ la axiomele topolo¬ 
gice. De altfel, von Wright a construit sistemele sale modale 
pornind tocmai de la analogiile formale existente între cele 
două categorii de operatori. 

O serie de concepte logice prezintă proprietăţi apropiate 
de axiomele spaţiilor topologice, dar care diferă totuşi de 
acestea sub diferite aspecte. Aşa este conceptul de consecinţă 
logică, de exemplu, pe care îl simbolizăm cu Cn şi care pre¬ 
zintă următoarele proprietăţi: 

Cn (A v B) = Cn (Cn A v CnB), 

A czCn A, 

Cn (Cn A) = Cn A, 

Cn 0 = S (S este sistemul deductiv în care se defineşte Cn). 

De notat că acest concept nu are un corelat logic care să 
verifice axiomele închiderii. Gh. Enescu vorbeşte în articolul 
citat despre conceptul de antecedenţă logică, concept însă 
insuficient definit. 

Un alt concept logic care prezintă proprietăţi logice simila¬ 
re conceptelor discutate este conceptul de adevăr. Dacă notăm 
cu ,Ap“ propoziţia „Este adevărat p‘\ vom constata că „ A “ 
verifică atât axiomele deschiderii, cât şi ale închiderii: 

A{p* q) = A p • Aq A(pvq) = ApvAq 

AA p = A p AA p = A p 

Ap^p P^Ap 

AT= T AC = C . 

Relaţia Ap = ~A~ p serveşte şi aici ca relaţie de 
interdefinibilitate. Prin urmare, avem de-a face şi de această 
dată cu structuri mai slabe, un fel de varietăţi topologice în 
raport cu definiţia clasică a conceptului de spaţiu topologic. 

5. CONCLUZII 

Din cele prezentate ne-am dat seama că multe concepte 
matematice se aplică în logică, dar statutul lor aici este mult 
diferit de statutul lor din matematică. Or, ceea ce interesează 
în primul rând nu sunt aplicaţiile ca atare, ele nu aduc avanta¬ 
je considerabile, ci „starea logică 14 a acestor concepte dacă mă 
pot exprima astfel. Nici funcţiile logice nu sunt reductibile la 
funcţiile matematice, după cum nici structurile logice nu sunt 
simple exemplificări ale structurilor matematice. 

Fie că este vorba de logică, fie de matematică, avem prin 
urmare de-a face cu particularizări ale unor concepte extrem 
de generale pe care nu le mai putem lega de un domeniu 
anume. Chiar şi numărul s-a dovedit a nu mai fi un „atom 
democritic" pentru matematică, cum foarte sugestiv se ex- 

primă Gh. Enescu, pentru că şi el poate fi definit în alţi ter¬ 
meni. Numai că definiţia prin clase de echivalenţă nu duce la 
un concept mai general de număr, cum am văzut că s-a în¬ 
tâmplat cu o serie de alte concepte. 

Funcţionarea logică a acestor concepte reclamă un sim¬ 
bolism special, de aceea, analiza simbolismului logic nu tre¬ 
buie separată de analiza conceptelor pe care el le fixează. Da¬ 
că am tratat separat aceste probleme am facut-o din raţiuni de 
ordin metodologic şi nu pentru că ele ar fi separate de fapt. 

Probleme speciale se ridică în legătură cu conceptul de 
structură în logică. După cum am încercat să arăt, o anume 
prioritate o au structurile de ordine, iar dintre acestea în pri¬ 
mul rând cele booleene. Totuşi, în ultima vreme îşi fac tot 
mai mult loc în cercetările logice structurile topologice. Meri¬ 
tă consemnată aici observaţia lui Tr. Ştirbăţ cu privire la apor¬ 
tul structurilor topologice în aprofundarea unor sisteme logice 
de inspiraţie filosofică. Se ştie că filosofia a stimulat în diferi¬ 
te forme dezvoltarea logicii, una din disciplinele logicii de 
inspiraţie filosofică fiind logica modală. Este curios că siste¬ 
mele modale pot fi studiate astăzi de pe poziţii matematice 
foarte avansate cum este topologia. Unitatea gândirii se regă¬ 
seşte, aşadar, în cele mai abstracte forme de manifestare ale 
ei, şi anume în filosofie, în logică şi în matematică. 

Faţă de toate celelalte ştiinţe, logica dovedeşte o anume 
aptitudine pentru aplicaţiile de ordin structural dat fiind ca¬ 
racterul ei formal. Ideea de formă logică este corelatul cel mai 
intim al ideii matematice de structură. în virtutea formei logi¬ 
ce se poate vorbi despre „structura propoziţiilor", care, în 
unele cazuri se apropie destul de mult de structurile matema¬ 
tice. Chiar şi o formă logică foarte simplă cum este SaP („toţi 
5 sunt P“) se dovedeşte a avea toate proprietăţile unei relaţii 
de ordine parţială: 

(Ref) 

(Antisim) 

(Tranz) 


SaS 

(,SaP & PaS ) -*S = P 
(SaP & PaQ) —> SaQ. 


Aşadar, proprietăţile definitorii ale relaţiei de ordine se 
„traduc 11 la nivelul formei logice prin identitate (= Ref), con¬ 
versiune per accidens (= Antisim) şi modul silogistic Barba¬ 
ra (= Tranz). Iată deci cum structura devine, alături de func¬ 
ţie, o altă modalitate de analiză logică a propoziţiei. 

Desigur, inventarul structurilor logice nu se opreşte aici. 
încă din evul mediu se studiază pătratul logic, o structură 
specifică logicii, dar care este la ora actuală atât de generală 
încât poate fi comparată cu o structură din matematică, cum 
ar fi grupul. Există încercări de a utiliza această structură din¬ 
colo de graniţele logicii, în lingvistică, de exemplu. Să nu ui¬ 
tăm apoi că o serie de formaţiuni algebrice au fost constituite 
în ultimele decenii în vederea aprofundării unor aspecte de 
ordin semantic. Amintesc câteva dintre ele: 1) algebrele de 
relaţie (introduse de Tarski), 2) algebrele proiective (introdu¬ 
se de Evrett şi Ulam pentru modelarea calculului cu predicate 
de ordinul întâi), 3) algebre de închidere (pentru logica moda¬ 
lă), 4) algebre cilindrice (introduse de Tarski pentru logica 
predicatelor de ordinul întâi cu egalitate), 5) algebre poliadice 
(introduse de Halmos pentru logica predicatelor de ordinul 
întâi fără egalitate) ş.a. Rămâne de văzut în ce relaţie stau 
aceste algebre logice cu „structurile mamă" din clasificarea 
generală făcută de Bourbaki. 

III. AXIOMATICA ÎN LOGICĂ ŞI 
MATEMATICĂ 

Metodă prin excelenţă logică - se poate spune că ea este 
forma cea mai elaborată a metodei deductive - metoda axio¬ 
matică a trecut din logică în matematică unde s-a perfecţio¬ 
nat, începând cu secolul XIX, pentru ca, în final, să revină din 
nou în logică. Din punct de vedere istoric, ea nu este legată 
numai de numele lui Euclid, ci şi de numele lui Aristotel, care 
în organizarea silogisticii a avut în vedere existenţa unor mo¬ 
duri perfecte şi a unor procedee de reducere la acestea 1 . 

Văzută din perspectivă actuală, silogistica aristotelică apare 
ca un sistem desfăşurat în care sunt stabilite anumite „dependen¬ 
ţe" între modurile valide astfel încât ele să apară ca reductibile la 
modurile perfecte. în reluările modeme s-a pornit tocmai de la 
aceste dependenţe reuşindu-se axiomatizarea silogisticii, chi¬ 
ar în mai multe variante. Cititorul interesat ar putea încerca 
unele comparaţii între silogistica lui Aristotel şi axiomatiza¬ 
rea lui Lukasiewicz pe care am reprodus-o în finalul acestui 
capitol ca o ilustrare a conceptului de teorie formalizată. 

Câteva elemente de noutate relativ la aplicarea metodei 
axiomatice apar la Leibniz, deşi nici el nu se ocupă de axio¬ 
matica propriu-zisă ci doar de unele probleme particulare ale 
ei (diferite tipuri de deducţii în sistemul lui de notaţii). De 
abia la Frege se poate spune că apare primul sistem axiomatic 
în logică şi deci prima utilizare a metodei într-o formă apro- 


1 La premisele istorice ale metodei axiomatice s-ar mai putea adăuga şi con¬ 
cepţia stoicilor despre schemele de inferenţă. Cinci din aceste scheme erau 
considerate ca indemonstrabile (Sextus Empiricus). Deşi stoicii nu dispu¬ 
neau de un concept clar de completitudine, se considera totuşi că aceste 
scheme sunt suficiente pentru demonstrarea celorlalte scheme valide. 

piaţă de forma ei actuală. Forma definitivă, însă, va fi dată de 
abia în Principia Mathematica şi în lucrările care au apărut de 
atunci în domeniul logicii. 

Istoric vorbind, metoda axiomatică este legată în mate¬ 
matică de numele lui Euclid, care dă prima construcţie axio¬ 
matică pentru geometrie. Elementele lui Euclid vor rămâne 
singurul model de construcţie axiomatică în matematică până 
spre sfârşitul secolului al XlX-lea, odată cu apariţia geometri¬ 
lor neeuclidiene. 

Exceptând unele contribuţii aduse de Decartes, Pascal, 
Leibniz ş.a. se poate spune că noua eră a axiomaticii debutea¬ 
ză la începutul secolului trecut prin contribuţiile hotărâtoare 
aduse de Peano (în aritmetică), de Hilbert (în geometrie), de 
Frege şi Russell (în logică) ş.a. „Ducerea la capăt, notează 
Hilbert, a sarcinii mari asumate de Russell - axiomatizarea 
logicii - poate fi privită ca încoronare a operei de axiomatiza- 
re, în general" (33; 100). 

Deşi nu face parte din metodele aşa-zis „matematice”, 
matematica a acaparat în aşa fel metoda axiomatică încât o 
incursiune în cercetarea naturii sale aproape că devine obliga¬ 
torie. Există destui autori care văd esenţa matematicii în de¬ 
monstraţie, logica fiind înţeleasă din acest punct de vedere 
drept „studiul demonstraţiei matematice”. 

1. VALORI LOGICE ŞI PREDICATE METATEORETICE 

Adevărul şi falsul reprezintă două din categoriile de bază ale 
logicii formale. Există cel puţin trei mari ipostaze în care apar 
aceste categorii în logica modernă, şi anume: adevărul ca relaţie 
(vezi teoria adevărului corespondenţă la Aristotel), adevărul 
ca predicat metateoretic, şi adevărul ca obiect abstract. 

Ideea că adevărul şi falsul pot fi tratate ca două obiecte 
abstracte, în genul numerelor din matematică, i se datorează 

lui Frege, însă ea apare foarte frumos exprimată de J. 
Lukasiewicz într-una din lucrările sale de început: ”prin adevăr, 
scrie el, înţeleg nu o propoziţie adevărată ci obiectul denotat de 
o propoziţie adevărată, şi prin fals înţeleg nu o propoziţie falsă 
ci obiectul denotat de o propoziţie falsă” (46; 90). 

Şi mai departe: „Toate propoziţiile adevărate denotă unul 
şi acelaşi obiect, şi anume adevărul, şi toate propoziţiile false 
denotă unul şi acelaşi obiect, şi anume falsul. Eu consider 
adevărul şi falsul ca pe obiecte singulare în acelaşi sens în 
care sunt numerele 2 sau 4” (46; 90). 

DacăF, Q, R ... sunt variabile propoziţionale, atunci valoa¬ 
rea lor poate fi v sau /unde v şi / sunt simboluri pentru cele do¬ 
uă obiecte abstracte - adevărul şi falsul. Nu se pune problema 
care anume propoziţie din limbaj stă pentru v şi care pentru f 
important este că propoziţiile denotă aceste obiecte pe care le 
putem trata mai departe ca pe valori ale variabilelor. 

O expresie propoziţională care ia valoarea v pentru orice 
valori posibile ale variabilelor sale se numeşte lege logică sau 
tautologie. Se mai folosesc pentru acest gen de expresii de¬ 
numirile de expresii logic valide sau expresii identic adevăra¬ 
te. Dacă expresia ia valoarea v pentru unele valori ale variabi¬ 
lelor şi / pentru altele, ea se va numi expresie realizabilă sau 
contingenţă. în sfârşit, expresiile care iau numai valoarea / se 
numesc contradicţii, expresii inconsistente sau expresii iden¬ 
tic false. 

La un loc, expresiile valide şi cele realizabile formează 
clasa expresiilor consistente, iar cele inconsistente şi realiza¬ 
bile formează clasa expresiilor nevalide. Kleene sistematizea¬ 
ză această clasificare a expresiilor propoziţionale cu ajutorul 
următoarei figuri: 


115 



Iancu Lucica 


consistent 




valid 

realizabil 

inconsistent 




nevalid 


Câteva observaţii pe marginea definiţiilor date mai sus. 

O primă observaţie ar fi că cele trei concepte au fost aso¬ 
ciate în capitolul II funcţiilor de adevăr, însă ele pot fi aplica¬ 
te la fel de bine expresiilor. în fond, orice expresie introduce 
(descrie, defineşte) o funcţie de adevăr, de aceea, clasificarea 
expresiilor urmează îndeaproape clasificarea funcţiilor de 
adevăr. 

Apoi, cele trei concepte se definesc în baza relaţiei se¬ 
mantice dintre expresie şi semnificaţia sa, ele sunt aşadar 
concepte semantice. în capitolul IV vom vedea că aceste con¬ 
cepte se redefinesc din perspectiva conceptului semantic de 
model. 

Pentru adevăr în sens semantic se foloseşte uneori simbo¬ 
lul „|=“. în logica propoziţiilor prin „|= A“ înţelegem „A este 
logic validă 11 (sau „tautologie”). M-am rezumat aici la logica 
propoziţiilor însă trebuie ştiut că aceste concepte se redefi¬ 
nesc pentru fiecare teorie logică în parte. 

Probleme speciale a ridicat logica modală unde nu s-a 
putut defini un concept specific de validitate până la apariţia 
semanticii lumilor posibile. Pentru că voi relua ceva mai târ¬ 
ziu aceste probleme nu insist aici asupra lor. 

Se pune în mod firesc întrebarea: ce legătură au toate 
aceste probleme cu sistemul axiomatic şi cu metoda axioma¬ 
tică, în general? 

Răspunsul trebuie căutat în rolul pe care îl joacă în logică 
tautologiile sau legile logice. Am spus cu altă ocazie că aceste 
legi guvernează în diferite moduri schemele noastre de raţiona¬ 
ment. Problema este mult mai amplă însă deocamdată mă voi 
rezuma la a spune că oricărei scheme valide de raţionament îi 
corespunde o lege logică, şi invers, oricărei legi logice îi cores¬ 
punde (potenţial) o schemă validă de raţionare. De exemplu, 
schema de raţionament cunoscută sub numele de modus ponens: 

P ->Q 
P 


Q 

este asociată legii ((P —> Q) • P) —> Q. 

Dar dacă lucrurile stau realmente astfel, se ridică în mod 
firesc câteva întrebări: a) cum recunoaştem noi că o anume for¬ 
mulă este lege logică? b) cum se obţin aceste legi logice? c) ce 
raporturi există între diferitele legi logice? 

Sistemul axiomatic rezolvă în mod satisfăcător toate aceste 
probleme, ceea ce ne poate da o primă imagine asupra metodei 
axiomatice. Ea poate fi luată, fie în sens general (cu privire la 
teorie), fie în sens restrâns (cu privire la problemă). Şi într-un 
caz şi în celălalt importanţa sa pentru logică este maximă. 

Se înţelege că pentru a rezolva problemele invocate, sis¬ 
temul axiomatic trebuie să satisfacă câteva condiţii dintre ca¬ 
re de bază sunt consistenţa, completitudinea şi independenţa. 
Dată fiind importanţa lor pentru logică mă voi opri pe scurt 
asupra fiecăreia. 

în sensul său cel mai general, consistenţa înseamnă 
necontradicţie. Ea poate fi formulată sintactic sau semantic. 

1) Un sistem axiomatic este consistent dacă pentru orice for¬ 
mulă A nu se poate demonstra în sistem atât A cât şi ~A (con¬ 
sistenţa simplă sau consistenţa în sens sintactic). 

2) Un sistem este consistent dacă orice formulă demonstrabilă 
este validă (consistenţa cu privire la validitate sau semantică). 

O generalizare a definiţiei 2) s-ar putea da în felul urmă¬ 
tor: un sistem axiomatic este consistent dacă există cel puţin 
o interpretare pentru care formulele sistemului devin propozi¬ 
ţii adevărate. 

Tautologiile sau expresiile logic valide sunt adevărate în 
interpretarea prin „v“; şi ,/‘ de aceea definiţia 2) este un caz 
particular în raport cu această definiţie. 

Ulterior s-au mai adăugat încă două sensuri ale termenu¬ 
lui consistenţă: 

3) Un sistem axiomatic este consistent dacă există cel puţin o 
formulă ce nu poate fi dedusă în sistem (consistenţa în sens 
lui Hilbert). 

4) Un sistem axiomatic este consistent dacă nici o formulă 
constând dintr-o singură variabilă propoziţională nu este teo¬ 
remă a sistemului (consistenţa în sensul lui Post). 

Dar de ce este necesar ca sistemele axiomatice să fie 
consistente sau necontradictorii? 

„Toate sistemele logice, cât de cât importante, notează 
P.S. Novicov, sunt construite astfel încât, atunci când unul 
dintre ele s-ar dovedi contradictoriu, ar însemna că în el sunt 
deductibile toate formulele şi, de aceea, astfel de sisteme nu 
pot reflecta deosebirea dintre adevăr şi fals“ (55; 104). 

O ilustrare simplă a acestei idei s-ar putea da cu ajutorul 
calculului natural (metodă deductivă fundamentală pentru 
logică despre care însă nu am vorbit încă până acum). Presu¬ 
pun cunoscute regulile: 

Rl. A*B, R2. A , R3. ~A, A v B . 

A, B AvB B 

Fie acum o teorie T în care s-a putut demonstra contradic¬ 
ţia P • ~P. Mai departe, putem proceda după cum urmează: 

1 .P»~P (Supoziţie) 

2. P (1, Rl) 

3. ~P (1, Rl) 

4. PvQ (1, R2) 

5. Q (3, 4, R3). 

Aşadar, într-un sistem în care s-a demonstrat P • ~P se 
poate demonstra orice propoziţie Q (fiind o propoziţie oareca¬ 
re, Q poate fi adevărată sau falsă). 

Observaţii interesante face Novicov şi cu privire la consis¬ 
tenţă în sensul 3) de mai sus: "Faptul că într-un calcul (= sistem 
axiomatic - a.n.) contradictoriu, orice formulă este deductibilă 
poate fi utilizat pentru demonstrarea necontradicţiei. în acest 
sens este suficient să arătăm că există cel puţin o formulă nede¬ 
ductibilă. De aici rezultă necontradicţia calculului” (55; 105). 

într-adevăr, dacă într-un sistem axiomatic oarecare nu es¬ 
te demonstrabilă formula A, atunci nu va fi demonstrabilă nici 
o altă formulă logic echivalentă cu A (dacă A este formulă 
realizabilă sau contradicţie, atunci nici o astfel de formulă nu 
este demonstrabilă şi deci sistemul este consistent). 

Atât în privinţa consistenţei logice. Cealaltă proprietate, 
completitudinea, ridică probleme de alt gen, ea vizează capa¬ 
citatea sistemului de a putea reproduce toate propoziţiile ade¬ 
vărate din domeniul supus axiomatizării. Există şi aici o 
completitudine în sens larg şi alta în sens restrâns. 

în sens larg, un sistem este complet dacă orice formulă 
validă este derivabilă în sistem. în sens restrâns, sistemul este 
complet dacă adăugarea unei formule nederivabile face sis¬ 
temul inconsistent. Acest concept de completitudine se nuan¬ 
ţează după sensurile termenului „consistenţă” examinate mai 
sus. 

Asociată consistenţei, completitudinea sporeşte capacita¬ 
tea de decizie a sistemului până la limitele maxime ale aces¬ 
tuia - totalitatea formulelor adevărate din domeniul respectiv, 
în acest caz, sistemul este deciclabil întrucât pentru orice 
formulă putem spune dacă este teoremă sau această formulă, 
sau negaţia ei. 

Independenţa, cea de a treia mare proprietate a sistemelor 
axiomatice, înseamnă independenţa axiomelor unui sistem, 
întrebarea care se pune în acest caz este dacă o axiomă poate 
fi dedusă din celelalte axiome ale sistemului, prin regulile de 
deducţie admise, sau dacă este independentă de acestea. Dacă 
ea nu se poate deduce înseamnă că este independentă iar sis¬ 
temul în care toate axiomele sunt independente este, la rân¬ 
dul său, independent. 

Este de preferat ca axiomele unui sistem axiomatic să fie 
independente şi când spun acest lucru nu mă refer neapărat la 
criterii de ordin estetic. Adeseori un sistem independent poate 
genera alte sisteme, fie prin eliminarea unora dintre axiomele 
independente, fie prin adăugarea de noi axiome, fie prin eli¬ 
minarea şi adăugarea simultană (= înlocuirea) de axiome in¬ 
dependente. Să nu uităm că geometriile neeuclidiene au apă¬ 
rut prin acest gen de operaţii în raport cu axioma paralelelor. 
Domeniul de semnificaţii descris prin axiomele respective se 
modifică şi el în mod corespunzător (se poate extinde, re¬ 
strânge sau poate rămâne neschimbat). 

Geometriile neeuclidiene au introdus spaţii de metrică 
neeucliduană în care axioma paralelelor nu mai este valabilă. 
Ceva asemănător s-a întâmplat şi în logica intuiţionistă cu 
privire la domeniul valorilor de adevăr. 

Cum se demonstrează independenţa unui sistem? 

Demonstraţia de independenţă se face cu ajutorul con¬ 
ceptului de consecinţă logică. Dacă A\, A 2 , ..., A n sunt axiome 
şi dacă există o interpretare a sistemului în care A 1 , A 2 , ..., A n -i 

sunt adevărate şi A n falsă, atunci A n nu este consecinţă logi¬ 
că în raport cu celelalte axiome. 

Nefiind consecinţa logică a celorlalte axiome, se spune 
despre A n că este independentă de restul axiomelor (pentru 
fiecare axiomă în parte trebuie găsite astfel de demonstraţii de 
independenţă). Şi dacă fiecare axiomă a sistemului este inde¬ 
pendentă, sistemul ca atare este independent. 

Câteva observaţii în legătură cu raportul dintre consistenţă 
şi completitudine. în general, aceste proprietăţi sunt fără legătu¬ 
ră în sensul că un sistem poate fi consistent indiferent dacă el 
este sau nu complet însă nu întotdeauna lucrurile stau în acest 
fel. Conform teoremei lui Godel de incompletitudine, sistemele 
formale de tipul Principiei Mathematica sau sistemul Zermelo- 
Fraenkel din teoria mulţimilor, sunt principial incomplete (nu 
sunt demonstrabile în sistem propoziţiile care afirmă tocmai 
consistenţa sistemului). 

în demonstrarea acestei teoreme, Godel a plecat de la un 
concept mai special de contradicţie numit de el o ycontradicţie. 

O mulţime K de propoziţii este oo-contradictorie dacă există 
în K o funcţie prepoziţională F(x) astfel încât sunt adevărate 
atât propoziţiile individuale F(a), F (b), ..., cât şi. 3x ~F(jc). 

Cum trebuie să înţelegem această definiţie? 

Să presupunem că x ia valori într-un domeniu format 
numai din două elemente, D = (a, b). Definiţia poate fi pre¬ 
cizată mai departe astfel: 

1) F(a), F(b), 3x ~F(.r) - adevărate prin supoziţie. 

2) F(a) • F (b), 

3) 3 x ~F(a) = ~F(tf) v ~F(b), 

4) ~F(fl) v ~F \b) = ~(F( fl ) • F(«), 

5) ~(F( fl ) ■ F (b)). 

Prin conceptul de co-contradicţie, Godel viza contradicţia 
paradoxală şi există chiar o strânsă analogie între această idee 
de contradicţie şi paradoxul mincinosului. 

Fie p\, p 2 , ... propoziţii şi F, predicatul „fals”. Propoziţia 
„Toate propoziţiile sunt false 11 ( = paradoxul mincinosului într-una 
din variantele sale moderne) o simbolizăm cu V pF(p). For¬ 
măm mai departe propoziţiile F{p\), F(piX -> F( V pF(p)). 

Dar F( V pF(p)) este totuna cu ~VpF(p), care mai depar¬ 
te este echivalentă cu 3 p ~F(p). 

Conform teoremei lui Godel, un sistem S care este o> 
consistent este incomplet, şi invers. Cu alte cuvinte, cele două 
concepte (co-consistenţă şi completitudine) sunt în raport de 
contrarietate: 


(H-cons (S) —> compl(S) 
compI (S) —> nona)-cons(S) 

Cu aceasta, consider că principalele predicate metateoretice 
ale logicii simbolice sunt suficient precizate. Atrag totuşi aten¬ 
ţia asupra ambiguităţii unor termeni ca „valid”, „consistent 11 şi 
„contingent 11 care ar putea duce la unele confuzii. 

în logica generală, validitatea se referă exclusiv la raţio¬ 
namente, faţă de logica simbolică unde validitatea se referă şi 
la expresii. La rândul ei, consistenţa poate caracteriza expresiile 
sau mulţimile de expresii (în sens general, un sistem axiomatic 
este o mulţime de expresii). în sfârşit, contingenţa poate fi înţe¬ 
leasă ca realizabilitate (în logica simbolică) sau ca modalitate 
(în logica modală). Pentru că între semnificaţiile acestor ter¬ 
meni există raporturi logice bine determinate spunem că ter¬ 
menii în cauză se caracterizează prin ambiguitate logică sau 
sistematică (denumire introdusă de B. Russell). 

2. SISTEME AXIOMATICE ÎN LOGICA 
PROPOZIŢIILOR ŞI LOGICA PREDICATELOR 

Primul sistem axiomatic în logică (în sensul de sistem 
formal) este cel construit de Frege în Begriffsschrift. între 
timp s-au construit încă multe altele încât astăzi putem vorbi 
despre o adevărată clasă de asemenea sisteme 1 . Ele diferă prin 
tipul axiomelor, numărul lor, regulile de deducţie admise şi 
încă multe altele. Astfel, mulţimea axiomelor poate să fie fi¬ 
nită, infinită şi chiar vidă. Primul caz este cel mai frecvent 
întâlnit, deşi asistăm şi aici Ia o tendinţă de reducere a numă¬ 
rului de axiome. Dacă sistemul are o singură axiomă atunci se 
caută ca ea să fie cât mai simplă (chiar cea mai simplă dacă s-ar 
putea). 

Cazul al doilea corespunde sistemelor cu scheme de axi¬ 
ome, introduse de Von Newmann. Din orice schemă de axi¬ 
omă se obţin, prin substituţii corespunzătoare, alte axiome. 
Cum există o mulţime potenţial infinită de substituţii, există 
implicit o mulţime potenţial infinită de sisteme de axiome. 

Cazul al treilea în care mulţimea axiomelor este vidă co¬ 
respunde deducţiei naturale sau calculului natural, cum mai 
este cunoscută această metodă în logică. Aici se operează 
numai cu reguli de deducţie asupra unor expresii luate ca su¬ 
poziţii (de unde şi denumirea de „calcul al supoziţiilor* 1 ). Este 
discutabil dacă deducţia naturală trebuie luată ca o metodă 
independentă de metoda axiomatică sau dacă nu cumva ea 
poate fi privită ca un caz limită de deducţie axiomatică. Păre¬ 
rea mea este că această metodă se plasează între metoda axi¬ 
omatică şi metoda algoritmică. Se aseamănă cu metoda axi¬ 
omatică prin faptul că ambele sunt metode deductive. De alt- 


1 A. N. Prior semnala în cartea sa, Formal Logic (New York. 1962), nu 
mai puţin de 80 de asemenea sisteme. 

fel, trebuie precizat că ceea ce interesează în deducţia naturală 
sunt deducţiile ca atare şi nu doar formulele obţinute prin 
aceste deducţii. 

Spre deosebire de metoda axiomatică, aceasta se aplică ex¬ 
clusiv formulelor valide, deducţia naturală se aplică formulelor 
consistente, în general. Din anumite formule, luate ca supoziţie, 
se deduc alte formule urmărindu-se validitatea acestor deducţii. 

Asemănarea cu metoda algoritmică se datorează faptului 
că ambele aplică reguli. Totuşi, în deducţia naturală regulile 
nu se aplică în mod mecanic, ca în calculul matematic obiş¬ 
nuit. De aceea, termenul „calcul 11 nu trebuie, să inducă în 
eroare pentru că el circulă în logică cu mai multe sensuri. Voi 
vorbi pe larg despre aceste probleme în capitolul următor, 
deocamdată vreau să trec în revistă câteva dintre sistemele 
axiomatice mai importante din logica propoziţiilor şi logica 
predicatelor. 

Regulile de deducţie în aceste sisteme sunt regula substitu¬ 
ţiei şi regula detaşării pe care le presupun cunoscute. 

1) Sistemul lui Frege: 

Al. A —> (B —> A) 

A2. (A —» (B —» O) —> ((A —> B) —» (A —» C)) 

A3. (A —» (B —» C)) —> (B —» (A —» C)) 

A4. (A —» B) —»(~B -> ~A) 

A5. ~~ A —» A 
A6. A —> — a. 

2) Sistemul Principiei Mathematica: 

Al. A —> (A v B) 

A2. (A v A) -) A 
A3. (AvB)->(Bv A) 

A4. (B —» C) —> ((A vB)-)(Av C)) 

A5. (A v (B v C)) -)(Bv(Av C)). 

(în 1926, P. Bernays a demonstrat că axioma A5 nu este in¬ 
dependentă de celelalte axiome. Metoda lui este folosită şi 
astăzi în demonstrarea independenţei axiomelor). 

3) Sistemul Hilbert - Ackermarur. 

Al. A —> (A V B) 

A2. (A v A) -) A 
A3. (A v B) —> (B v A) 

A4. (A —> B) —> ((C v A) —» (C v B)). 

4) Sistemul lui Lukasiewicz- 
Al. A —> (B —> A) 

A2. (A —> (B —» C)) ((A —> B) —> (A —> C)) 

A3. (~A -> ~B) —> (B —> A). 

5) Sistemul lui Church: 

Al. A —> (B —> A) 

A2. (A —> (B —> C)) ((A -> B) -> (A C)) 

A3. (A —> f) —> f) —> A. 

(f este constanta logică fals ; A —>/joacă aici rolul de negaţie 
a lui A, iar A3 exprimă, în formă implicaţională, proprietatea 
dublei negaţii). 

6) Sistemul Tarski - Bernays: 

Al. A —»(B —» A) 

A2. (A —» B) —»((B -> C)) -> (A -> C)) 

A3. (A -> B) A) A. 

Dintre sistemele cu o singură axiomă voi menţiona sis¬ 
temele pentru implicaţie şi echivalenţă şi sistemul lui Nicod 
pentru incompatibilitate. 

în ce priveşte implicaţia, cele mai importante sisteme cu 
o singură axiomă sunt cele construite de Lukasiewicz între 
1930 şi 1936. Iată trei dintre aceste axiome implicaţionale: 

( (A —> B) —»(C —> D)) —» (E —> ((D —> A) —»(C —> A))) 

( (A —» B) —> (C —> D)) -> ((D A) -> (E ^ (C A))) 

((A —> B) —> C) —> ((C —> A) —> (D —> A)). 

O serie de sisteme cu o singură axiomă au fost construite pen¬ 
tru echivalenţă, însă J. Lukasiewicz a demonstrat că dintre acestea 

(A = B) = ((C = B) = (A = C)) 

este cea mai simplă. O simplificare asemănătoare va da logi¬ 
cianul polonez şi pentru incompatibilitate: 

(A/(B/C))/{ [D/(D/D)]/[(D/C)/((A/D)/(A/D))]} 

(deşi numărul variabilelor este aici mai mic decât în versiunea 
lui Nicod, lungimea formulei este practic aceeaşi). 

Regula detaşării pentru incompatibilitate se formulează 
astfel: dacă A şi A/(B/C) sunt teze logice atunci C este teză 
logică 1 . 

începând cu primele decenii ale sec. XX s-au construit o se¬ 
rie de sisteme axiomatice pentru logici le polivalente şi modale. 
Un interes aparte îl prezintă sistemele de logică intuiţionistă. 

7) Sistemul lui Heyting : 

Al.A^(A^A) 

A2. (A a B) => (B a A) 

A3. (A => B) => ((A aC) ^(Ba C)) 


1 Aspecte mai speciale legate de axiomatizarea logicii propoziţiilor cititorul 
poate găsi în studiile lui P. Bieltz, Sisteme axiomatice pur implicaţionale. Ana¬ 
lele Univ. din Bucureşti, seria Filosofie, Anul XXXVII, 1988, p. 46-55 şi Sis¬ 
teme axiomatice cu constante propoziţionale şi variabile fimctoriale. Analele 
Univ. Bucureşti, seria Filosofie, Anul XXXIX, 1990, p. 70-89. în numărul din 
1991 al Analelor Univ. Bucureşti, logicianul român semnează de asemenea 
un interesant studiu cu privire la deducţia naturală în logica predicatelor. 

A4. ((A => B) a (B => C)) => (A => C) 

A5. B => (A => B) 

A6. (A a (A => B)) => B 
A7. A => (A v B) 

A8. (A v B) => (B v A) 

A9. ((A => C) a (B => C)) => ((A V B) => C) 

AI0. —i A => (A => B) 

Al 1. ((A => B) a (A => —i B) => -,A. 

Pentru că sensul operatorilor prepoziţionali este diferit, 
şi unele semne ale acestor operatori diferă. 

Alte sisteme de logică intuiţionistă s-au obţinut, fie prin 
modificarea unora dintre axiomele sistemului de bază, fie din 
consideraţii de alt ordin. Menţionez doar sistemul lui 
Johanson obţinut prin eliminarea axiomei AII, aşa-numitul 
„calcul minimal” la care se mai adaugă sistemele fără negaţie 
construite de Griss şi Van Dantzig, sistemele cu negaţii 
speciale (Fevrier, Glimore, Lorenzen ş.a.) 1 . 

Dacă la sistemele prepoziţionale invocate se adaugă for¬ 
mulele predicative: 

1) Va F(x) —» F(y), 

2) F(y) -> 3x F(x), 

se obţin axiomatizări corespunzătoare pentru logica predicatelor. 
Pentru că aici intervin mai multe tipuri de variabile vor exis¬ 
ta, corespunzător, mai multe reguli de deducţie. Iată câteva 
din regulile de substituţie: 

I) Reguli de substituţie pentru variabilele individuale libere, 


1 O prezentare detaliată a acestor sisteme poate li găsită în cartea lui Alex. 
Surdu, Elemente de logică intuifionistă (Editura Academiei. Bucureşti 
1976), singura lucrare de acest gen în literatura românească de specialitate. 

2) Reguli de substituţie pentru variabilele predicative, 

3) Regula de redenumire (pentru variabilele legate), 

4) Reguli cu privire la cuantori. 

Demonstraţia de consistenţă este foarte simplă şi constă în 
interpretarea formulelor predicative prin formule propoziţionale. 

De unde provine această interpretare? 

Dacă se consideră că variabilele individuale iau valori 
într-un domeniu format dintr-un singur element a, atunci: Vjc 
F(jc ), 3x F(x), F(y) etc. se reduc, toate, la F(a). 

Notând pe F(a) cu P, cele două axiome predicative de 
mai sus se reduc la P -> P, care este tautologie în logica pro¬ 
poziţiilor. 

Prin acelaşi procedeu, de la formula Vjc F(jc) = ~3x ~F(jc) 
se ajunge la P = — P care, de asemenea, este o tautologie 
propoziţională. 

Pentru că există cel puţin o interpretare în care formulele 
sistemului se transformă în propoziţii adevărate, sistemul este 
consistent. 

Probleme speciale ridică totuşi completitudinea, pentru 
că în interpretarea descrisă apar formule adevărate ce nu pot 
fi demonstrate în sistem. Formula Vjc F(jc) = 3jc F(jc), de 
exemplu, nu face sistemul inconsistent, însă ea nu poate fi 
demonstrată în sistem ca teoremă. 

în sens restrâns, aşadar, sistemul nu este complet deşi el 
este complet în sens larg (conform teoremei lui Godel de 
completitudine, orice formulă adevărată este deductibilă în 
sistemul axiomatic al predicatelor). 

întrucât există cel puţin un sens în care sistemul nu este 
complet, el nu este nici decidabil. în capitolul următor voi 
relua problema decidabilităţii, deocamdată vreau să fac o 
scurtă trecere în revistă a unor concepte metalogice mai im¬ 
portante care presupun sistemul axiomatic. Este vorba de 

conceptul de consecinţă logică, conceptul de sistem deductiv 
şi conceptul de teorie formalizată. Despre fiecare din aceste 
concepte voi face în continuare câteva precizări. 

3. SISTEMUL AXIOMATIC ŞI CONCEPTUL 
DE CONSECINŢĂ LOGICĂ 

Conceptul de consecinţă logică a fost introdus de Tarski 
şi poate fi definit atât sintactic cât şi semantic. Definiţia sin¬ 
tactică presupune sistemul axiomatic, iar cea semantică, con¬ 
ceptul de model. Pentru că problema modelelor semantice va 
fi discutată în cap. V, mă rezum aici la a spune că este model 
al unei formule X orice interpretare pentru care X este adevă¬ 
rată (sau care îl realizează pe X). 

Fie A o mulţime de axiome logice şi R regulile de deduc¬ 
ţie aferente lor. Sistemul S = {A, R } este un sistem axiomatic 
oarecare. Relativ la o formulă M, sau grup de formule din S, 
conceptul de consecinţă, notat cu Cn{M), se defineşte după 
cum urmează: 

Definiţia 1. Pentru orice formulă M (sau grup de formule), 
Cn(M) este cea mai mică mulţime care conţine pe M, axiomele 
A, şi este închisă relativ la regulile de deducţie R (pentru cazul 
particular în care M = 0, regulile de deducţie se aplică numai 
axiomelor A ceea ce ar însemna că Cn(0) = S. 

Definiţia 2. O formulă M este consecinţă logică în raport 
cu o clasă N de formule dacă orice model al clasei N este to¬ 
todată un model al formulei M. 

Tarski studiază proprietăţile conceptului sintactic de con¬ 
secinţă logică în manieră axiomatică. El adoptă în acest sens 
următorul sistem de axiome: 

Axioma I. S* < No (sistemul S este cel puţin numărabil). 
Axioma 2. Dacă A czS, atunci A c Cn(A) c S. 

Axioma 3. Dacă A c 5, atunci Cn(Cn A) = Cn(A). 

Axioma 4 . Dacă A cS, atunci Cri A ) = £Cn ( x ,j unde.ti c/l. 

Iată şi câteva dintre teoremele deduse de Tarski din aces¬ 
te axiome: 

Teorema I. Dacă A c fi c 5, atunci Cn(A) c Cn(B). 

Teorema 2. Dacă A + B c 5, atunci Cn(A + B) = Cn(Cn(/4) + 
Cn(B)). 

Teorema 3. Dacă A + B c 5, atunci Cn(/4 + fi) şi Cn(A) c 
Cn(fi) sunt echivalente. 

Teorema 4. Dacă A c 5 şi C c Oj(/ 4), atunci există o mulţime 
fi astfel că B cz A ş\ C <z Cn (fi). 

Conceptul de consecinţă logică poate fi privit ca mulţi¬ 
me, ca operaţie, sau ca relaţie. în formalizarea lui Tarski 
Cn(A) pare a indica o operaţie, însă sensul iniţial este cel de 
mulţime (mulţimea consecinţelor lui A). Foarte importantă 
este însă şi relaţia de consecinţă logică. 

Pentru relaţia sintactică de consecinţă se foloseşte sem¬ 
nul „ (-“, iar pentru cea sistematică semnul „ |=“. întrucât aceste 
semne mai pot însemna şi altceva redau mai jos câteva dintre 
principalele lor înţelesuri 1 . 


1 Semnul „ p‘ provine de la Frege (1879) însă sensul lui actual a fost in¬ 
trodus de Kleene (1934) şi Rosser (1935). Semnul „p‘ a fost introdus, se 
pare, tot de Kleene (1956). 

l-A 

„A este adevărată în sens sintactic", | 

„Există o demonstraţie formală pentru A“ (sau 
„A este formal demonstrabilă"), 

„A este teoremă (sau teză)" 

l=A 

„A este adevărată în sens semantic" 

„A este adevărată în orice interpretare" 

„A este logic validă" 

n-A 

„A este consecinţă în sens sintactic din F‘ 

„A este deductibilă din F‘ (cu sau fără 
precizarea axiomelor sau regulilor prin care se 
deduce A) 

r|= a 

„A este consecinţă în sens semantic din F‘ II 

„A este consecinţă validă din F‘ 

„A este adevărată în orice interpretare în care 
este adevărată F‘ | 


Cele două relaţii pot fi generalizate pentru orice număr/?? 
> 1 de formule după cum urmează: 

{r,,r 2 ,...,r m } |-mi, 

{r,,r 2 ,..., r m ) |={A}. 

Iată şi o ilustrare foarte simplă a acestor relaţii de conse¬ 
cinţă logică: 

{A • B —» C, ~C} |- { ~A v ~B}, 

{A» B —» C, ~C) |= { ~A v ~B). 

Prima relaţie se poate demonstra foarte uşor cu ajutorul 
câtorva reguli ale calculului natural pe care le presupun cu¬ 
noscute: 


1. (A • B) -> C 

2. ~C 

3. ~(A*fl), 

4. ~A v ~B. 


(Supoziţie) 

(Supoziţie) 

1,2 x Mod. tolens, 
3, Rel. de Morgan 


A doua relaţie se demonstrează prin tabele de adevăr. 
Pentru următoarele sisteme de valori ale variabilelor 


A = l,B = 0,C = 0 
A = 0, B= 1, C = 0, 

se verifică condiţia impusă prin definiţie consecinţei valide: 

[A • B —> C, ~C) ~ 1 şi 
Mv~fi) = i. 

Cu aceasta, consider conceptul de consecinţă logică sufi¬ 
cient de precizat. întrebarea care se pune mai departe este 
ce raporturi există între T|- A, T 1= A şi T—» A ? 

Aceste raporturi sunt fixate în logică cu ajutorul câtorva 
teoreme dintre care cea mai importantă este teorema deducţiei 
(Herbrand, 1930). Teorema se formulează în sens restrâns şi 
în sens generalizat: 

1) Dacă T | -A, atunci |- T —> A. 

2) Dacă Ti, r 2 ,..„ r m -i, r m |- A, atunci T.r m _i |- r m -> A. 

O teoremă similară se demonstrează şi cu privire la ra¬ 
portul dintre „|=“ şi „ —> “ : 

3) T (= A dacă şi numai dacă f= T -» B. 

4) r, r m .|,r m A, dacă şi numai dacă H r m .| |= F m —> A. 

5) Ti.r m _i, r m |-A dacă şi numai dacă(= T| —> (...(P m -1 —> 

(r m ->A))...). 

4. SISTEMUL AXIOMATIC ŞI CONCEPTUL 

DE SISTEM DEDUCTIV 

Fie L un limbaj formalizat şi Cn operaţia de consecinţă 
logică. Un sistem S = [L, Cn] se va numi atunci sistem de¬ 
ductiv. Definit astfel, sistemul deductiv se pretează la o abor¬ 
dare pur algebrică. 

Tarski va introduce un concept mai slab de sistem deduc¬ 
tiv: „se numeşte sistem deductiv, sau sistem închis, sau pur şi 
simplu sistem, orice mulţime de propoziţii care conţine toate 
consecinţele sale“ (69; 79). 

în loc de sistem deductiv întâlnim uneori noţiunea de 
„sistem de postulate", ceea ce este cam acelaşi lucru. 

Toate problemele discutate până acum pot fi transferate 
asupra sistemelor deductive (precizez că orice sistem axioma¬ 
tic este un sistem deductiv, nu şi invers). O serie de teoreme 
cu privire la sistemele deductive sunt demonstrate de Tarski 
din axiomele deja menţionate. 

5. SISTEMUL AXIOMATIC ŞI CONCEPTUL 

DE TEORIE FORMALIZATĂ 

Fie din nou L un limbaj formalizat şi T o teorie oarecare 
formulată în L. Sistemul T = (L, Cn, A) se numeşte teorie 
formalizată (a nu se confunda mulţimea axiomelor A, care 
aparţin teoriei, cu mulţimea axiomelor logice presupuse de 
operaţia de consecinţă logică Cn). 

Sistemul deductiv S = [L, Cn) se mai numeşte şi „logica 
lui T\ Din această cauză, teoria T mai poate fi dată şi în forma 
T = (S, A} (A este aceeaşi mulţime de axiome). Dacă A = 0, 
atunci S = T= [L, Cn, 0}. 

Conceptul de teorie formalizată poate fi aplicat atât în 
logică, cât şi în matematică. Şi într-un caz şi în celălalt putem 
alege ca axiome în S axiomele unui sistem neclasic. Mulţimea 
Cn(A), sistemul deductiv S şi teoria formalizată T se vor mo¬ 
difica, şi ele, în mod corespunzător. 

Diferitele teorii din matematica intuiţionistă pot fi privite 
ca alternative la matematica clasică. Aceste teorii sunt obţinu¬ 
te tocmai prin modificarea structurii lor logice. 

Pentru ilustrarea conceptului de teorie formalizată în lo¬ 
gică voi reproduce în cele ce urmează formalizarea dată de J. 
Lukasiewicz silogisticii aristotelice. Teoria a fost expusă în 
cartea sa Aristotele ’s Sillogistic from the standpoint of mo¬ 
dern formal logic (Oxford, 1957). 

Am optat pentru acest exemplu din mai multe motive. întâi, 
pentru că avem ocazia să ne facem o idee mai clară despre lim¬ 
bajul Lukasiewicz pe care l-am discutat în primul capitol, limbaj 
pe care nu l-am folosit niciodată până acum. Apoi, teoria lui 
Lukasiewicz permite o ilustrare clară şi elegantă a principalelor 
predicate metateoretice invocate în prima parte a acestui capi¬ 
tol. în sfârşit, apar aici câteva aspecte noi, de natură să între¬ 
gească imaginea de ansamblu asupra metodei axiomatice. 

Expunerea se va face respectând strict structura teoriei 
formalizate - limbaj formalizat, sistem deductiv, axiomele teo¬ 
riei. Cum este şi firesc, voi începe cu expunerea limbajului. 

Lista de simboluri: 

1) p, q, r,... variabile propoziţionale, 

2) x, y, z,... variabile pentru termeni, 

3) N, K, C,... operatorii propoziţionali „non“, „şi“, „implică 14 . 

4) A, E, I, O operatori silogistici „toţi... sunt...“, „nici un ... nu 
este „unii ... sunt...“, „unii... nu sunt...“ . 

Reguli de formare : 

Noţiunea de expresie (formulă) este definită inductiv prin re¬ 
gulile: 

R1. p, q, r,... şi Axy, Exy, Ixy, Oxy sunt expresii, 

R2. Dacă a şi P sunt expresii atunci Na, Ka(3, Ca(3, EafJ 
vor fi de asemenea expresii. 

Observare. Lukasiewicz defineşte silogistica aristotelică drept 
teoria operaţiilor A, E, I, O în domeniul termenilor generali 
nevizi. Orice modificare în raport cu termenii sau cu cele patru 
operaţii introduse iese din cadrele silogisticii aristotelice. 

Sistemul deductiv: 

Deducţia teoremelor (care nu sunt altceva decât modurile si¬ 
logistice valide) se face cu ajutorul celor 14 tautologii propo- 
ziţionale date mai jos şi a regulilor de deducţie aferente lor. 

I. CpCqp 

II. CCqr CCpq Cpr 

III. CCp Cqr Cq Cpr 

IV. Cp CNppp 

V. CC Nppp 

VI. CCpq CNq Np 

VII. CCKpqr Cp Cqr 

VIII. Cp CCKpqr Cqr 

IX. CCsp CCKpqr CKsqr 

X. CCKpqr CCsq CKpsr 

XI. CCrs CCKpqr CKp CKqps 

XII. CCKpqr CKp Nr Nq 

XIII. CCKpqr CKNrq Np 

XIV. CCKp Nq Nr CKprq. 

Axiomele teoriei 

1) Axx 

2) Ixx 

3) CKAyzAxyAxz (Barbara) 

4) CKAyzIyxIxz (Datisi) 

Definiţii: 

D1. Exy = dt Nlxy 
D2. Oxy = NAxy 

Reguli de deducţie : 

RS. (regula substituţiei): dacă a este teoremă, orice substitu¬ 
ţie a variabilelor din a cu variabile de acelaşi tip va conduce 
tot la o teoremă (condiţia este ca substituţia să se facă peste 
tot la fel). Substituţia lui p cu q (respectiv, a lui x cu y) se va 
nota „p / q“ (respectiv „x / y“) indicându-se de fiecare dată 
axioma sau teorema în care se face substituţia. 

RD. (regula detaşării): dacă a şi Cap sunt teoreme, atunci P 
este teoremă (în demonstraţii aplicarea acestei reguli se mar¬ 
chează cu „C“ precedat de semnul „ x“. 

RE. Secvenţa de simboluri NI se poate înlocui peste tot cu E, 
şi invers. 

RD: Secvenţa NA se poate substitui peste tot cu O, şi invers. 


1 în legătură cu axioma 2), dl. Ioan Rusu din Bucureşti mi-a atras atenţia 
asupra faptului că, transcrisă în limbajul logicii predicatelor, axioma nu 
mai este lege logică. Observaţia este interesantă şi îndeamnă la regândirea 
anumitor teme privind limbajul teoriilor. După părerea mea, axioma 2) 
este un postulat de existenţă (deci o propoziţie factuală) prin care se asigu¬ 
ră neviditatea termenilor. Aşa cum am mai spus, Lukasiewicz defineşte 
silogistica aristotelică drept teoria relaţiilor a , e, i , o în domeniul termeni¬ 
lor generali nevizi. 

Deducţia teoremelor: 

VII. p/Ayx, q/Iyx, r/Ixz. X C4-5 

5. CAyz Clyz Ixz 

6. y/x, z/x, x/y. X CI-6 

6. C/xy Iyx (conversiunea propoziţiei 1) 

III. p/Ayz, q/Iyx, r/Ixz X C5-7 

7. Clyx CAyz Ixz 

7. y/z, z/y X C2-8 

8. CAxy Ixy (subalternarea propoziţiei A) 

II. q/Ixy, r/Iyx X C6-9 

9. CCp Ixy Cp Iyx 

9. p/Axy X C8-I0 

10. CAxy Ixy (conversiune per accidens) 

6.x/y, y/x. -11 

11. Clyx Ixy 

VI. p/Iyx, q/Ixy. X CI 1-12 

12. CNIxy Nlyx 

12. RE-13 

13. CExy Eyx (conversiunea propoziţiei E) 

VI. p/Axy, q/Ixy. XC8-14 

14. CNIxy NAxy 

14. RE, RO-15 

15. CExy Oxy (subalternarea propoziţiei E) 

X. p/Ayz, q/Iyx, r/Ixz. X C4-16 

16. CCs Iyx CKAyzs/xz 

16. s/Ixy. XC6-17 

17. CKAyz Ixy Ixz (Darii) 

16. s/Axy. XC10-18 

18. CKAyz Axy Ixz (Barbarii) 

8. x/y, y/x. -19 

19. CAyx/yx 

16. s/Ayx. XC 19-20 

20. CKAyz Ayx Ixz 

XI. r/Iyx,s/Ixy. XC11 -21 

21. CCKpq lyx CKqp Ixy 

4.z/x, x/z -22 

22. CKAyx Iyz Izx 

21. p/Ayx, q/Iyz, y/z. X C22-23 

23. CKIyz Ayx Ixz 

17. z/x, x/z. -24 

24. CKAyx Izy Izx 

21. p/Ayx, q/Izy, y/z. X C24-25 

25. CKIzy Ayx Ixy 

18. z/x, x/z. -26 

26. CKAyx Azy Izy 

21. p/Ayx, q/Azy, y/z. X C26-27 

27. CKAzy Ayx Ixz 

XIII. p/Iyz, q/Ayx, r/Ixz. X C23-28 

28. CKNIxz Ayx Nlyz 

28. RE-29 

29. CKExz Ayx Eyz 

29. x/y, y/x -30. 

30. CKE yz Axy Exz 

IX. s/Exy, p/Eyx. X C13-31 

31. CCKEyxqr CKExyqr 

31. x/z, q/Axy, r/Exz. X C30-32 

32. CKEzy Axy Exz 

XI. r/Exy, s/Eyx. X CI3-33 

33. CCKpq Exy CKqp Eyx 

32. z/x, x/z. -34 

34. CKExy Azy Ezx 

33. p/Exy, q/Azy, x/z, y/z. X C34-35 

35. CKA zy Exy Exz 

30. z/x, x/z -36 

36. CKEyx Azy Ezx 


'(Darapti) 


(Disamis) 


(Dimaris) 


(Bramantip) 


(Celarent) 


(Cesare) 


(Camestres) 

33. p/Eyx, q/Azy, x/z, y/z. X C36-37 

37. CKAzy Eyx Exz 

II. q/Exy, r/Oxy. X CI5-38. 

38. CCpExy Cp Oxy. 

38. p/KEyz Axy, y/z. X C30-39 

39. CKEyz Axy Oxz 

38. p/KEzy Axy, y/z. X C32-40 

40. CKEzy Axy Oxy 

38. p/KAzy Exy, y/z. X C35-41 

41. CKAzy Exy Oxy 

38. p/KAzy Eyx, y/z. X C37-42 

42. CKAzy Eyx Oxz 

XIII. p/Ayz, q/Iyx, r/lxz. X C4-43 

43. CKNIxz Iyx NAyz. 

43. RE, RO. -44 

44. CKExz Iyx Oyz 

44. x/y, y/x. -45 

45. CKEyz Ixy Oxz 

31. x/z, q/Ixy, r/Oxz. X C45-46 

46. CKEzx Ixy Oxy 

X. p/Eyz, q/Ixy, r/Oxz. X C45-47 

47. CCs/xy CKEyzs Oxz. 

47. s/Iyx. X CI 1-48 

48. CKEyz Iyx Oxz. 

31. x/z, q/Iyx, r/Oxz. X C48-49 

49. CKEzy Iyx Oxz 

50. x/y, y/x. -50 

50. CAyx Ixy 

47. s/Ayx.X 50-51 

51. CKEyz Ayx Oxz 

31. x/z, q/Ayx, r/Oxz. X C51 -52 

52. CKEzy Ayx Oxz 

XII. p/Ayz, q/Axy, r/Axz. X C3-53 


(Camenes) 


(Cesaro) 

(Camestrop) 

(Camenop) 


(Ferio) 

(Festino) 

(Feri son) 
(Fresison) 

(Felapton) 

(Fesapo) 


139 



Iancu Lucica 


53. CKAyz Oxz Oxy 

53. RO-54 

54. CKAyz Oxz Oxy 

54. y/z, z/y. -55 

55. CKAzy Oxy Oxz (Baroco) 

XIII. p/Ayz, q/Axy, r/Axz. X C3-56 

56. CKNAxz Axy NAyz 

56. RO-57 

57. CKOxz Axy Oyz 

57. x/y, y/x . -58 

58. CKOyz Ayx Oxz. (Bocardo) 

Există câteva deosebiri mai importante între silogistica lui 
Aristotel şi formalizarea expusă aici după Lukasiewicz. în pri¬ 
mul rând, Aristotel nu dispune de o teorie generală a deducţiei, 
care, în cazul de faţă este calculul propoziţional bivalent. De¬ 
monstrarea validităţii modurilor silogistice se face prin reduce¬ 
rea acestora la modurile figurii I considerate de el moduri per¬ 
fecte. Dintre acestea, fundamentale sunt modurile Barbara şi 
Celarent. Modul Baroco (fig. II) şi Bocardo (fig. III) nu se 
demonstrează direct din modurile figurii I, ci indirect, prin 
reducere la absurd. în ambele cazuri, a reduce înseamnă a 
arăta dependenţele deductive ale modurilor respective faţă de 
modurile figurii I, în special faţă de Barbara şi Celarent. 

Or, trebuie spus că în axiomatizarea lui Lukasiewicz lucru¬ 
rile stau exact invers. Baroco şi Bocardo nu numai că se deduc 
din Barbara, dar sunt singurele moduri deduse astfel. Curios 
este că până şi Barbari, subalternul lui Barbara, poate fi dedus 
în mod independent. Cel puţin din acest punct de vedere, noţi¬ 
unea aristotelică de mod perfect cred că ar trebui revizuită. 

Din totalul de 256 de moduri posibile, în silogistica aris¬ 
totelică sunt valide doar 24 (am inclus aici şi modurile subal¬ 
terne). 

Pentru a respinge ca nevalide restul de 232 de moduri si¬ 
logistice, Lukasiewicz va adăuga două axiome speciale, nu¬ 
mite de el axiome de respingere, cărora le asociază două re¬ 
guli de respingere: 

Axiome de respingere : 

Rl) CKAzy Axy Ixz 
R2) CKExy Exy Ixz. 

Reguli de respingere : 

RS. Regulă de respingere prin substituţie: dacă P se obţine din a 
prin substituţie şi a este respinsă, atunci şi P va fi respinsă. 

RT. Regula de respingere prin detaşare: dacă C(*P este 
asertată şi P este respinsă, atunci şi a este respinsă. 

Noţiunea de „respingere" devine astfel corelatul noţiunii 
de „asertare" pe care am simbolizat-o cu Este prima axi- 
omatizare în care sunt deduse concomitent formule asertate 
(teoreme) şi formule respinse (nonteoreme). 

Următoarele formule pe care le reproduc fără demonstra¬ 
ţie sunt exemple de formule respinse: 

3) Ixz 

4) CExz Ixz 

5) CKAzz Exz Ixy 

6) CKAyz Exy Ixz 

7) CKAzy Exy Axz 

8) CKAzy Exz Oxy 

9) CKAyz Exy Oxz 

10) CKAyz Exy Exz. 

Pentru a demonstra că sistemul este consistent, se inter¬ 
pretează variabilele pentru termeni prin variabile propoziţio- 

nale, iar expresiile Axy, Ixy se interpretează prin KCxxCyy. 
Mai exact, dacă Axy = Ixy = KcxxCyy, atunci toate axiomele 
şi teoremele devin tautologii propoziţionale. 

Tot prin metoda interpretării se demonstrează că sistemul 
este independent. 

a) Independenţa axiomei 1 : dacă A = K şi C = 1, axiomele 2, 
3 şi 4 vor fi verificate (adevărate), în schimb, axioma 1 nu 
este verificată: Aoo = Koo = 0 pentru x = 0. 

b) Independenţa axiomei 2: dacă A = C şi I = K, vor fi verificate 
axiomele 1,3,4 nu şi axioma 2 (Ioo = Koo = 0 pentru x = 0). 

c) Independenţa axiomei 3. Se inteipretează operatorii N, K, 
C în mulţimea {0,1,2}, astfel: 


p 

Np K 

0 12 C 

0 1 2 

0 

1 0 

0 0 0 0 

1 1 1 

1 

0 1 

0 11 1 

0 1 1 

2 

0 2 

0 11 2 

0 1 1 


Axiomele 1, 2, 4 sunt verificate, în schimb, axioma 3 nu 
este verificată. Pentru x = o, y= 1, z = 2 se obţine: 

CK12A01 A02 = CK110 = C10 = 0. 

d) Independenţa axiomei 4: dacă A = I = C, axiomele 1, 2, 3 
sunt verificate iar axioma 4 neverificată (pentru x = 1, y = 0, z 
= 0 se obţine CKAyz Iyz Ixz = CKCyz Cyz Cxz = 0). 

Completitudinea ridică însă probleme. O serie de formule 
nu sunt demonstrabile din axiomele teoriei, deşi ele sunt ade¬ 
vărate în interpretarea dată pentru consistenţă (incompletitu- 
dine în sens restrâns). în mod special atrag atenţia formulele: 

1) Clxy CNAxy Ayx 

2) CCNAxy Ayx Ixy 

care legitimează echivalenţa: 

3) Ixy = CNAxy Ayx. 

Dacă transcriem implicaţia din membrul drept al echiva¬ 
lenţei prin disjuncţie şi negaţie, vom obţine următorul rezul¬ 
tat: „Unii x sunt v“ este echivalent cu „Toţi x sunt y sau toţi y 
sunt jc“. Or, este de departe vizibil că această propoziţie nu 
mai este adevărată. 

Să înţelegem de aici că sistemul este consistent în unele 
interpretări şi inconsistent în altele? 

Pentru a rezolva această problemă voi anticipa puţin lucruri¬ 
le şi voi aduce în discuţie conceptul semantic de model. Defini¬ 
ţiile care urmează sunt reformulate după Wang Hao (75; 22). 

Definiţia 1 . Un sistem de axiome este consistent dacă există 
un model pentru expresiile sistemului (reamintesc că prin 
model se înţelege acea interpretare pentru care axiomele sis¬ 
temului devin propoziţii adevărate). 

Definiţia 2. Două modele ale unui sistem S sunt izomorfe dacă 
între elementele lor există o corespondenţă biunivocă, astfel 
că, orice formulă din S este adevărată într-unul dintre modele 
dacă şi numai dacă ea este adevărată şi în celălalt model. 

Definiţia 3. Dacă fiecare pereche de modele ale unui sistem 
axiomatic S sunt izomorfe între ele, sistemul este categoric. 

Cu aceste precizări revenim la problema completitudinii. 
Dat fiind că axiomatizareaîn discuţie nu este completă, există 
cel puţin o formulă A astfel că A nu poarte fi demonstrată ca 
teoremă. în plus, A este adevărată în unele modele şi falsă în 
altele, iar aceste modele nu pot fi izomorfe. Nefiind izomorfe, 
sistemul nu este categoric (printr-o teoremă specială se de- 

monstrează că orice sistem categoric este totodată şi un sis¬ 
tem complet). 

Odată stabilit că sistemul nu este complet, se pune pro¬ 
blema dacă această incompletitudine este una de principiu sau 
dacă nu cumva ea este rezultatul unui viciu de construcţie? 

Cu alte cuvinte, poate fi perfecţionată această axiomati- 
zare în aşa fel încât ea să devină completă? 

J. Slupecki va demonstra că sistemul poate deveni com¬ 
plet dacă se adaugă o regulă specială de respingere. 

Regula lui Slupecki se enunţă în felul următor: dacă a şi 
(3 sunt expresii simple negative iar y este o expresie elementa¬ 
ră, atunci, dacă Cay şi C(3y sunt expresii respinse, CaC(3y va 
fi de asemenea respinsă. 

Expresiile simple sunt expresiile Axy, Ixy, Exy, Oxy din¬ 
tre care primele două sunt simplu pozitive, iar ultimele două, 
simplu negative. 

Expresie elementară este atunci orice expresie simplă şi 
orice expresie de tipul CaiCa 2 Cot 3 ... Ca n -iCa n unde c*i este o 
expresie simplă. 

Analogia cu legea silogistică potrivit căreia din două 
premise negative nu rezultă nici o concluzie este evidentă. De 
precizat că adăugându-se această nouă regulă de respingere, 
sistemul devine complet 1 . 


6. CONCLUZII 

Importanţa unei metode este apreciată după importanţa 
problemelor pe care ea le rezolvă. Atât în logică, cât şi în ma¬ 
tematică problemele rezolvate axiomatic sunt fundamentale. 


1 Pentru detalii suplimentare privind axiomatizarea silogisticii, vezi şi car¬ 
tea lui S. Vieru Axiomatizări şi modele ale sistemelor silogistice, Editura 
Academiei, Bucureşti, 1975. 

Să nu uităm că începuturile logicii modeme sunt legate nu 
doar de aplicarea limbajelor simbolice ci şi a metodei axio¬ 
matice. Chiar dacă din punct de vedere metodologic logica 
arată astăzi cu totul altfel, metoda axiomatică rămâne totuşi 
una din metodele ei de bază. 

în încheierea acestui capitol, voi puncta, pe scurt, câteva 
dintre problemele mai importante ale logicii care sunt rezol¬ 
vabile axiomatic. 

1) Problema deciziei. Există în momentul de faţă un sens 
axiomatic al termenului decizie, după cum există unul algo¬ 
ritmic. Pentru că voi relua această problemă în capitolul ur¬ 
mător, mă rezum aici la a spune că a decide din punctul de 
vedere axiomatic înseamnă a stabili pentru orice formulă dată 
dacă este sau nu teză logică. După cum s-a văzut, există sis¬ 
teme în care sunt demonstrabile toate formulele valide şi sunt 
respinse toate formulele nevalide. Despre un astfel de sistem 
spunem că este decidabil. 

Se înţelege că nu toate sistemele sunt decidabile pentru că 
nu toate sunt complete. Conform teoremei lui Godel de incom- 
pletitudine, o serie de sisteme sunt principial incomplete şi deci 
indecidabile. O astfel de incompletitudine ridică nu doar pro¬ 
bleme logice, ci şi filozofice, cum este problema raportului din¬ 
tre adevăr şi demonstrabilitate. Am discutat în Introducere 
câteva din consecinţele teoremei lui Godel asupra programu¬ 
lui logicist de fundamentare a matematicii, program despre 
care am spus că poate fi privit şi ca un program filozofic. 

2) Probleme legate de definire. Sistemul axiomatic poate 
servi ca mijloc de definire şi chiar de construcţie. Un concept 
intuitiv, dar imprecis, cum este cel de mulţime, se defineşte 
axiomatic (este mulţime doar ceea ce satisface axiomele date 
şi propoziţiile deduse din aceste axiome). 

Ceva asemănător se poate spune şi în geometrie despre 
conceptul de spaţiu. Orice modificare consistentă a axiomelor 

se răsfrânge mai mult sau mai puţin esenţial asupra obiectului 
definit. Unele axiome se dovedesc a avea din acest punct de 
vedere un rol hotărâtor. Modificarea axiomei V a paralelelor 
a dus la un alt concept de spaţiu despre care putem spune că 
este definit (şi chiar construit) axiomatic. Logica intuiţionistă 
va produce un efect similar asupra conceptelor de adevăr şi de 
lege logică. 

3) Problema paradoxelor. In sensul său cel mai general, 
paradoxul înseamnă contradicţia între două propoziţii A şi 
~A, astfel că, din supoziţia lui A rezultă ~A şi din supoziţia lui 
~A rezultă A. Paradoxul lui Cantor, paradoxul lui Russell, 
Berry, Richard, Grelling, sunt doar câteva din paradoxele care 
au marcat criza matematicii de la începutul secolului XX. 

în textele reproduse după P. S. Novicov am văzut ce 
consecinţe are o contradicţie asupra unei teorii, fie ea din ma¬ 
tematică, fie din logică. Cu toate acestea, s-a întâmplat un lu¬ 
cru surprinzător. Nici una din teoriile invocate nu a fost pusă 
în pericol prin efectul de paradox încât cine nu a vrut să ia în 
serios acest pericol nu a întâmpinat, practic, nici o dificultate. 
Va trebui deci să distingem între contradicţia paradoxală şi 
contradicţia simplă, trivială. Numai contradicţia simplă se 
propagă în tot corpul teoriei, contradicţia paradoxală are un 
efect limitat. în ultima vreme aceste probleme fac obiectul 
unei noi direcţii în cercetarea logică - logica paraconsistentă 
(Newton da Costa). 

4) Probleme de organizare. Sistemul axiomatic este 
forma cea mai tare de organizare deductivă a unei teorii. Or¬ 
ganizarea axiomatică are la bază criterii de eficienţă şi nu 
doar criterii de ordin estetic, cum s-a mai spus uneori. Una 
este să stabileşti adevărul unei propoziţii în mod empiric, in¬ 
ductiv, şi alta demonstrativ. Apoi, demonstraţia axiomatică 
are acces la adevăruri pe care altfel nu le-am putea dobândi. 
Cu toate acestea, în ştiinţele factuale nu avem de-a face cu 

metoda axiomatică, cel puţin nu în forma pe care am descris-o 
aici. Este drept că şi în ştiinţele factuale intervin principii şi 
că aceste principii nu se demonstrează, ele sunt confirmate de 
faptele ce cad în sfera de interes a teoriei respective (cu ajuto¬ 
rul principiilor se demonstrează legile). 

Trebuie spus că în logica modernă intervine atât ideea de 
axiomă cât şi cea de lege şi principiu însă trebuie lămurit care 
este raportul dintre lege şi principiu aici. 

5) Probleme cu caracter metalogic. Am examinat în 
acest capitol câteva dintre conceptele metalogice care se defi¬ 
nesc cu ajutorul sistemului axiomatic. Conceptul de teorie 
formalizată, reprodus după Rasiowa Sikorski (61), viza teorii¬ 
le matematice, însă, după părerea mea, el poate fi foarte bine 
adaptat şi la logică. Că unele din aceste concepte se pot studia 
şi din punct de vedere matematic este foarte adevărat, însă nu 
trebuie uitat că principala lor destinaţie o constituie rezolva¬ 
rea de probleme logice. 

IV. ALGORITMII ŞI LOGICA 


O serie de probleme logice, atât cu caracter semantic, cât 
şi sintactic, îşi găsesc rezolvarea pe cale algoritmică, prin cal¬ 
cul. Aceasta a şi făcut ca printre denumirile mai vechi ale lo¬ 
gicii matematice să figureze şi denumirea de „logică algorit- 
mică“, iar unele dintre teoriile ei de bază să fie numite drept 
„calcule". 

Pe lângă sensul algoritmic al termenului „calcul" există 
la ora actuală şi sensuri nealgoritmice, cum ar fi „calculul 
axiomatic", de exemplu, sau „calculul natural". „Vom utiliza 
mereu ca sinonime, precizează P.S. Novicov, termenii forma¬ 
lism şi calcul" (55; 26). 

în orice calcul, fie el matematic sau logic, dispunem de 
anumite reguli care prescriu modul de realizare al unor opera¬ 
ţii. Sunt reguli care aplicate într-o anumită ordine conduc în 
mod univoc la un anumit rezultat. 

împreună, regulile de calcul şi ordinea aplicării lor for¬ 
mează algoritmul. 

Datele ce urmează a fi prelucrate algoritmic nu sunt date 
la întâmplare, ele apar în enunţul anumitor probleme. De fapt, 
ceea ce se rezolvă algoritmic sunt problemele şi orice algo¬ 
ritm concret este definit în raport cu o categorie sau clasă de 
probleme. Din aceste motive voi începe prezentarea cu câteva 
aspecte generale legate de conceptul de problemă încercând 
să surprind totodată şi unele aspecte de ordin logic care inter¬ 
vin aici. 

1. CONCEPTUL DE PROBLEMĂ 

în primul rând, este important să cunoaştem când un sis¬ 
tem de date se constituie într-o problemă. 

Un răspuns la această întrebare îl găsim în cartea lui Gh. 
Enescu Fundamentele logice ale gândirii: „Vom spune că 
avem o problemă dacă: I) dispunem de o mulţime (finită) de 
informaţii numite date, 2) se cere să aflăm pe baza datelor 
alte informaţii numite solufia problemei “ (21; 277). 

Aşadar, o problemă se compune, într-o accepţiune foarte 
largă, desigur, din ceea ce „se dă“ şi ceea ce „se cere", cu 
precizarea că ceea ce se cere este întotdeauna în funcţie de 
ceea ce se dă. 

Relativ la orice problemă autorul distinge între metoda 
de rezolvare (care poate fi dată sub formă de algoritm) şi re¬ 
zolvarea efectivă sau procesul de rezolvare care constă în 
aplicarea metodei la condiţiile determinate ale problemei. 

Dacă problema de care ne ocupăm are un caracter individual 
pronunţat, în sensul că ea prezintă un coeficient sporit de dificul¬ 
tate, atunci ceea ce prezintă interes este rezolvarea propriu-zisă 
şi, ca atare, soluţia problemei. Dacă se constată, în schimb, că 
problema face parte dintr-o clasă de probleme de acelaşi tip, 
atunci de interes devine metoda de rezolvare, metodă ce poate 
fi studiată mai departe separat. Foarte multe situaţii din istoria 
matematicii (şi nu numai) pot fi asimilate acestei scheme. 

Pentru ca o problemă să poată fi rezolvată algoritmic este 
necesar ca sistemul de date prin care ea se formulează ea să 
satisfacă anumite condiţii. Gh. Enescu a transferat asupra 
problemei unele din proprietăţile sistemului axiomatic. 

Astfel, datele trebuie să fie în primul rând necontradicto- 
rii. Este de presupus că dacă această cerinţă nu este satisfăcu¬ 
tă, algoritmul conduce la rezultate întâmplătoare, sau nu con- 

duce practic la nici un rezultat. Este vizibilă aici analogia cu 
principiul implicativ „din contradicţie rezultă orice“. 

In al doilea rând, datele trebuie să fie independente, ceea 
ce corespunde caracterului lor necesar şi neredundant. Dacă 
această condiţie nu este satisfăcută s-ar putea să avem nu una. 
ci mai multe probleme (în cel mai bun caz). 

în sfârşit, datele trebuie să fie complete, în sensul de su¬ 
ficiente. Această condiţie se îndepărtează întrucâtva de sem¬ 
nificaţia sa axiomatică. 

Ne dăm seama că, deşi „împrumutate", aceste condiţii sunt 
totuşi esenţiale pentru aplicarea algoritmului. La rândul său. 
sistemul axiomatic a fost asociat cu ideea de calcul, însă, după 
cum vom vedea, între cele două există deosebiri esenţiale. 

Studiul logic al problemelor impune clasificarea acestora 
după câteva criterii mari, cum ar fi forma problemei, tipul de 
răspuns, modul de rezolvare, caracterul ei reductibil sau nereduc¬ 
tibil şi multe altele. Mă voi opri pe scurt la câteva dintre ele. 

După cum arată Kleene (41), o problemă poate fi dată în 
formă interogativă sau nu. Cele mai multe probleme în formă 
interogativă sunt de tipul „care?" („care este soluţia ecuaţiei 
X?“, „care este valoarea expresiei Y?“, „care este forma nor¬ 
mală disjunctivă a formulei Z?“ ş.a. 

După cum se observă, acest tip de problemă caracterizea¬ 
ză atât logica cât şi matematica. 

Intervin însă de multe ori şi probleme în formă interoga¬ 
tivă de tipul „cât?", „cum?", „există?" ş.a. Iată şi câteva 
exemple: „cât este sin x?“, „cum este funcţia f ?“, „există o 
soluţie reală pentru ecuaţia E?“. 

Acest „există" din enunţul ultimei probleme nu este lipsit, la 
rândul lui, de probleme. în matematica intuiţionistă, de exemplu, 
ceva există în măsura în care el poate fi construit, dat efectiv. Se 
înţelege deci că rezolvarea algoritmică satisface în cel mai înalt 

grad exigenţele intuiţioniste relativ la problema existenţei. De 
altfel, A. A. Markov - iniţiatorul constructivismului matematic - 
recunoaşte deschis că „dezvoltarea direcţiei constructiviste s-a 
produs pe baza precizării, realizate în anii 30, a noţiunii de algo¬ 
ritm care a epurat această noţiune de neclarităţi şi subiectivism" 
(50; 370). Or, în matematica clasică intervin adeseori situaţii în 
care un procedeu doar indică existenţa unui obiect, fără să-l 
poată efectiv construi. Acesta este şi cazul aşa-numitului „ra¬ 
ţionament diagonal" imaginat de G. Cantor (V. cap. VI). 

In sfârşit, o serie de probleme matematice se prezintă în 
formă funcţională. A rezolva problema înseamnă aici a calcu¬ 
la (sau, mai general, a găsi) valoarea funcţiei pentru anumite 
valori ale argumentelor. Noţiunea de calculabilitate este 
strâns legată de noţiunea de recursie. 

Am spus mai sus că problemele se clasifică şi după tipul 
de răspuns pe care îl implică. O importantă categorie de pro¬ 
bleme sunt cele la care se poate răspunde prin „da" sau „nu", 
numite de aceea şi probleme de tipul „da - nu". Răspunsul 
prin „da" ar putea fi asociat predicatului logic „adevărat", iar 
răspunsul prin „nu", predicatului „fals". Să urmărim exem¬ 
plele de mai jos: 

„Are funcţia /valori în intervalul (-°°, 2 ]?“. 

„Este adevărat că funcţia/are valori în (-°°, 2]?“. 

Răspunsurile „da - nu" pot fi considerate semnificaţii 
semantice, asemenea semnificaţiilor „adevăr - fals", pentru 
acele probleme care se compun din alte probleme. Am în ve¬ 
deri compuneri în genul celor realizate prin operatorii propo- 
ziţionali „non", „şi", „sau" etc. 

Răspunsul la o problemă compusă este în funcţie atunci de 
răspunsul la problemele ei componente. Mă voi rezuma doar la 
două exemple simple date de operatorul negaţiei şi conjuncţiei: 

A 

~A 

A«B 

Da 

Nu 

Da 

Nu 

Da 

Da 

Nu 

Nu 

Da 

Nu 

Nu 

Nu 


Caracteristic acestor probleme este faptul că sunt subsu¬ 
mate terţului exclus, însă, la fel ca în logica propoziţiilor, pot 
interveni şi probleme care să se sustragă terţului exclus, în sen¬ 
sul că ele nu se mai asociază unui răspuns prin „da“ sau „nu“, 
ci necesită nuanţări. Problema lui Fermat, dacă există patru 
numere naturale x, y, z, n astfel că x" + y n = z n , (n > 2), era până 
nu de mult o problemă tipică în acest sens. Astfel de probleme 
ne obligă să luăm în considerare nu doar valoarea, ci şi limitele 
metodei algoritmice 1 . 

Organizarea logică a problemelor a fost dusă până la ca¬ 
păt de A. N. Kolmogorov care a imaginat un fel de calcul sau 
de logică a problemelor, după modelul calculului propoziţio- 
nal. „Paralel cu logica teoretică, scrie Kolmogorov, care sis¬ 
tematizează schemele de demonstrare a adevărurilor teoretice, 
se mai pot sistematiza soluţiile problemelor, de exemplu ale 
problemelor de construcţie geometrică. Principiului silogis¬ 
mului îi corespunde aici, de exemplu, următorul principiu: 
dacă putem reduce soluţia lui b la soluţia lui a şi soluţia lui c 
la soluţia lui b, atunci putem reduce soluţia lui c la soluţia lui 
a (...). Astfel, se obţine pe lângă logica teoretică un nou cal¬ 
cul, al problemelor 11 (44; 359). 

Faptul că problemele se pot compune între ele cu ajutorul 
cuvintelor de legătură este fără îndoială important sub aspect 
logic, însă rezultatul lui Kolmogorov are o semnificaţie mult 
mai profundă. Din punct de vedere formal, calculul lui 
Kolomogorov este izomorf calculului propoziţional intuiţio- 
nist (varianta lui Heyting). 


1 La data primei ediţii a acestei cărţi, Teorema lui Fermat nu era demonstrată. 

Dar dacă problemele aparţin matematicii, iar organizarea 
logică a acestor probleme corespunde logicii intuiţioniste, 
urmează de aici neapărat că logica intuiţionistă este o logică 
specifică gândirii matematice? 

Voi răspunde acestei întrebări în finalul lucrării după ce 
vor fi examinate şi alte aspecte legate de aplicarea algoritmi¬ 
lor în logică, deocamdată reţinem că logica contribuie din 
plin la precizarea conceptului de problemă, fapt ce a dus la o 
nouă dezvoltare a logicii - logica interogativă. 

2. CONCEPTUL DE ALGORITM 

Să considerăm următoarea problemă: fiind date numerele 
244 şi 86 să se găsească cel mai mare divizor comun. 

Evident, problema are toate particularităţile pe care le-am 
discutat mai sus putând fi soluţionată algoritmic. Algoritmul 
de rezolvare a acestui gen de probleme, cunoscut şi sub nu¬ 
mele de „algoritmul lui Euclid“, se compune din următoarele 
reguli sau instrucţiuni: 

1) Se ordonează cele două numere conform relaţiei „>“ (mai 
mare). 

2) Se împarte numărul mai mare prin numărul mai mic. Dacă 
restul împărţirii este zero algoritmul se opreşte, iar numărul 
mai mic este rezultatul căutat. Dacă restul este diferit de zero, 
algoritmul se continuă prin regula: 

3) Se împarte împărţitorul la rest până se ajunge la o împărţire 
în care restul este zero. Ultimul rest diferit de zero este rezul¬ 
tatul căutat. 

Aplicarea concretă a algoritmului la numerele 244 şi 86 
arată astfel: 

244 : 86 = 2 rest 72 
86 : 72= 1 rest 14 
72: 14 = 5 rest 2 
14 : 2 = 7 rest 0. 

Conform regulii 3), cel mai mare divizor comun al celor 
două numere este 2. 

Desigur, algoritmul poate fi descris într-o formă pur ma¬ 
tematică, însă acest lucru, pentru moment, este mai puţin im¬ 
portant. Ceea ce interesează deocamdată este că exemplul re¬ 
produs permite evidenţierea câtorva caracteristici generale ale 
algoritmului valabile atât pentru matematică, cât şi pentru lo¬ 
gică. De fapt, logica nu aplică decât cu foarte puţine excepţii 
algoritmi din matematică, însă unele dintre procedeele şi me¬ 
todele ei de rezolvare prezintă aceleaşi caracteristici cu algo¬ 
ritmii din matematică. Vom spune atunci că un algoritm, fie 
el matematic, fie logic are: 

1) Caracter discret. Algoritmul se desfăşoară sub forma unei 
succesiuni de operaţii distincte prescrise prin reguli de ase¬ 
menea distincte. Ordinea operaţilor într-un algoritm este rigu¬ 
ros determinată. 

2) Caracter finit. Numărul operaţiilor prin care se realizează 
algoritmul este întotdeauna finit deşi el poate fi uneori foarte 
mare (tehnicile moderne de calcul au făcut ca această particu¬ 
laritate a algoritmului să arate astăzi cu totul altfel). 

3) Caracter determinat. In fiecare etapă a aplicării algoritmu¬ 
lui, datele obţinute sunt univoc determinate în raport cu datele 
anterioare. Această „determinare 11 poate fi văzută şi în raport 
cu problemele ce urmează a fi rezolvate pentru că fiecare al¬ 
goritm este destinat unei clase determinate de probleme şi nu 
rezolvării de probleme în general. 

4) Caracter de masă. Algoritmul se aplică unei clase potenţial 
infinite (deşi determinate) de probleme. Există, de exemplu, o 
mulţime potenţial infinită de probleme de tip „a divide b“. 

5) Caracter formal. într-un algoritm importantă este corelarea 
formală a datelor, nu şi conţinutul lor propriu-zis. 

6) Caracterul mecanic. Aplicarea regulilor şi implicit efectuarea 
operaţiilor în algoritm sunt întotdeauna la fel, ceea ce diferă este 

doar numărul operaţiilor, care nu poate fi cunoscut dinainte şi 
care depinde de problema ce urmează a fi rezolvată. Această par¬ 
ticularitate explică posibilitatea realizării algoritmului cu aju¬ 
torul maşinii în baza operaţiei de programare (în principiu, 
orice problemă rezolvabilă algoritmic este programabilă). 

Ne putem întreba acum dacă aceste proprietăţi ale algo¬ 
ritmului sunt valabile şi pentru deducţia axiomatică? 

Cred că nu este cazul să mai insist că cel puţin unele din¬ 
tre aceste proprietăţi sunt cu totul străine metodei axiomatice. 

S-ar putea spune, de exemplu, că deducţia axiomatică are 
caracter mecanic? Sau de masă? 

Probabil că denumirea de „calcul axiomatic 11 se datorea¬ 
ză faptului că şi în deducţia matematică intervin reguli, deşi 
teoremele se deduc, nu se calculează. 

Cu toate înrudirile lor, cele două operaţii sunt totuşi des¬ 
tul de diferite. 

Trebuie spus că până în deceniul trei al secolului XX nu 
a existat un concept general de algoritm, ci numai algoritmi 
concreţi definiţi în raport cu diferite categorii de probleme din 
matematică. Interes special prezentau algoritmii în care ope¬ 
raţiile puteau fi reduse după un număr finit de paşi la operaţii¬ 
le de bază ale aritmeticii. 

începând cu anul 1930, o serie de autori (E. Post, A. 
Markov, A. Church, A. Turing ş.a.) au elaborat conceptul ge¬ 
neral de algoritm contribuind astfel din diferite puncte de ve¬ 
dere la precizarea noţiunii intuitive de algoritm. în esenţă, 
aceste definiţii s-au dovedit până la urmă a fi echivalente. 

O interesantă generalizare a algoritmului a fost dată prin 
aşa-numita „problemă a cuvintelor 11 . Ea a luat naştere în 
anumite sectoare ale algebrei moderne, cum este teoria siste¬ 
melor asociative sau teoria grupurilor, însă importanţa sa de¬ 
păşeşte cu mult cadrul acestor teorii. 

Elaborarea conceptului general de algoritm legitimează ur¬ 
mătoarea întrebare: se pot găsi algoritmi concreţi în baza cărora 
să se poată rezolva orice problemă matematică nerezolvată încă? 

Dacă răspunsul la această întrebare ar fi pozitiv, speranţa 
leibniziană cu privire la rezolubilitatea algoritmică (prin cal¬ 
cul) ar deveni realizabilă, cel puţin în raport cu matematica. 
Insă, insuccesele cu care s-au soldat nenumăratele tentative 
de-a răspunde pozitiv acestei întrebări au condus, în final, la 
ideea incompatibilităţii de principiu în ceea ce priveşte rezol¬ 
varea algoritmică a unora dintre problemele matematice. Alt¬ 
fel spus, pentru o serie de probleme din matematică nu numai 
că nu există astfel de algoritmi, dar nici în principiu ei nu pot 
exista. Asemenea afirmaţii sunt însoţite astăzi de demonstraţii 
riguroase şi constituie în raport cu problemele respective re¬ 
zultate de mare interes matematic şi teoretic în general. 

3. ALGORITMII ÎN LOGICĂ 

Logicienii au observat, afirmă Gr. Moisil, că „putem în¬ 
trebuinţa calculul chiar dacă avem ţeluri pur logice. Ei au 
creat o logică algoritmică, realizarea visului leibnizian de ca¬ 
racteristică universală 11 (51; 48). 

De fapt, ideea de algoritm apare mult mai devreme în lo¬ 
gică şi chiar într-o formă destul de avansată. Reimondus 
Lullus este cel care imaginează în Ars magna et ultima (1300) 
un procedeu mecanic pentru obţinerea judecăţilor prin aplica¬ 
rea unor reguli mecanice de combinare a termenilor. în esen¬ 
ţă, procedeul lui Lullus constă în a combina mecanic „princi- 
piile“ sau „termenii principali 11 pe care îl studiază în prima 
parte a Marii arte intitulată de el Alphabetum. în genere, „ar- 
ta“ lui Lullus conţine ideea de alfabet, limbaj, interpretare şi, 
bineînţeles, calcul. Tot de numele lui se leagă şi prima „maşi¬ 
nă logică 11 în sensul de maşină de calcul. 

Evident, figura centrală din întreaga preistorie a logicii ma¬ 
tematice rămâne Leibniz. Aşa cum am menţionat şi în primul 
capitol, el proiectează un vast program de reformă a ştiinţelor în 
care o atracţie deosebită exercită pentru logicieni ideile de 
characteristica universalis şi de calculus ratiocinator. Ştiinţa 
astfel concepută urma să poarte numele de mathesis universalis. 

Văzute în contextul epocii lor, cercetările lui R. Lullus şi 
G. Leibniz nu s-au bucurat de un succes prea mare şi au trecut 
drept extravaganţe fără o finalitate practică sesizabilă. Numai 
odată cu apariţia logicii simbolice aceste idei au putut fi valo¬ 
rificate şi apreciate în adevărata lor lumină. De altfel, B. 
Russell i-a dedicat lui Leibniz o monografie în care recunoaş¬ 
te influenţa acestuia atât în ceea ce priveşte concepţia sa de 
ansamblu, cât şi în unele detalii tehnice. 

Rămânând în planul abordărilor istorice voi ilustra şi o altă 
situaţie logică în care este anticipată oarecum ideea de algo¬ 
ritm. Este vorba de procedeul reducerii modurilor silogistice cu 
ajutorul cuvintelor mnemotehnice introduse de medievali. 

După cum se ştie, aceste cuvinte au rolul de a indica pentru 
fiecare mod în parte: 1) tipul premiselor şi concluziei, 2) modul 
din figura I la care se reduce, 3) operaţiile prin care se reali¬ 
zează reducerea şi ordinea efectuării lor. 

Pentru exemplificare să luăm modul Disamis din figura a 
treia. 

Fiecare literă din acest cuvânt are o semnificaţie precisă, 
iar unele dintre ele au chiar funcţie de regulă. Să le examinăm 
pe rând: 

D = modul din fig. I la care se reduce Disamis este Darii, 
i = majora este particular afirmativă, 
s = majora se converteşte simplu, 
a = minora este universal afirmativă, 
m = premisele se comută. 

i = concluzia este particular afirmativă, 

5 = concluzia se converteşte simplu. 

Aplicate întocmai, acele reguli îl reduc pe Disamis la 
Darii, reducere care are toate particularităţile algoritmului 
examinate în paragraful anterior. 


Disamis 


MiP - 

—(s)—> PiM 

(m) MaS 

MaS - 

- > MaS - 

^"^PiM 

SiP — 


-> PiS 


(m) 


Darii 


Prin aceste cuvinte mnemotehnice, medievalii dau silo¬ 
gisticii o tentă algoritmică, în timp ce la Aristotel ea avea o 
organizare mai degrabă axiomatică. 

Apariţia logicii simbolice a sporit considerabil numărul 
problemelor rezolvabile algoritmic. Dacă avem în vedere lim¬ 
bajele simbolice şi formalizate, punctul în care logica modernă 
se distanţează cel mai mult de logica tradiţională, atunci putem 
lua în considerare următoarele categorii de probleme: 

1) Este o anumită secvenţă de simboluri din alfabet formulă? 

2) Dacă este formulă, atunci este ea demonstrabilă? 

3) Se poate spune despre o succesiune finită de formule că 
este demonstraţie? 

4) Este o formulă anume lege logică? 

5) Dacă nu este lege logică care este totuşi starea ei logică? 

Prima dintre problemele enumerate se rezolvă printr-un 
algoritm special numit de M. Târnoveanu „algoritmul de re¬ 
cunoaştere a formulelor bine formate 11 . Celelalte probleme se 
rezolvă de la caz la caz, în funcţie de teoriile avute în vedere. 

4. ALGORITMUL ŞI PROBLEMA DECIZIEI 

Am spus de mai multe ori că problema deciziei este pro¬ 
blema numărul unu a logicii moderne, iar în capitolul II am 
dat şi câteva din formulările mai importante ale problemei 
pentru logica predicatelor. Voi relua aici discuţia dintr-o per¬ 
spectivă ceva mai largă încercând să aduc şi alte precizări. 

Termenul „decizie" circulă astăzi în două sensuri - al¬ 
goritmic şi axiomatic. Din punct de vedere algoritmic a de¬ 
cide înseamnă a găsi, după un număr finit de paşi, valoarea 
formulei. 

S.C. Kleene va generaliza acest sens la orice clasă de 
probleme de tipul „da - nu". „Să considerăm, scrie Kleene, o 
mulţime infinit numărabilă de probleme matematice sau logi¬ 
ce la care se poate răspunde prin da sau nu. Există o metodă 
sau procedeu prin care se poate răspunde la oricare din pro¬ 
blemele în cauză după un anumit număr de paşi?" (41; 223). 

Şi mai departe: „Dacă un astfel de procedeu există, el este 
numit procedeul de decizie sau algoritmul pentru clasa de 
probleme dată". 

Iată şi câteva din exemplele cu care Kleene ilustrează 
problema deciziei pentru matematică: 

1) Există un procedeu de decizie pentru clasa de probleme „a 
divide b “? 

2) Există un procedeu de decizie pentru a determina dacă 
ecuaţia 

ao x n + ai x n 1 + a,, _i x + a„ = 0, (a * 0, n > 0) are soluţii raţionale? 

Relativ la un sistem formal S, Kleene exemplifică urmă¬ 
toarele categorii de probleme: 

1) Este o anumită construcţie formală din sistem formulă? 

2) Este o anumită succesiune finită de formule demonstraţie? 

3) Este o formulă anume demonstrabilă? 

Prima şi a doua problemă se rezolvă relativ simplu în 
sensul că pentru fiecare situaţie în parte se verifică dacă defi¬ 
niţiile conceptelor de formulă şi demonstraţie se aplică res¬ 
pectivelor situaţii sau nu. A treia este însă radical diferită (sau 
„netrivială“, cum se exprimă Kleene). Ea este cunoscută sub 
numele de „problema deciziei pentru sistemele formale 41 . 

Dacă pentru o serie de probleme date există un procedeu 
de decizie spunem că acea clasă este decidabilă, în caz con¬ 
trar, ea este indecidabilă. 

Predicatele „decidabil“, „indecidabil“ se aplică claselor, 
problemelor şi expresiilor (în logică), condiţiile rămânând 
aceleaşi. 

Sistemul axiomatic poate rezolva (cel puţin în parte) 
problema deciziei, de aceea, se impune să luăm în considerare 
şi al doilea sens al termenului „decizie 41 , cel axiomatic. El a 
fost introdus de Godel în celebrul său memoriu din 1931. 

în esenţă, problema lui Godel era de a şti dacă sistemele 
formale de tipul Principiei Mathematica sunt suficient de pu¬ 
ternice pentru „a decide asupra oricărei probleme matematice 
ce poate fi formal reprezentată în sistem 44 (29; 327). 

Ce înseamnă aici a decide? 

înseamnă a determina pentru o formulă oarecare dacă 
este sau nu demonstrabilă, cu alte cuvinte, dacă respectiva 
formulă este sau nu teoremă în sistem. 

De ce spun că decizia axiomatică este o decizie limitată 
(sau parţială)? 

Pentru că dacă o formulă s-a dovedit a nu fi teoremă, noi 
nu putem şti care este totuşi starea ei logică (este ea contra¬ 
dicţie? Este cel puţin realizabilă?). 

Dar lucrul cel mai important este că noi nu putem şti da¬ 
că pentru o formulă arbitrară există realmente o demonstraţie 
în sistem. Ar trebui să dispunem şi aici de un algoritm, dar 

atunci decizia algoritmică devine o condiţie pentru decizia 
axiomatică. Cel puţin acesta este sensul definiţiei pe care o dă 
A. Church: „Problema deciziei pentru un sistem logic este pro¬ 
blema găsirii unui procedeu efectiv sau algoritm, un procedeu 
de decizie prin care, pentru o formulă arbitrară a sistemului, 
este posibil a determina dacă ea este sau nu teoremă (şi dacă 
este teoremă a obţine o demonstraţie pentru ea)“ (13; 99). 

Să presupunem că un asemenea algoritm există. Conform 
definiţiei lui Church, problema deductibilităţii se reduce la o 
simplă problemă de calcul ceea ce din punct de vedere logic nu 
este tocmai clar. Fiecare teoremă îşi are propriul său mecanism 
de demonstrare care nici pe departe nu se reduce la aplicarea me¬ 
canică a unor reguli. Este drept că începând cu Wang Hao foarte 
mulţi autori au încercat să algoritmizeze deducţia axiomatică (să 
„maşinizeze“ logica) însă rezultatele sunt încă destul de modeste. 

Cum trebuie să înţelegem atunci definiţia lui A. Church? 

Această definiţie presupune două condiţii, care, în textul 
reprodus, nu apar exprimate: I) sistemul la care ne referim 
este complet, şi 2) există un concept de validitate pentru for¬ 
mulele sistemului respectiv. 

Dacă printr-un procedeu oarecare (semantic sau sintactic) 
se dovedeşte că o formulă este validă, atunci ea estre teoremă 
întrucât sistemul este complet (orice formulă validă este teo¬ 
remă în sistem, şi invers). Cel puţin în formularea sa generală 
problema deciziei se dovedeşte astfel rezolvabilă. 

Nu întotdeauna cele două condiţii sunt realizabile în acest 
fel. S-ar putea să nu dispunem de un concept specific de validita¬ 
te, cum s-a întâmplat în logica modală, sau ca sistemul să nu fie 
complet. Nefiind complet, se înţelege că el nu este decidabil. 

Incompletitudinea sistemului axiomatic al logicii predi¬ 
catelor - l-a condus pe A. Church la demonstrarea 
indecidabilităţii algoritmice a logicii predicatelor. A. Tarski 
va elabora, la rândul lui, o teorie generală a indecidabilităţii. 

în concluzie, o mulţime M este decidabilă relativ la o 
proprietate F dacă şi numai dacă, în baza unui procedeu oare¬ 
care, pentru orice x e M noi putem alege (decide) între F(x) şi 
~F(j t). Această formulare generală a problemei deciziei se 
poate particulariza mai departe după 1) natura elementelor lui 
M, 2) proprietatea F şi 3) procedeul de decizie. 

5. PROBLEMA DECIZIEI ÎN LOGICA 
PROPOZIŢIILOR 

Logica propoziţiilor este decidabilă în toate sensurile 
discutate mai sus (sintactic şi semantic, algoritmic şi axio¬ 
matic). Decizia semantică constă în a construi matricea for¬ 
mulei prin care se determină valoarea ei pentru diferitele 
valori ale variabilelor. Denumirea de „calcul matriceal 11 se 
datorează faptului că în stabilirea matricilor se aplică reguli 
de adevăr în baza cărora valoarea formulei se calculează aşa 
cum se calculează şi valoarea funcţiilor. în definitiv, 
matricile definesc funcţii de adevăr, iar decidabilitatea logi¬ 
cii propoziţiilor se bazează tocmai pe calculabilitatea aces¬ 
tor funcţii. Trebuie totuşi precizat că aici avem de-a face cu 
un calcul logic, diferit de calculul matematic uzual (se apli¬ 
că la entităţi logice şi se realizează într-un simbolism speci¬ 
fic logicii). Chiar dacă pe anumite porţiuni se poate utiliza 
limbajul aritmetic, calculul aritmetic nu poate îndeplini în 
totalitate funcţiile calculului logic. 

Simplu şi eficient, calculul matriceal nu este lipsit de 
anumite limite. El poate fi folosit cu succes când numărul va¬ 
riabilelor propoziţionale este relativ mic însă devine imprac¬ 
ticabil când numărul acestora creşte. De exemplu, pentru o 
formulă cu 5 variabile ar trebui construită o matrice cu 32 de 
linii (numărul de linii într-o matrice este 2" unde n este numă¬ 
rul variabilelor). în asemenea situaţii se folosesc procedee 

simplificate ce constau în înlocuirea în formulă a valorii vari¬ 
abilelor şi în aplicarea aşa-numitelor „legi de posibilitate 41 . 
Aceste legi redau valoarea unei formule când se cunoaşte 
doar una din valorile variabilelor, ca în tabelul de mai jos: 


A 

V 

f 

~A 

/ 

V 

A • B 

fi 

f 

A vB 

V 

fi 

A —> B 

fi 

V 

A + B 

~fi 

fi 

A = B 

fi 

~fi 


Să presupunem că trebuie să decidem asupra formulei 

A -> ((~A v ~fi) -4 (~C • B)). 

Facem mai întâi supoziţiile A = v şi A =f la care aplicăm 
apoi legile de posibilitate descrise mai sus: 

(1) V —» (( ~ v v~fl)->(~Ofl)), (l')/^((~/ v~fi) 

^(~C*fi)) 

(2) (f v ~B) —> (~C • fi), (2') v 

(3) ~fi —» (~C • fi). 

Valoarea formulei iniţiale depinde acum de valoarea 
formulei (3) pe care o calculăm mai departe după valoarea 
variabilei fi: 


(4 ) ~v —> (~C • v) 

(5) /—> ~C 

(6) v 

Pentru că formula noastră ia valoarea v pentru unele va¬ 
lori ale variabilelor sale şi / pentru altele, ea este realizabilă 
(sau consistentă). 

Acest raţionament prescurtat poate fi redat matriceal 
indicându-se valoarea formulei doar pentru valorile variabile¬ 
lor discutate. 


A, B, C 

A -> ((~A v ~B) (~C • B) 

V V 

V 

f 

V 

V / 

/ 


Statutul unei formule poate fi recunoscut, fie calculând va¬ 
loarea formulei respective, ca în exemplul de mai sus, fie adu- 
când-o la o formă standard numită, de aceea, „formulă normală 41 . 

Decizia prin forme normale este modalitatea sintactică de 
decizie în logică. Mă voi ocupa aici numai de formele norma¬ 
le booleene (cele care au la bază operatorii booleeni: -, • , v) 
însă trebuie ştiut că există şi alte forme normale. La noi, E. 
Mihăilescu a studiat formele normale bazate pe echivalenţă 
pe care le-a aplicat apoi în analiza diferitelor proprietăţi ale 
sistemelor axiomatice. Din păcate, E. Mihăilescu nu a făcut 
explicit procedeul său, motiv pentru care el nu a mai fost fo¬ 
losit până la momentul de faţă. 

Mai întâi câteva definiţii 1 : 

Definiţia 1. Se numeşte termen prim orice variabilă prepozi¬ 
ţională sau negaţie a acesteia (ex. p, q, r, ~p, ~q ,...). 

Definiţia 2. Se numeşte conjuncţie primă orice termen prim şi 
orice conjuncţie de termeni primi (ex. A, B, ~A, A • B, A • ~B 
• ~C etc.). 


1 Aceste definiţii le-am reformulat după cartea lui Gh. Enescu, Logica 
Simbolică, Editura Ştiinţifică, Bucureşti, 1971, pag. 46. 

Definiţia 3. Se numeşte disjuncţie primă orice termen prim şi 
orice disjuncţie de termeni primi (A, B,-AvBvC etc.). 

Definiţia 4. Se numeşte formă normală conjunctivă conjunc¬ 
ţia oricărei mulţimi de disjuncţii prime. 

Definiţia 5. Se numeşte formă normală disjunctivă disjuncţia 
oricărei mulţimi de conjuncţii prime. 

O specie aparte de forme normale sunt formele normale 
perfecte în care fiecare conjuncţie, respectiv, disjuncţie primă 
conţine toate variabilele care apar în formulă cu sau fără negaţie. 

Algoritmul normalizării este exemplul clasic de algoritm 
în logică. Regulile care stau la baza lui se pot clasifica în trei 
mari grupe. 

1) Reguli de eliminare a operatorilor nebooleeni (aceste reguli 
constau în transcrierea operatorilor propoziţionali prin -, •, 
respectiv, ~, v. 

2) Reguli de coborâre a negaţiei pe variabilă (constau în apli¬ 
carea legilor dublei negaţii şi a transformărilor de Morgan). 

3) Reguli de formare a conjuncţiei, respectiv, disjuncţiei 
normale (se aplică, după caz, distributivitatea conjuncţiei la 
disjuncţie şi invers). 

Formele normale perfecte mai adaugă o categorie de re¬ 
guli, şi anume reguli de introducere a variabilelor. Presupu¬ 
nând că a este o conjuncţie, respectiv, disjuncţie primă, care 
nu conţine pe A, variabila A se adaugă în felul următor: 

1) a • (A v ~A) = (a • A) v (a • ~A) 

2) a v (A • ~A) = (a v A) • (a v ~A). 

Aceste reguli sunt aplicaţii ale legilor de posibilitate a • v = 
a şi a v/= a unde A v ~A stă pentru v, iar A • ~A stă pentru /. 

Cum recunoaştem statutul unei formule după forma ei 
normală? 

Cel mai simplu ar fi urmărind dacă în conjuncţiile şi dis- 
juncţiile prime apare o variabilă împreună cu negaţia ei. Con¬ 
stituenţii respectivi vor fi în acest caz, fie tautologii, fie con¬ 
tradicţii, statutul formulei fiind uşor de apreciat. 

Se înţelege că nu întotdeauna lucrurile stau atât de simplu 
şi atunci trebuie să aducem formula respectivă la una din for¬ 
mele normale perfecte. Decizia prin formele normale perfecte 
se realizează în baza unor corelaţii ce pot fi stabilite între nu¬ 
mărul de constituenţi ai formei normale şi numărul de variabile 
din formulă. Dacă numărul de constituenţi din f.n.d.p. este 2" 
(n fiind numărul de variabile), atunci formula este tautologie. 
Dacă numărul de constituenţi din f.n.c.p. este 2 n , formula este 
contradicţie. Dacă numărul de constituenţi dintr-o formă 
normală perfectă (fie ea conjunctivă sau disjunctivă) este mai 
mic de 2", atunci formula este realizabilă. 

Mai trebuie adăugat că tautologiile nu au f.n.c.p., iar con¬ 
tradicţiile nu au f.n.d.p. 

Iată şi o ilustrare foarte simplă de decizie prin f.n.d.p. 
asupra formulei care ne-a servit drept exemplu până acum. 

1) A-»(Mv~B)-»K*B)) 

2) ~A v (-(-A v ~B) v (~C • B)) 

3) v (~~A • ~~5) v(~C • B) 

4) ~A v (A • B) v (~C • B). 

Adăugăm la ~A mai întâi pe B şi apoi pe C: 

• (B v ~B) = A • B) v (~A • -B) 

(~A • B) • (C v ~C) = (~A • B • C) v (~A • B • ~C) 

(~A • ~B) • (C v ~C) = (~A • ~B • C) v (~A • ~B • ~C). 

Tot în 4) adăugăm la (A • B) pe C iar la (~C • B) pe A: 

(A • B) • (C v ~C) = (A • B • O v (A • B • ~C) 

(~C • B) • (A v ~A) = (A • B • ~C) v (~A • B • -Q. 

în locul formulei 4) am obţinut o formă echivalentă cu ea: 

5) (~A*5*C) v(~A • 5• ~Q v (~A • ~5• Q v (~A • • ~C) v 

(A*5*Qv(A*5*~C)v(A*5*~Qv(~A«5«~Q. 

Reducem termenii asemenea conform legii de indempotenţă 
a disjuncţiei şi obţinem f.n.d.p. a formulei noastre: 

6) (A • B • C) v (~A • B • C) v (A • 5 • ~C) v (~A • ~5 • C) v 

(~A • 5 • -O v (~A • • ~C). 


Pentru că numărul de constituenţi din această formă norma¬ 
lă este mai mic decât 2 3 , formula I) este o formulă realizabilă. 

6. PROBLEMA DECIZIEI ÎN LOGICA 
PREDICATELOR 

Fără să fie decidabilă în sens general, logica predicatelor 
este totuşi decidabilă în sens particular. Vreau să spun că pro¬ 
blema deciziei se discută aici pe cazuri particulare date în princi¬ 
pal de: 1) structura domeniilor, 2) structura formulei, 3) tipul cu¬ 
antificării ş.a. 

Din punct de vedere semantic, decizia se realizează cu 
ajutorul unor tabele de adevăr asemănătoare celor din logica 
propoziţiilor. Condiţia este ca domeniul de interpretare să fie 
suficient de restrâns iar structura formulei să fie şi ea rezona¬ 
bilă. Aceste condiţii sunt cât se poate de imprecise, de acea 
voi recurge la un exemplu. 

Să considerăm formula Vx F(x) definită pe un domeniu 
D = {a, b). Variabila predicativă F ia valori într-o mulţime de 
predicate ce pot fi clasificate în patru mari categorii: 

I) Adevărate atât a pentru cât şi pentru b , 

2) Adevărate pentru a şi false pentru b, 

3) False pentru a şi adevărate pentru b, 

4) False pentru a ca şi pentru b. 

Predicatele din prima categorie le vom nota cu F|(x), pe 
cele din a doua cu F 2 (x), şi aşa mai departe. Următorul tabel 
redă valorile formulei F(x) pentru valorile F|, F 2 , F 3 , F 4 , ale 
variabilei F şi pentru valorile a, b, ale variabilei x: 


F(x) 

a , 

, b 

FM 

v , 

V 

FM 

v , 

/ 

FM 

/ - 

V 

FM 

/ - 

/ 


întrucât cuantorul universal se transcrie cu ajutorul con¬ 
juncţiei, întreaga formulă se poate desfăşura ca o succesiune 
de conjuncţii după valoarea variabilei F: 


F(x) 

Vx F(x) = F(a) • F(b) 

Fi(x) 

VjcFi(jc) = F,(a) • F\(b) 

F 2 (x) 

VxFM = FM» F 2 (b) 

FM 

Vx FM = FM • F^b) 

FM 

Vx F 4 (x) = FM • FM 


înlocuind pe F\(a), F\(b), F 2 (a), ... cu valorile lor din 
primul tabel şi aplicând regulile de adevăr pentru conjuncţie, 
obţinem în final următoarea matrice: 


F(x) 

Vx F(x) 

F|(x) 

V 

FM 

/ 

FM 

/ 

FM 

/ 

Se observă că pentru domeniul ales, formula Vx F(x) are 
aceeaşi matrice cu conjuncţia şi este uşor de arătat că şi 3x 
F(x) va avea aceeaşi matrice cu disjuncţia. De fapt „V“, „3“ 
sunt conjuncţii, respectiv disjuncţii „deghizate 11 , proprietăţile 
lor formale fiind în mare măsură aceleaşi. 

în orice caz, formula este adevărată pentru unele inter¬ 
pretări şi falsă pentru altele şi acesta este lucrul cel mai im¬ 
portant pentru problema în discuţie. 

Din punct de vedere sintactic, decizia în logica predicatelor 
se realizează tot prin forme normale, însă aceste forme normale 
sunt de un tip mai special. Pentru a putea identifica cazurile de 
decidabilitate prin algoritmul nominalizării, sunt necesare 
câteva concepte noi pe care le voi reproduce în continuare. 

Formulă redusă. O formulă A este redusa formulei B 
dacă în formula A figurează numai operatorii booleeni iar ne¬ 
gaţia afectează cel mult variabile propoziţionale (dacă apar) şi 
variabilele predicative. Formula 3x ~F(x) v F(y) este formă 
redusă pentru VxF(x) —» F(y). 

Formă normală prenexă. O formulă redusă este formă 
normală prenexă dacă: I) nu conţine cuantori şi este în formă 
normală booleană, sau 2) cuantorii formează un prefix, iar 
matricea (= domeniul de acţiune al prefixului) este în formă 
normală booleană. Formula Vx Vy (~F(y) v H(x, y) este for¬ 
mă normală prenexă pentru Vx [By F(y) —> H{x, y)]. 

Formă normală Skolem. O formă normală în care nici 
un cuantor existenţial, dacă apare, nu urmează unui cuantor 
universal se numeşte formă normală Skolem. 

Conform teoremei lui Skolem, orice formulă predicativă 
are o formă normală Skolem deductiv echivalentă cu ea. 

Ce înseamnă această „echivalenţă deductivă 41 ? 

Dacă A, B, C sunt formule predicative şi dacă A, B \- C 
respectiv A, C |- B, atunci C şi B sunt în relaţie de echivalen¬ 
ţă deductivă relativ la A. 

Este discutabil astăzi dacă se poate da sau nu un inventar 
complet al cazurilor de decidabilitate din logica predicatelor. 
Câteva din cele mai importante au fost adunate de W. 
Ackermann în cartea sa Solvable cases of decision problem 
(Amsterdam, 1954). Este vorba, în principal, de formule care 
conţin numai variabile predicative de un singur argument, 
plus o serie de formule a căror forme prenexe sunt de un tip 
mai special, şi anume: 

1) prefixul lor nu conţine cuantorii existenţiali, 

2) prefixul nu conţine cuantorii universali, 

3) cuantorii existenţiali, dacă există, nu apar în faţa unui cuantor 
universal, 

4) prefixul nu conţine mai mult de un cuantor existenţial, 

5) prefixul nu conţine mai mult de doi cuantori existenţiali 
între care nu apare un cuantor universal, 

6) matricea formei prenexe este o disjuncţie de formule ele¬ 
mentare şi negaţii ale acestora, 

7) prefixul este de forma (3jt|)... (3x n ) (Vyi)... (Vy m ) şi fieca¬ 
re formulă elementară din matrice care conţine una sau mai 
multe din variabilele jci,..., jc„, le conţine sau pe toate aceste 
variabile sau una din variabilele yi,..., y m , 

8) prefixul se încheie cu (Vzi)... (Vz n ) şi fiecare formulă ele¬ 
mentară din matrice care conţine cel puţin una din variabilele 
din prefix va conţine cel puţin una din variabilele z\, Z2,.~, z n , 

9) prefixul este de forma (3x) (Vy) (3zi) ... (3z n ) unde n < 4, 
iar matricea este de forma G(x, y) —> H(z\,-..,Zn)- 

Se demonstrează în continuare o serie de teoreme numite 
şi „teoreme de evaluare 41 , care stabilesc valoarea formulei în 

funcţie de forma prenexă la care ea poate fi adusă şi de do¬ 
meniul de valori ale variabilelor sale individuale. 

Teorema 1. O formulă (Vxi)... (Vx m ) M [jc],..., x n ] care 
nu are decât cuantori universali este universal validă dacă este 
validă într-un domeniu cu m indivizi. 

Teorema 2. O formulă (3jt|)... (3x n ) M x„] care nu 
conţine decât cuantori existenţiali este universal validă dacă 
este validă într-un domeniu cu un singur individ. 

Teorema 3. O formulă (Vxi)...(Vx n ) (3yi)...(3x m ) M 
[jci,..., x n ; y\,—, Jm] în care toţi cuantorii universali preced cu- 
antorii existenţiali, este universal validă dacă este validă în 
orice domeniu cu n indivizi. 

Formele normale Skolem aduc în discuţie ideea de reduc¬ 
ţie şi clase de reducţie. Prin „reducţie 41 se înţelege un procedeu 
(algoritm) în baza căruia, pentru o formulă oarecare se poale 
construi o altă formulă dintr-o clasă determinată (= clasa de 
reducţie) care este în raport de echivalenţă deductivă cu ea. J. 
Surânyi va dedica o monografie problemei reducţiei în genul 
monografiei lui W. Ackennann pentru problema deciziei 1 . 

7. CONCLUZII 

Metoda algoritmică are o situaţie asemănătoare celorlalte 
concepte şi metode matematice întâlnite până acum în logică. 
Apărută pe terenul matematicii, ea a depăşit în momentul de 


1 Pentru detalii suplimentare vezi studiul lui Gh. Enescu, Problema decizi¬ 
ei în logica standard (Analele Univ. Bucureşti, seria Filosofie, Anul 
XXXVI, 1987) şi voi. II din W. şi N. Kneale, Dezvoltarea logicii (Editura 
Dacia, Cluj, 1975). 


171 



Iancu Ludea 


faţă graniţele acestei ştiinţe. După cum s-a putut observa, o 
serie de procedee logice prezintă aceleaşi particularităţi cu 
algoritmii din matematică şi acesta este motivul principal 
pentru care vorbim astăzi de „metoda algoritmică" în logică. 

Dacă privim lucrurile din perspectiva acestei particulari¬ 
tăţi, atunci algoritmii din matematică, ca şi cei din logică, ne 
apar drept cazuri particulare în raport cu un concept foarte 
general de algoritm. Nevoia elaborării unui asemenea concept 
a apărut tocmai în momentul în care s-a descoperit că şi în 
alte domenii se aplică metode ce întrunesc, din punct de vede¬ 
re formal, condiţiile algoritmului matematic. 

Trakthenbrot (71) împarte algoritmii în două mari cate¬ 
gorii - algoritmi matematici şi algoritmi logici. în această ul¬ 
timă categorie intră orice algoritm care nu este matematic. 
Totuşi, unii dintre ei, cum este algoritmul căutării drumului 
într-un labirint, au prea puţin în comun cu logica. întrebarea 
care se pune, aşadar, este ce criterii folosim pentru a aprecia 
natura unui algoritm? 

Trei lucruri trebuie să avem în vedere când analizăm 
această problemă: I) natura entităţilor la care algoritmul se 
aplică, 2) sistemul de simboluri (limbajul) prin care el se reali¬ 
zează, 3) problemele pe care le rezolvă. 

Faptul că aceste condiţii pot fi discutate în logică ne 
obligă să considerăm algoritmul logic ca pe o specie aparte de 
algoritm. Aceleaşi criterii ne ajută să determinăm în continua¬ 
re diferitele subspecii ale speciei logice de algoritm. Vorbim 
astfel de algoritmi sintactici şi algoritmi semantici, deşi unii 
dintre ei se aplică în rezolvarea uneia şi aceleiaşi probleme 
(vezi problema deciziei). 

Ce raport există între algoritm şi inferenţă, în speţă infe¬ 
renţa de tip deductiv? 

în Mica enciclopedie de matematică citim în capitolul 
Algoritmi şi funcţii recursive următoarele: „în cadrul matema- 

ticii şi logicii algoritmii apar ca metode generale pentru re¬ 
zolvarea tuturor problemelor dintr-o clasă dată (...). Ca exem¬ 
ple de procese algoritmice sunt inferenţa logică şi unele pro¬ 
cese de calcul din matematică, în particular, metode de rezol¬ 
vare pentru diferite tipuri de ecuaţii" (78; 421). 

Prima afirmaţie din acest pasaj este o observaţie generală 
asupra algoritmului şi nu ridică probleme. A doua însă trebuie 
luată după părerea mea cu rezerve. Concluziile se deduc nu se 
calculează, prin urmare, derivabilitatea (sau deductibilitatea) 
este altceva decât simpla rezolvare algoritmică. Aici intervine, 
de altfel, deosebirea esenţială dintre metoda axiomatică şi 
metoda algoritmică. într-un anumit fel, sistemul axiomatic 
rezolvă problema deciziei, însă algoritmul nu rezolvă peste 
tot problema deductibilităţii. Fiecare formulă validă îşi are 
propriul său mecanism de demonstrare, ceea ce anulează ca¬ 
racterul „de masă" al procesului (definitoriu pentru algoritm). 

începând cu anii 60 ai secolului trecut, dacă nu cumva 
chiar mai devreme, o serie de autori au încercat să algoritmi- 
zeze procesul de deducţie, să „maşinizeze" logica pe baza 
operaţiei de programare. Trebuie spus că performanţele cu 
totul excepţionale ale maşinilor de calcul din zilele noastre au 
redeşteptat speranţa inventării de maşini cu „virtuţi logice" 
asemănătoare omului dacă nu cumva superioare lui. Totuşi, 
rezultatele s-au dovedit a fi destul de modeste pentru că teo¬ 
remele obţinute pe această cale, fie că au fost deja demonstrate, 
fie că nu au fost demonstrate, dar atunci sunt banale şi nu pre¬ 
zintă un interes teoretic deosebit. „Scopul matematicianului, 
arată Rasiowa şi Sikorski, nu este doar de a deduce enunţurile 
adevărate, ci şi de a descoperi enunţuri interesante. Mecaniza¬ 
rea, posibilă din punct de vedere teoretic, a procesului de de¬ 
ducţie în matematică, nu are nici o valoare practică" (61; 201). 

Actualele cercetări din domeniul inteligenţei artificiale 
ne îndeamnă la prudenţă când discutăm aceste probleme. Ce- 

ea ce părea imposibil acum jumătate de secol, s-ar putea să nu 
mai pară la fel de imposibil astăzi. Pe de altă parte, conceptul 
de „inteligenţă artificială 11 nu trebuie să inducă în eroare pen¬ 
tru că nu este identic cu inteligenţa umană, ci reprezintă doar 
o parte din ceea ce este stereotip în această inteligenţă. Să nu 
uităm apoi că în ultima vreme direcţia de cercetare s-a depla¬ 
sat spre nivelul metateoretic unde dispunem de mai puţin 
formalism şi unde se cere foarte multă intuiţie. 

Rămân apoi problemele de fundamentare, cum este pro¬ 
blema şi paradoxelor, care depind în mod esenţial de capaci¬ 
tatea de autoreflexie a omului. Când maşina va dobândi o 
asemenea capacitate de autoreflexie, ea va candida la un loc 
apropiat de cel al omului şi când spun aceasta nu mă gândesc 
neapărat la probleme de creaţie tehnică. 

în concluzie, logica rămâne alături de matematică unul 
din cele mai importante domenii în care îşi găsesc aplicarea 
procesele algoritmice. Utilizarea lor a dus la o sporire consi¬ 
derabilă a preciziei pentru că, aşa cum arăta la vremea lui Gr. 
Moisil, prin întrebuinţarea calcului termenii au dobândit o 
semnificaţie univocă. 

V. MATEMATICA ŞI CONCEPTUL 
SEMANTIC DE MODEL 

Vorbind despre limbajele simbolice şi formalizate am fă¬ 
cut referiri şi la unele probleme legate de semantica acestor 
limbaje - problema interpretării, problema valorii formulelor 
relativ la o anume interpretare, problema domeniilor de inter¬ 
pretare ş.a. în capitolul de faţă voi relua discuţia din perspec¬ 
tiva conceptului semantic de model. 

Toate conceptele matematice pe care le-am examinat în 
capitolul III îşi găsesc utilizarea aici, motiv pentru care se¬ 
mantica modernă („algebrică 11 sau „structurală 11 , cum mai este 
cunoscută ea astăzi) se prezintă adeseori sub forma unor teorii 
cu un pronunţat caracter matematic. 

Unii autori identifică noua formă a semanticii logice cu 
teoria modelelor, idee pe care nu o împărtăşesc în totalitate. 
Cele două teorii se intersectează în zone destul de largi, to¬ 
tuşi, ele nu sunt identice în totalitate. După cum precizează A. 
Mostowski, teoria modelelor este destinată aprofundării unor 
discipline matematice, ca şi unor aspecte ce ţin de fundamen¬ 
tele matematicii. Din această cauză nu voi intra în toate deta¬ 
liile teoriei modelelor, ci mă voi rezuma doar la acele aspecte 
care sunt de interes pentru logică. 

1. INTERPRETARE ŞI MODEL 

Prima problemă care trebuie discutată şi de care depinde 
în bună măsură înţelegerea celorlalte probleme este ce anume 
interpretăm ? 

S-a încetăţenit ideea, cel puţin în literatura noastră de 
specialitate, că interpretarea se referă la diferitele tipuri de 
limbaj. Iată ce scrie în acest sens Gh. Enescu în Teoria siste- 

melor logice : „Orice limbaj în înţelesul deplin al cuvântului 
(ca unitate sintactico-semantică) conţine deja o interpretare. 
A interpreta înseamnă a acorda referent pentru formele sintac¬ 
tice (simboluri elementare şi secvenţe finite de asemenea 
simboluri). Strict vorbind deci, interpretarea are sens numai 
în raport cu formele sintactice (formele grafice în speţă). Da¬ 
că vorbim de „interpretarea unui limbaj" aceasta înseamnă o 
„reinterpretare" în care renunţăm la conţinutul cognitiv iniţial 
(sau deja existent) al expresiilor pentru a le acorda altul (în 
acest mod a procedat Hilbert cu geometria în ce priveşte ter¬ 
menii, în acest mod se procedează cu cifrele prin trecerea de 
la un sistem în baza zece la un alt sistem)" (20; 324). 

Reţinem deci că problema interpretării se pune în raport 
cu sintaxa limbajului (sistemul de semne prime) şi nu cu lim¬ 
bajul propriu-zis unde avem, de fapt, o reinterpretare. în sis¬ 
temele formale este vorba tot de interpretări pentru că nici 
aici obiectele formale nu sunt racordate iniţial unui referent. 
Prin interpretare, aceste obiecte formale devin expresii într-un 
limbaj formalizat. 

Fie S un sistem de obiecte formale şi D un domeniu de 
semnificaţii oarecare nevid. Prin interpretarea lui S în D înţe¬ 
legem un ansamblu de corespondenţe între S şi D prin care 
fiecărui element sau secvenţă finită de elemente din S îi co¬ 
respunde un element determinat din D. 

Dacă ţinem seama că şi domeniul D este dat tot printr-un 
limbaj, să-l notăm cu Ld, atunci interpretarea lui S înseamnă, 
de fapt, un ansamblu de corespondenţe între S şi Ld- De regu¬ 
lă, aceste corespondenţe satisfac condiţiile unor coresponden¬ 
ţe funcţionale, de aceea interpretarea lui S poate fi dată şi sub 
forma unei funcţii, sau aplicaţii, de la S la D sau de la S la Ld- 
Regulile de corespondenţă, aceleaşi cu regulile de interpreta¬ 
re, se formulează de la caz la caz, în funcţie de structura, tipul 
şi complexitatea sistemului formal S. 


176 




CONCEPTE ŞI METODE MATEMATICE ÎN LOGICĂ 


Un sistem de semnificaţii pentru care o formulă a din S 
devine propoziţie adevărată se numeşte modelul lui a. Altfel 
spus, modelul este acea interpretare care transformă formula 
aîn propoziţie adevărată. Câteva precizări se impun aici. 

1) Termenul „model“ poate fi luat numai pentru desem¬ 
narea acelor semnificaţii în raport cu care formula devine 
propoziţie adevărată. Modelul formulei 3x Fxy, de exemplu, 
poate fi mulţimea M = {>,3} formată din predicatul „mai 
mare sau egal“ şi conceptul numeric „trei“. Propoziţia „3 jc (x 
> 3)“ este o propoziţie adevărată în aritmetica numerelor în¬ 
tregi. 

2) Dacă interpretarea este concepută ca funcţie, aşa cum 
am mai spus, atunci modelul poate fi dat ca un sistem M = 
{D, cp}. Pentru conceptul „adevărat în M“ putem introduce 
notaţiile (inspirate de la Mostowski): |~m a şi (- "d «. în pri¬ 
ma apare modelul ca întreg, în a doua apar elementele consti¬ 
tutive ale modelului (funcţia de interpretare cp şi domeniul D). 

3) O expresie se poate raporta la domeniu în două modalităţi: 
„A avea sens în D“ = df „a putea fi interpretat în D“, 

„A avea loc în D“ = df „A fi adevărat relativ la o anume in¬ 
terpretare în D“. 

Cu alte cuvinte, domeniul D poate fi descris prin limbajul 
formalizat L s dacă şi numai dacă expresiile din Ls se raportea¬ 
ză adevărat sau fals la D. Sunt excluse din capul locului acele 
situaţii în care s-ar putea obţine expresii fără sens. Această 
condiţie a fost impusă de nevoia eliminării paradoxelor. 

într-o abordare generală, natura domeniilor nu se specifi¬ 
că, o expresie putând fi adevărată sau falsă indiferent de do¬ 
meniu şi de interpretarea semnelor care apar în ea. Uneori 
însă, este important să cunoaştem unele lucruri despre dome¬ 
niu. De exemplu, dacă o formulă este cuantificată existenţial 
se impune ca domeniul ei să fie nevid. în acest caz, el poate fi 

sau finit sau infinit. Dacă este finit, numărul lui de elemente 
poate fi determinat sau nedeterminat, iar dacă este infinit, el 
poate fi infinit numărabil sau nenumărabil. 

După natura elementelor distingem între modele mate¬ 
matice şi nematematice. Primele pot fi structurate (se definesc 
pe ele operaţii şi relaţii ce verifică axiomele unor cunoscute 
structuri matematice) sau nestructurate (simple mulţimi). 

2 MODELE ARITMETICE ÎN LOGICĂ 

Dintre domeniile matematice un interes aparte îl prezintă, 
pentru problema modelelor, aritmetica. Diferitele sisteme de 
aritmetică pot furniza modele pentru silogistică, pentru logica 
propoziţiilor, logica predicatelor, pentru anumite sisteme de 
logică polivalentă şi modală. 

Primul model aritmetic în logică a fost construit de 
Leibniz în 1679 pentru silogistică şi a avut drept scop exami¬ 
narea validităţii modurilor silogistice şi a inferenţelor imedia¬ 
te studiate de Aristotel. în esenţă, procedeul lui Leibniz con¬ 
stă în asocierea de perechi de numere prime între ele şi de 
semn contrar celor doi termeni din structura propoziţiilor de 
predicaţie. 

în modelul lui Leibniz, o propoziţie universal afirmativă 
este adevărată dacă numerele subiectului pot fi divizate prin 
numerele de acelaşi semn ale predicatului. De exemplu, dacă 
termenului A îi corespunde perechea <70;-33> şi termenului 
B perechea <10, -3>, atunci propoziţia „Toţi A sunt 5“ este 
adevărată pentru că: 

a) 70 şi -33 respectiv 10 şi -3 sunt prime între ele, 

b) 70 este divizibil cu 10 şi -33 este divizibil cu -3. 

O propoziţie universal negativă este adevărată dacă două 
numere de semne diferite şi aparţinând la termeni diferiţi în 
propoziţie au cel puţin un divizor comun. 

Propoziţiile particulare sunt adevărate când universalele 
corespunzătoare lor de calitate opusă sunt false (regulile de 
interpretare se deduc cu uşurinţă). 

Un mod silogistic este valid dacă, în interpretarea dată, 
adevărul concluziilor derivă din adevărul premizelor. 

în secolul nostru, modelul lui Leibniz a fost preluat de că¬ 
tre J. Slupecki care l-a simplificat şi l-a adaptat demonstraţiilor 
de consistenţă în raport cu diferitele axiomatizări date silogisti¬ 
cii. Interpretările care stau la baza acestor demonstraţii sunt: 

SaP = „S divide P“, 

SeP = „S şi P sunt prime între ele“, 

SiP = „S şi P au un divizor comun“, 

SoP = „5 nu divide P“. 

într-un studiu sugestiv intitulat Calculemus (Notre - Da¬ 
me Journal of Formal Logic, voi. 21 nr. 1/1980), W. N. 
Friedman a construit un alt model aritmetic pentru silogistică 
în baza următoarelor interpretări: 

SaP = (1 /S)P, 

SeP = (l/S)(-l/P), 

SiP = 2SP, 

SoP = -2SP (un termen negativ, să zicem non-S, este interpre¬ 
tat prin -1/S). 

Conform interpretării lui Friedman, într-un silogism va¬ 
lid produsul premiselor trebuie să fie egal cu concluzia. Dacă 
în modul silogistic premisele sunt universale şi concluzia par¬ 
ticulară, atunci se adaugă premisa existenţială 2x 2 ( x poate fi, 
după caz, S, P sau M). 

Pentru exemplificare să luăm modelul Darapti din figura 
a treia: MaP, MaS |- SiP. Conform regulilor de interpretare 
obţinem produsul: 

(1/M)P x (l/M)S x 2M 2 = 2SP. 

Cele trei interpretări aritmetice demonstrează validitatea 
modurilor silogistice (fiecărui mod valid îi corespunde o pro¬ 
poziţie adevărată în interpretare aritmetică). 

în cazul sistemelor axiomatice problema se pune mult 
mai simplu pentru că, în acest caz, este suficient să arătăm în 
baza unei interpretări oarecare că axiomele şi regulile de de¬ 
rivare sunt valide pentru ca toate formulele derivabile în sis¬ 
tem să fie valide. Aceasta este tot una cu a demonstra 
necontradicţia sau consistenţa sistemului, iar în axiomatica 
prehilbertiană se poate spune că acesta a fost chiar unicul 
mod de demonstrare a consistenţei. Se asigură, aşadar, consis¬ 
tenţa unei teorii prin consistenţa teoriei în care aceasta ur¬ 
mează a fi interpretată. în cazul nostru, aritmetica este o teo¬ 
rie consistentă, de aceea, orice altă teorie interpretabilă arit¬ 
metic este o teorie de asemenea consistentă. 

O interesantă exemplificare a acestei idei am găsit-o în 
studiul lui L.S. Gagnon, Three theories of dialectic (Notre Da¬ 
me Journal of Formal Logic, Nr. 2/1980), în care se demon¬ 
strează consistenţa a trei teorii formale intitulate de el TASi, 
TAS 2 , TAS 3 . Acestea sunt trei variante de formalizare a dia¬ 
lecticii hegeliene (TAS 2 este o extindere faţă de TASi, iar 
TAS} o extindere faţă de TAS 2 ). 

Voi prezenta doar sistemul TASi (cel mai simplu) care are 
la bază următorul simbolism: 

x, y, z ... variabile individuale. Acestea sunt definite pe mul¬ 
ţimea evenimentelor (fizice şi/sau mentale). 

T, A, S- constantele nelogice teză, antiteză şi sinteză. 

(la cele două categorii de simboluri se adaugă simbolismul 
obişnuit din logica predicatelor). 

în continuare se postulează două categorii de axiome. 

Axiome existenţiale 

1) 3x7x, 

2) Vx(Tx-*3yAyx), 

3) Vx Vy (A;yx->3z Sxyz), 

Axiome de relaţie 

4) VxVy [Ayx (Tx & ~Axy) ], 

5) Vx Vy Vz {Szxy -> [Tx & (Axy v Ayx)} } • ~ (Sxyz v Syxz). 

Pentru această fonnalizare a dialecticii hegeliene este 
construit un model aritmetic în mulţimea numerelor naturale, 
mai puţin zero, în baza următoarelor interpretări: 

1) Tx = „x este impar 11 , 

2) Axy = „x este numărul par care îi succede lui y“, 

3) Sxyz = „x este suma numerelor y şi z, şi fie că y îi succede 

lui z, fie că z îi succede lui y“. 

în această interpretare aritmetică, axioma 2) se va traduce 
prin propoziţia: „Pentru orice număr x, dacă x este impar, 
atunci există un număr y astfel că y este numărul par care îi 
succede lui x“. 

întrucât toate axiomele se transformă în propoziţii arit¬ 
metice adevărate, rezultă că interpretările I) - 3) reprezintă un 
model al sistemului TAS|în domeniul D = {7V-{0}, Par, Im¬ 
par, +,'}, astfel că sistemul TAS| este consistent. 

3. ALTE MODELE 

Exemplul reprodus este semnificativ nu doar pentru că 
oferă o ilustrare simplă şi intuitivă demonstraţiei de consis¬ 
tenţă, ci şi pentru că ne menţine în planul interpretărilor arit- 

metice. Asemenea interpretări există pentru multe alte sisteme 
logice, aşa cum am menţionat deja la început. Totuşi, aritmeti¬ 
ca nu este singura sursă de interpretare a formalismelor logice. 
Structurile matematice şi, în special acele formaţiuni algebrice 
definite relativ la sintaxa logică, reprezintă un alt important 
domeniu pentru problema interpretării şi a modelării în logi¬ 
că. în continuare,voi reproduce după Rasiova - Sikorski alge¬ 
bra sistemului deductiv al logicii propoziţiilor. 

Fie a , /?,... formulele în limbajul Lo ( = limbajul logicii 
propoziţiilor) şi o relaţie de echivalenţă în S 0 , care poate 
fi chiar relaţia de echivalenţă logică. Formulele a , P deter¬ 
mină relativ la clasele de echivalenţă Hali , // P //,... astfel 

că // a II = [x:x = a). 

Relaţia determină o partiţie a mulţimii formulelor Fo 
din Lo pe care o vom nota cu F 0 /=. în plus, este o congru¬ 
enţă în raport cu operaţiile algebrei formulelor F 0 = {F 0 , •, v, 

-} şi induce în mulţimea F 0 /= operaţiile n, u, =>, ~ du¬ 
pă cum urmează: 

lla*pil = llall n/lp/l; lla ^fi// = //a/l =>//^// 
Ha V pil = Hali vjllpll li- all= ~ Hali. 

Algebra U(S () ) = {F 0 /=, n, u, =>,-}, cunoscută şi sub 
numele de „algebră Lindembaum“, este algebra sistemului 
deductiv al logicii propoziţiilor So = {Lo, Cn}. Ea poate fi de¬ 
finită, practic, în raport cu orice alt sistem deductiv. 

Interesul special care se leagă de o asemenea algebră 
constă în faptul că permite interpretări şi modele pentru logi¬ 
că adecvate unei tratări pur matematice. 

4. CONCEPTUL DE MODEL ÎN LOGICA 
PROPOZIŢIILOR 

Fie limbajul Lo al logicii propoziţiilor descris în capitolul 
I al acestei lucrări. Există trei modalităţi principale de inter¬ 
pretare a semnelor care intervin în sintaxa acestui limbaj, şi 
anume: 

1) Interpretarea prin propoziţii ale limbajului natural şi 
prin cuvintele de legătură „şi“, „sau“, „non“ etc. 

2) Interpretarea prin semnificaţiile logice „v“,,/‘ (adevăr, 
fals) pentru variabile şi prin operaţiile cunoscute pentru ope¬ 
ratori. 

3) Interpretarea prin elementele unei algebre booleene. 

Conceptul de tautologie sau lege logică se defineşte sepa¬ 
rat, pentru fiecare caz în parte. 

Definiţia 1. O formulă ea Lo este tautologie sau lege 
logică dacă şi numai dacă a devine propoziţie adevărată in¬ 
diferent de propoziţiile prin care sunt interpretate variabilele 
x, y ,... care intervin în a . 

Definiţia 2. O formulă a e Lo este tautologie dacă şi 
numai dacă are valoarea v (adevărat) indiferent de valorile v,f 
ale variabilelor sale propoziţionale. 

Definiţia 3. O formulă a e Lo este tautologie dacă este 
identică cu elementul unitate în orice algebră booleeană. 

După cum este uşor de remarcat, cele trei interpretări se 
situează la nivele diferite de abstracţie în raport cu limbajul, 
fiecare asociindu-şi o „metodă de lucru" (definiţii, reguli de 
adevăr, procedee de demonstrare, forme de expunere) aparte. 

Ne interesează deocamdată interpretarea prin algebre bo¬ 
oleene pe care o voi schiţa pe scurt în cele ce urmează. 

Fie A = {A, •, v, -} o algebră booleeană (pentru simpli¬ 
ficarea expunerii notăm tot cu •, v, —>, - operaţiile algebrei A). 

Interpretarea alfabetului A 0 din limbajul logicii propozi¬ 
ţiilor Lo se numeşte evaluare şi se defineşte ca o funcţie v : 
Ao —> A. Prin funcţia v, fiecare variabilă din Ao devine un 
element din A şi fiecare operaţie din Ao, o operaţie în A. 

Adoptăm, după Rasiova - Sikorski, notaţia a a fv) care 
înseamnă „evaluarea v a formulei a în A“. Orice formulă a 
e Fo va determina acum o aplicaţie a a: Ao VO —♦ A unde Vo 
este mulţimea variabilelor propoziţionale şi a operatorilor din 
Ao. De exemplu, dacă a. este formula [(x —> y) • z ] v x, apli¬ 
caţia a a va asocia oricărui triplet < a, b, c,> e A 3 elementul 
a a ( a , b, c,) astfel că a A (a, b, c,) = [(a —> b)» c] v a. 
Observaţia 1. Aplicaţia a A este o aplicaţie de la A" la A şi se 
numeşte polinomul booleean determinat de a în A. Exami¬ 
narea polinoamelor booleene corespunde, într-un fel, exami¬ 
nării liniilor din tabelele de adevăr ale formulei a . 

Definiţia 4. O evaluare v e A V ° într-o algebră nondegenerată 
A se numeşte model pentru o submulţime S de formule din Fo 

(v) 

dacă pentru orice formulă a e S are loc a A = I (unde 1 
reprezintă elementul unitate în algebra A). 

Observaţia 2. în notaţia adoptată la începutul acestui capitol, 
în loc de “ s-ar putea folosi „|-a V « 

Definiţia 5. Orice model al unei mulţimi S de formule din Fo 
într-o algebră booleeană cu numai două elemente se numeşte 
model semantic. 

Definiţia 6. O formulă a . este validă în algebra A dacă orice 
evaluare v este un model pentru or în A (altfel spus, aplicaţia 

(yv 

a a este identică cu elementul unitate în A). 

Definiţia 7. O formulă « este validă dacă este validă în orice 
algebră booleeană. 

Fie acum So = {l^o, Cn } sistemul deductiv al logicii propozi¬ 
ţiilor pentru care determinăm algebra U (S 0 ) = { F 0 / =, n, u, 
=>,-}. O evaluare v a limbajului Lo în algebra U (So) se numeş¬ 
te „evaluare canonică 11 . în acest caz, orice formulă a e F 0 de- 
(v) (v) 

termină o evaluare a ( so) astfel că a (so) =//«// e (SO). 

Următoarea teoremă stabileşte o importantă relaţie între 
U (SO) şi (SO). 

Teoremă. Dacă U(S 0 ) este nondegenerată, atunci S 0 = {Lo, 
Cn } este consistent. 

Definiţia 8 . Un model M = {A, v} unde v eA V0 pentru un 
sistem So se numeşte adecvat dacă pentru orice formulă a e 
So este îndeplinită condiţia: a este teoremă în So dacă şi nu¬ 
mai dacă M este un model pentru a . 

Cu ajutorul acestor concepte se demonstrează o serie de teo¬ 
reme cu privire la validitate, derivabilitate, consistenţă, completi¬ 
tudine şi independenţă. Acestea sunt principalele probleme 
ale semanticii logice în raport cu limbajul logic considerat. 

5. CONCEPTUL DE MODEL ÎN LOGICA 
PREDICATELOR 

Sintaxa logicii predicatelor cuprinde următorul sistem de 
simboluri: 

1) Simboluri pentru variabile individuale: x\, xj, xj,../, 

2) Simboluri pentru constante individuale: c\, ci, 

3) Simboluri pentru predicate: F u Fi, F 3 ,...; 

4) Simboluri pentru variabile propoziţionale: P\, P 2 , Pi,—', 

5) Simboluri pentru operaţii logice: • v, =, 3, V. 

6 ) Simboluri pentru operaţii nelogice: Oi, 0 2 , O3,...; 

7) Simboluri auxiliare: (,); [,]; {,}. 

Fie a o expresie predicativă ce conţine toate aceste ca¬ 
tegorii de simboluri şi D un domeniu de semnificaţii oarecare, 
nevid. Prin interpretarea lui a în D înţelegem o funcţie (p 
care asociază: 

1) Fiecărei variabile individuale x\ un element determi¬ 
nat (p(jCi) 6 D; 

2) Fiecărei constante individuale c-,, un element deter¬ 
minat tp(ci) e D; 

3) Fiecărei variabile predicative F\, un predicat 
cp (FO e D; 

4) Fiecărui semn de operaţie n-ară O n o operaţie 
cp (O n ) D n —>D. 

(Variabilele propoziţionale şi constantele propoziţionale &, 
v, - etc. se interpretează ca în paragraful precedent. Pentru a 
nu complica lucrurile considerăm că Pi, P 2 ,... sunt propoziţii 
adevărate sau false relative la domeniul D, iar &, v, ~ etc. 
sunt operaţii logice cunoscute). 

Pentru a face mai intuitivă această idee de interpretare 
precizez că tp (jci). este nume pentru elemente nedeterminate 
în D (sau variabile individuale), cp(ci) este nume pentru ele¬ 
mente determinate în D (constante individuale), 9 (FO este 
predicat definit pe elementele din D, iar (p(O a ) este operaţie ti¬ 
ară în D. 

Pentru cazul particular în care D = {{0, 1,2,...},(>, =, <, 
Par, Imp),(x, -,+,')}, iar oc este formula 

V* [Fjc 3y (HOxy • Gy)] 

putem adopta următoarele valori ale funcţiei de interpretare tp: 

tpţFjc) = Par(x), 
tp ( Ox ) = a' 
tp(Gy)= Imp (y), 
tp {HOxy) = (x =y). 

Prin tp formula a devine: 

Vjc [Par (a) -> 3y ( a = y • Imp{ y)], 

adică: „oricare ar fi x, dacă a este par atunci există un număr y 
astfel că y este succesorul lui a şi y este impar". 

Orice sistem de valori pentru care o formulă predicativă 
devine propoziţie adevărată se va numi modelul respectivei 
formule. în cazul nostru, valorile pentru semnele din a sunt 
asociate prin funcţia tp, ceea ce înseamnă că sistemul M = {D, 
tp} este modelul lui a. 

O formulă predicativă pentru care există cel puţin un 
model se va numi realizabilă. 

Atât adevărul cât şi realizabili ta tea sunt definite în raport 
cu un anumit domeniu, fapt ce permite în continuare unele 
generalizări. 

Definiţia 1. O formulă a este universal adevărată în D dacă 
este adevărată pentru orice model M în D. 

Definiţia 2. O formulă a este universal adevărată dacă este 
adevărată pentru orice model şi pentru orice domeniu. 

Următoarele teoreme redau câteva din conceptele semanti¬ 
ce mai importante ale logicii predicatelor şi relaţiile dintre ele. 

Teorema 1. O formulă predicativă este realizabilă în ge¬ 
nere dacă pentru ea există un model şi este realizabilă într-un 
domeniu D dacă pentru ea există cel puţin un model în D. 
Formulele realizabile se mai numesc şi consistente, iar cele 
nerealizabile, inconsistente. 

Teorema 2. O formulă de tipul Vjc/î(jc) este adevărată în 
D dacă orice valoare a lui x realizează formula A(x) (sau dacă 
A(j c) este adevărată pentru orice model în D). 

Teorema 3. O formulă de tipul 3xA(x) este adevărată în 
D dacă există cel puţin o valoare a lui x în D pentru care A{x) 
este adevărată (sau dacă A(x) are cel puţin un model). 

Teorema 4. O formulă F(ă) este adevărată în D dacă { a } 
este model pentru formula F{x). 

Teorema 5. Un element as D este valoare pentru variabi¬ 
la x din F(x) dacă F(a) este fie adevărată, fie falsă relativ la D. 

Teorema 6. O formulă a implică logic o formulă P dacă 
orice model al formulei a este model al formulei p. 

Teorema 7. O formulă a este logic echivalentă cu P da¬ 
că orice model al lui a este modelul lui p, şi invers. 

Teorema 8. O formulă a este consistentă dacă ea are cel 
puţin un model. 

Teorema 9. Formula a este logic independentă de for¬ 
mula P dacă există un model pentru P care nu este model 
pentru a. 

Teorema 10. Fonnula a este contradictoria formulei P dacă 
orice model al formulei a transformă pe /? în propoziţie falsă şi 
orice model al formulei P transformă pe a în propoziţie falsă. 

Teorema 11. Dacă ae K şi a are loc în orice domeniu în 
care are loc K, atunci a este deductibilă dintr-o submulţime fini¬ 
tă a lui K. 

Fie D, D' două domenii astfel că x e D şi x' e D\ No¬ 
tăm cu x - x' corespondenţa biunivocă dintre elementele do¬ 
meniilor D, D\ Pe D definim în continuare predicatul F(jtj, 
xj, A n ) care ia valoarea v sau/pentru orice sistem de valori 
din D. 

Succesiunii de elemente (jt|, X 2 , ..., Jt„) din D îi corespun¬ 
de succesiunea (jc'i, x\, ..., x' n ) din D' ceea ce înseamnă că 
putem defini aici predicatul F(x i, x' 2 ,..., x' n ). 

Predicatul F(x' 1 , x' 2 , ..., x' n ) este definit în D' şi cores¬ 
punde predicatului F(jci, X 2 .x n ) din D. Notăm această co¬ 

respondenţă cu F- F. 

Definiţie. Două domenii D, D' între care există cores¬ 
pondenţa x - x', astfel că, pentru orice predicat F definit în D 
are loc echivalenţa F = F se numesc izomorfe. 

Cu ajutorul izomorfismului domeniilor se pot studia une¬ 
le probleme privind axiomatizarea logicii predicatelor pe care 
le adăugăm la lista de mai sus. 

Teorema 12. Dacă două domenii sunt izomorfe şi dacă 
unul dintre ele împreună cu predicatele sale satisfac un sistem 
de axiome, atunci şi celălalt satisface acest sistem de axiome. 

Teorema 13. Orice sistem de axiome pentru care toate 
domeniile de interpretare sunt izomorfe este complet. 

6. CONCEPTUL DE MODEL ÎN LOGICA MODALĂ 

Faţă de logica propoziţiilor şi logica predicatelor, defini¬ 
ţia conceptului de model în logica modală aduce unele nou¬ 
tăţi. Acest concept a fost dezvoltat în ceea ce se cheamă as¬ 
tăzi „semantica lumilor posibile" (sau „semantica în stil 
Kripke"), forma modernă a semanticii logice aferentă siste¬ 
melor modale de tip Lewis. 

Istoric vorbind, ideea de lume posibilă apare la Leibniz, 
dar semantica logicii modale aparţine timpului nostru. 

Intr-un cadru logic mai larg, conceptul de lume posibilă 
îşi găseşte corespondentul în conceptul lui Carnap de „descri¬ 
ere de stare" sau în conceptul lui Wittgenstein de „stare (po¬ 
sibilă) de lucruri." 

Ceea ce aduce nou semantica lumilor posibile faţă de 
semantica lui Carnap este că permite definirea unui concept 
specific de validitate pentru sistemele modale avute în vedere. 

Ca şi în cazurile precedente voi da mai întâi lista principa¬ 
lelor noţiuni cu care operează acest tip de semantică logică. 

1) Mulţimea lumilor posibile W = (vvi, wi,...} (lumea noastră 
aparţine mulţimii W, ea este o lume posibilă de vreme ce este 
o lume reală). 

2) Relaţia R de accesibilitate (sau de alternativitate) definită 
pe elementele mulţimii W. Prin w, R Wk înţelegem că lumea 
Wk este accesibilă lumii w-, sau că Wk este o lume posibilă faţă 
de Wj. Din punct de vedere logic aceasta înseamnă că o pro¬ 
poziţie adevărată în w, este posibilă în hv 

3) Mulţimea formulelor F = (ai, a 2 ,...) constituite în sintaxa 
sistemelor modale prin regulile de construcţie cunoscute. 

4) Mulţimea valorilor logice (1,0) unde 1 şi 0 înseamnă, ca 
şi până acum, adevărul şi falsul. 

5) Funcţia de valorizare V: F x W —>{1,0} care restrânge 
adevărul formulelor din F la o lume posibilă sau o submulţi- 

me de lumi posibile din W. Prin V(a, Wj) = I înţelegem că 
„propoziţia a este adevărată în lumea posibilă w“. 

Funcţia V se defineşte inductiv după structura expresiilor. 

1) Pentru o variabilă propoziţională p, V(p, Wj) = 1 dacă 
pe Wj şi V(p, Wj) =Odacăp e Wj. 

2) V(~p, w,) = 1 dacă şi numai dacă V(~p, wO = 0. 

3) V(p • q, Wj) = 1 dacă şi numai dacă V(p, w0 = V(< 7 , Wj) = 1. 

4) V(p v q, Wi) = 1 dacă şi numai dacă V(p, wO = 1 sau 
V(<7, wj) = I. 

5) V(p —> q, Wj) = 1 dacă şi numai dacă nu are loc V(p, 
wO = 1 şi V(q, wO = 0. 

6) V(Lp, Wj) = 1 dacă şi numai dacă pentru orice lume 
w\, V(p, w k )= 1 şi WiRw k . 

7) V (Mp, Wj) = 1 dacă şi numai dacă există cel puţin o 
lume posibilă w k pentru care are loc V(p, w k ) = I şi wj R w k . 

Cu „M“ şi „L“ am notat categoriile modale de „posibil" 
şi „necesar" (a se observa rolul cuantorilor existenţial şi uni¬ 
versal în definirea celor două concepte modale). 

Definiţia 1. Se numeşte model (pentru un sistem nespe¬ 
cificat de logică modală) un triplet de forma V = < W, R, V > 
unde W, R, V sunt elementele definite mai sus. 

Definiţia 2. Se numeşte structură de modele un triplet de 
forma V = <W, R, V > unde V este clasa funcţiilor de valo¬ 
rizare definite relativ la W şi R. 

Definiţia 3. O formulă este verificată într-un model V 
dacă V(a, Wj) = I şi Wj e W, V e V. 

Definiţia 4. O formulă a este realizabilă dacă este veri¬ 
ficată pentru cel puţin un model. 

Definiţia 5. O formulă a este validă dacă este verificată 
pentru orice model din orice structură de modele. 

Spre deosebire de logica propoziţiilor şi logica predicate¬ 
lor unde conceptele de model, realizabilitate, validitate ş.a. 
sunt general valabile, în logica modală situaţia este alta, aces¬ 
te concepte, introduse prin definiţiile 1 - 5, se particularizea¬ 
ză pentru fiecare sistem modal în parte. Exact spus, prin spe¬ 
cificarea proprietăţilor formale ale relaţiei R se ajunge la con¬ 
ceptele de T-model, S4-model, T-structură de modele, T- 
validitate, S4-validitate etc. 

Definiţia 6. Prin T-model (= model pentru sistemul T) se 
înţelege un model de forma V = < W, R, V > unde R este refle¬ 
xivă (dacă R este reflexivă şi tranzitivă avem un S4-model, 
iar dacă este reflexivă simetrică şi tranzitivă un S5-model). 

în mod asemănător se definesc conceptele de T-structură 
de modele, B, S4, S5 - structuri de modele, T, S4, S5, B - 
validitate ş.a. De exemplu, o formulă a este T -validă dacă 
este validă pentru orice T -model din orice T -structură de 
modele. 

Teoremele de consistenţă şi completitudine se formulea¬ 
ză şi ele în mod corespunzător: 1) orice teoremă dedusă în T 
este T -validă, 2) Orice formulă T -validă este teoremă în T. 

J. Hintikka a formulat aceste definiţii prin conceptele sa¬ 
le de „mulţime model“ şi „sistem model“. în esenţă, proble¬ 
mele sunt aceleaşi, de aceea nu insist. Voi face în schimb câ¬ 
teva precizări în legătură cu alte două probleme de interes 
pentru logica modală care au ca punct de plecare ideile de 
lume posibilă şi model. 

6.1. STRUCTURI ŞI ALGEBRE MODALE 

Fie K = {K, u, n, -, 1,0, *} o algebră booleeană în care 
1 şi 0 sunt elementul unitate respectiv elementul prim, iar o 
operaţie topologică de deschidere definită prin axiomele: 

1. (xuy)* = (x*u/), 

2. x* * = x*, 

3. jtcjt*, 

4. 0* = 0. 

Axiomele 1) - 4), pe care le-am reprodus după Hughes şi 
Creswell ( 36; 311), corespund definiţiei poloneze a spaţiului 
topologic discutată în cap. III. 

Algebra {K, ‘} este un spaţiu topologic de deschidere, 
iar K = {K, u, n, - , 1 , 0 , *) o algebră booleeană topologică. 
Ea poate constitui un domeniu de interpretare pentru sistemul 
modal T dacă: 

1) Operaţia satisface axiomele 1), 3), 4). 

2) Funcţia de valorizare V se defineşte în maniera cunos¬ 
cută plus condiţia: dacă V(a) = a în K, atunci V(Ma) = a*. 

Orice expresie a în T îşi asociază prin V un polinom 
booleean oc v în K astfel că dacă oc v = 1 (în K) atunci a este 
teză (în T). 

Algebra K cu axiomele indicate se va numi T -algebră. 
Se poate demonstra în continuare că: 

1) există o T - algebră care verifică numai tezele lui T, şi 

2) orice teză în T este verificată într-o T - algebră. 

Dacă operaţia satisface şi axioma 2), atunci K este o 

S4 -algebră, iar dacă satisface şi axioma 

5. Va € K(a*0->a*= 1) 

atunci K este o S5-algebră. Prin operaţia topologică de închi¬ 
dere se pot construi domeniile de interpretare pentru sisteme¬ 
le modale care îl au pe L (necesar) ca operator primitiv. 
Tarski, McKensey, Lemmon, Johnson sunt cei care au adus 
primele contribuţii în definirea acestor formaţii algebrice pen¬ 
tru logica modală. 

6.2. RAPORTUL MODALITATE - POLIVALENŢĂ 
DIN PERSPECTIVA IDEII DE LUME POSIBILĂ 

întrebarea care se pune este dacă ideea de lume posibilă 
poate fi racordată ideii de polivalenţă şi dacă aceasta poate fi 
reprezentată şi ea aritmetic? 

Voi încerca să răspund acestei întrebări pornind de la ca¬ 
zul particular în care mulţimea lumilor posibile se reduce la 
numai două elemente: W = {wi, w 2 }. 

Relativ la W definim valoarea unei formule A în maniera 
cunoscută: 

1) V(A, w,)= 1, V(A, w 2 ) — 1 1 

2) V(A, w,)= 1, V(A, w 2 ) = 0, 

3) V(A, W|) = 0, V(A, w 2 ) = 1, 

4) V(A, w,) = 0, V(A, w 2 ) = 0. 

Pentru formula A s-au obţinut sistemele de valori: (11), 
(10), (01), (00) care înseamnă: „adevărat în vvi şi în w 2 “, 
„adevărat în wi şi fals în w 2 “ etc. 

Aplicând reguli de adevăr pentru operatorii propoziţio- 
nali ca în procedeul lui Jaskowski, descris într-un capitol an¬ 
terior, obţinem definiţiile matriceale pentru un sistem tetrava- 
lent de logică modală. Negaţia şi implicaţia vor arăta astfel: 

A 

~A 


(11) 

(10) 

(01) 

(00) 

(11) 

(00) 

(11) 

(11) 

(10) 

(01) 

(00) 

(10) 

(01) 

(10) 

(11) 

(11) 

(01) 

(01) 

(01) 

(10) 

(01) 

(11) 

(10) 

(11) 

(10) 

(00) 

(11) 

(00) 

(11) 

(11) 

(11) 

(11) 


Dacă prin necesar înţelegem, ca şi până acum „adevărat 
în toate lumile posibile* 4 , putem construi pentru L matricea: 


A 

LA 

(11) 

(11) 

(10) 

(00) 

(01) 

(00) 

(00) 

(00) 


Aceste matrici sunt adecvate sistemului modal tetravalent 
construit de J. Lukasiewicz în studiul său A System of modal 
logic (49; 352). 

în sistemele modale de tip Lewis situaţia este cu totul al¬ 
ta, aici mulţimea lumilor posibile este infinită, deci şi mulţi¬ 
mea valorilor de adevăr va trebui să fie infinită. Pentru a ve¬ 
dea exact cum stau lucrurile, vom nota cu W* cardinalul mul¬ 
ţimii W şi cu V cardinalul mulţimii de valori logice V (prin 
„cardinalul** mulţimii se înţelege, ca şi până acum, numărul 
de elemente al mulţimii). 

Din examinarea inductivă a cazurilor particulare W*= 1, 
W* = 2, ... ajungem la anumite corespondenţe între cele două 
mulţimi şi numerele cardinale corespunzătoare lor. Sunt co¬ 
respondenţele redate în tabelul de mai jos. 

Ce observăm examinând acest tabel? 

Observăm că numărul valorilor de adevăr este întotdeau¬ 
na în funcţie de numărul lumilor posibile. în semantica siste¬ 
melor modale de tip Lewis, mulţimea W este infinită (W* = 

No) ceea ce face ca şi mulţimea valorilor logice V să fie infi¬ 
nită numai că în timp ce W este infinit numărabilă, V este 
infinit continuă ( V* = 2 K0 ). 

în cunoscuta sa monografie Many-valued logics, N. 
Rescher afirmă că „nu există un sistem polivalent finit care să 
fie caracteristic pentru sistemele Lewis SI - S5 din cauza fap¬ 
tului că sistemele polivalente finite conţin tautologii care nu 
sunt teoreme în S5 (şi ca atare nici în SI - S4)“ (63; 192). 


w 

W 

V 

V 

W = 1 

W= {w} 

V = 2 

v= { 1 , 0 } 

W = 2 

W = {wi, W 2 } 

V = 4 

V = {(11), (10), 

(01),(00)} 

W = 3 

W = {W|, W 2 , W 3 } 

00 

ll 

> 

V = {(111), (110) . 

(000)} 

W = n 

11 

< 

11 

v = {(ll...l), 
(11...0),...,(00...0)} 


Rescher apreciază aici raportul dintre polivalenţă şi mo¬ 
dalitate dintr-un punct de vedere sintactic însă el poate fi 
apreciat şi semantic. 

Conceptele de lume posibilă şi model scot în evidenţă de 
o manieră simplă şi convingătoare caracterul infinitist al sis¬ 
temelor modale în cauză. 

O serie de autori, începând cu Godel, au reuşit să demon¬ 
streze echivalenţa dintre sistemele lui Lewis şi sistemele de 
logică intuiţionistă în trecerea de la modalitate la polivalenţă, 
şi invers. „Rezultatul lui Godel - scrie Rescher - stabileşte 
faptul că dacă luăm sistemul S4 ca fiind sistemul care guver¬ 
nează conceptele modale, atunci toate teoremele calculului 
propoziţional intuiţionist devin teoreme în S4 şi toate 

nonteoremele calculului prepoziţional intuiţionist sunt 
nonteoreme în S4“ (62; 20). 

Caracterul infinitist al logicii modale modeme implică, 
din păcate, şi unele neajunsuri. Dacă există infinit de multe 
valori logice, vor exista tot atâtea modalităţi de definire a po¬ 
sibilului, ca şi a celorlalţi operatori modali. Pericolul plura¬ 
lismului şi al relativismului logic reapare, de data aceasta, 
într-o formă mult mai elaborată. 

Să înţelegem atunci că ideile modale trebuie relativizate 
la sistemele de axiome şi definiţii? 

Ce au în comun aceste idei şi prin ce se deosebesc ele? 

Lipsa de unitate revine conceptelor modale ca atare sau 
numai mijloacelor noastre de abordare a lor? 

Iată câteva întrebări la care va trebui să răspundă cerceta¬ 
rea logică şi filosofică actuală. 

7. CONCLUZII 

Este important să deosebim atunci când vorbim despre 
aplicaţiile matematice ale conceptului de model între două 
aspecte pe care le consider esenţiale: 1) conţinutul propriu-zis 
al modelului (care poate fi sau nu matematic) şi 2) forma ma¬ 
tematică de utilizare a lui. Această delimitare dintre conţinut 
şi formă ne ajută să vedem de la început la ce nivel se plasea¬ 
ză aplicaţiile respective şi în ce direcţie evoluează ele. 

O primă sursă de modele matematice pentru logică o 
constituie aritmetica. M-am rezumat la exemplificarea unor 
astfel de modele pentru silogistică având în vedere că şi din 
punct de vedere istoric ele au apărut pentru prima dată aici. 
între timp situaţia s-a generalizat astfel că, la ora actuală, pu¬ 
tem vorbi de modele aritmetice în aproape toate disciplinele 
logicii. 

Este curios că logica modală readuce în discuţie distincţia 
număr natural - număr cardinal , ca şi categoriile numerice 
de finit - infinit, numărabil - nenumărabil şi altele. Ea se 
apropie în felul acesta de logica predicatelor unde am văzut 
că ideea de numărabilitate intervine în relaţia dintre valoarea 
expresiilor şi tipul domeniilor. In termeni de modele aceasta 
este totuna cu a spune că, dacă mulţimea de expresii are un 
model infinit, atunci ea are un model numărabil. Analogia cu 
logica predicatelor nu ajunge însă până aici pentru că în logi¬ 
ca modală nu există o teoremă similară cu teorema lui 
Lowenheim. 

Algebrele modale, în special acele formaţiuni algebrice 
axate pe ideea de operaţie topologică aduc în discuţie şi alte 
categorii de probleme. Relaţia dintre operaţiile logice şi ope¬ 
raţiile topologice este, după părerea mea, insuficient explica¬ 
tă. Filosofia logicii încă nu a reţinut ca pe un fapt demn de 
luat în considerare aplicaţiile de ordin topologic în domeniul 
logicii modale. 

Nu vreau să închei aceste consideraţii înainte de a trece în 
revistă şi o altă categorie de probleme care se referă, de data 
aceasta, nu la caracterul interpretării, ci la faptul că sistemele 
formale pot avea mai multe interpretări. După cum este cu¬ 
noscut, un sistem formal este construit în legătură cu o anume 
teorie şi această teorie reprezintă, de fapt, primul domeniu de 
interpretare al sistemului respectiv. Odată însă sistemul con¬ 
struit, apare posibilitatea interpretării lui şi în alte domenii 
care nu mai au nimic în comun cu teoria lui de origine. Aces¬ 
te interpretări generează modele care sunt, sau pot fi, izomor- 
fe între ele. Am văzut că în logica predicatelor izomorfismul 
domeniilor a permis demonstrarea unei importante teoreme 
cu privire la completitudinea sistemelor. în plan general însă, 
izomorfismul domeniilor are şi o altă semnificaţie. 

Fie S un sistem formal şi A, B, C,... modelele lui. Dacă 
A, B, C,... sunt izomorfe între ele, atunci se poate spune că 
sistemul S descrie ceea ce au ele în comun, deci ceva foarte 
general. Or, acest „ceva foarte general 11 este tocmai structura. 

Desigur, şi structura poate fi descrisă în limbaj şi atunci 
ea devine un fel de model privilegiat al sistemului însă există 
totuşi o deosebire esenţială între structură şi model. Structura 
este unică în timp ce modelele caracterizate de o structură pot 
fi mai multe. Apoi, structura este ceva abstract (este chiar un 
tip superior de abstracţie) pe când modelele sunt concrete, ele 
aparţin unui domeniu anume. 

Nu o dată se întâmplă ca aceste structuri să corespundă 
unor binecunoscute structuri matematice. Ceea ce am numit 
în acest capitol T-algebră, S4 şi S5-algebre nu sunt altceva 
decât „varietăţi topologice 11 ce caracterizează sistemele moda¬ 
le T, S4, S5. In general, structura se interpune între sistemul 
formal şi model, fapt ce explică de ce în semantica modernă 
pot fi întâlnite aproape toate conceptele de bază ale matema¬ 
ticii structurale. 

VI. APLICAŢII MATEMATICE 
CU CARACTER SPECIAL 

Unele dintre metodele matematice în logică au un carac¬ 
ter întrucâtva diferit decât cele discutate până acum, fie în 
sensul că ele se aplică la probleme particulare ale logicii, fie 
că se aplică la probleme ce ţin în egală măsură de logică şi de 
matematică. Lista lor rămâne deschisă. Pe de altă parte, nu 
este exclus ca aceste metode să fie generalizate în continuare, 
să se dovedească aplicabile şi la alte probleme decât cele la 
care se aplică ele astăzi. 

1. METODA RAŢIONAMENTULUI DIAGONAL 

Această metodă a fost dată de Cantor în legătură cu de¬ 
monstraţia caracterului nenumărabil al mulţimii numerelor re¬ 
ale. Ulterior, metoda lui s-a dovedit a fi o metodă generală pen¬ 
tru acest tip de demonstraţie în matematică. în esenţă, raţiona¬ 
mentul lui Cantor constă în a construi un tabel (o enumerare) 
care să indice existenţa unei entităţi ce nu poate fi pusă în co¬ 
respondenţă cu niciun element al unei mulţimi numărabile. 

Prin „mulţime numărabilă“ înţelegem, ca şi până acum, o 
mulţime infinită ce poate fi pusă în corespondenţă biunivocă 
cu mulţimea numerelor naturale. în continuare voi da două 
exemple de astfel de mulţimi ilustrate prin tabelele (1) şi (2). 

0) 0, * 00*01 *02 - (2) /o (0),/o (l),/o (2),... 

0, *io*i i *12 /, (0),/, (1),/, (2),... 

0, *20 *21 *22 fj (0),/2 (l),/2 (2), ... 

Exemplul (1). Numerele reale din intervalul [0,1] sunt date în 
forma unor fracţii zecimale infinite. Dacă dezvoltarea zeci¬ 
mală a unei fracţii este totuşi finită, ultimul ei termen se poate 
scrie ca o succesiune infinită a cifrei 9. De exemplu, în locul 
lui 0,236 se va scrie 0,235999... 

Tabelul (1) redă fracţiile zecimale de acest tip, el redă co¬ 
respondenţa biunivocă cu mulţimea numerelor naturale. Totuşi, 
pe diagonală se formează fracţia zecimală 0, x\ \ x 22 x 22 ... ce nu 
poate avea un corespondent în mulţimea numerelor reale. Prin 
urmare, mulţimea numerelor reale nu este numărabilă. 

Exemplul (2). în tabelul funcţiilor aritmetice de un argument 
apare pe diagonală funcţia f x ( x ). Definim acum o funcţie /(a) 
în felul următor: /(a) = f x (a) + 1. Mai departe, considerăm că 
în enumerarea noastră funcţia /(a) are indicele k, deci f k (a) = 
f x (a) + 1. întrucât k şi a au fost alese la întâmplare, putem stu¬ 
dia cazul .particular k=x, adică: fix) =f x (a) + 1, un caz ce con¬ 
travine evident principiului identităţii. Aşadar, nici mulţimea 
funcţiilor aritmetice de un argument nu este numărabilă. 

Aplicaţii logice. Raţionamentul diagonal are şi unele aplicaţii 
logice foarte interesante, cum ar fi expunerea făcută de 
Mostowski paradoxului lui Richard. Presupunem că dispunem 
de toate expresiile unui limbaj L care definesc proprietăţi ale 
numerelor. Notăm aceste proprietăţi, după Gh. Enescu (20; 78) 
cu Rich(0), Rich(l), Rich(2),...; Dacă un număr oarecare n nu 
are proprietatea „Rich“ vom scrie non-Rich t (n). Mai departe 
construim un tabel asemănător celor exemplificate mai sus: 

Rich 0 (0), Richo (1), Rich 0 (2),... 

Rich, (0), Rich, (l),Rich\ (2),... 

Richj (0), Rich 2 (1), Rich 2 (2),... 

Pe diagonală se formează expresia Rich„ (n). întrebarea es¬ 
te dacă putem găsi un număr k astfel ca non-Richk (kf Dacă 
da, atunci non-Richk ( k ) este tot o proprietate richardiană şi va 
trebui să aibă şi ea un indice, să zicem i. Se obţine astfel iden¬ 
titatea: 


Rich, (k) = non-Richk (k) 

care pentru cazul particular i = k conduce la contradicţia 
Richk (k) = non-Richk ( k ). 

Paradoxul lui Richard poate fi corelat, din perspectiva ra¬ 
ţionamentului diagonal, cu conceptul de adevăr (la Tarski) şi 
cu conceptul de demonstrabil (la Godel). 

Aplicaţiile în legătură cu conceptul demonstrabil au fost 
iniţiate de Finsler şi au avut drept scop construirea de propo¬ 
ziţii indecidabile (Finsler l-a precedat pe Godel utilizând o 
formă a paradoxului lui Richard însă în loc să folosească, la 
fel ca Richard, noţiunea de definiţie, el foloseşte, cum va face 
mai târziu Godel, noţiunea de derivare). 

Se introduce mai întâi definiţia: 

non- Richk («) = Rich k (n) nu este demonstrabilă, 
ceea ce, în simbolismul lui Godel s-ar traduce prin 
n £ Rich k = Bew [Richk («)] • 

Printr-un raţionament asemănător se obţine contradicţia: 

Bew [Richk («)] = Bew [Richk (n)]. 

Două probleme se ridică în legătură cu raţionamentul lui 
Cantor. Prima este filosofică însă ea are importante consecin- 

ţe matematice. A doua este matematică cu implicaţii, de data 
aceasta, pentru filosofie. 

în legătură cu prima problemă, trebuie spus că adversarii 
teoriei mulţimilor au ridicat obiecţii relativ la faptul că meto¬ 
da lui Cantor indică fără a construi. Cu alte cuvinte, este doar 
indicat că există un număr ce nu poate fi pus în relaţie de co¬ 
respondenţă cu un element al unei mulţimi numărabile, însă, 
efectiv, acest număr nu este (şi nici nu poate fi) construit. Din 
perspectiva matematicii intuiţioniste, raţionamentul diagonal 
păcătuieşte sub două aspecte - sub aspectul constructivităţii şi 
sub aspectul legitimităţii unor scheme de raţionare subsumate 
anumitor legi logice (contrapoziţia implicaţiei, raţionamentul 
prin reducere la absurd ş.a.). Aceste aspecte care ţin, cum se 
observă, de logică şi filosofie, au condus la o matematică ce 
diferă în multe privinţe de matematica mulţimistă. 

A doua problemă, despre care am spus că este de natură 
matematică, se referă la problema continuului. Demonstrând 
nenumărabilitatea anumitor mulţimi, procedeul diagonal pune 
în evidenţă numere ce nu mai corespund unor mulţimi finite, 
aşa-numitele „numere transfinite“. Să notăm cu K 0 cardinalul 
unei mulţimi numărabile şi cu N i cardinalul (puterea) unei 
mulţimi continue, respectiv, a mulţimii numerelor reale. 

Relativ la succesiunea N 0 , N.se pot face două supoziţii: 

2 k0 = K i (ipoteza restrânsă a continuului); 

2 Nn = N n+ i (ipoteza generalizată a continuului). 

Conform rezultatelor lui Godel şi Cohen, atât prima cât şi 
cea de-a doua ipoteză sunt consistente cu axiomele teoriei mul¬ 
ţimilor. Cercetările ulterioare au arătat că, deşi cele două pro¬ 
poziţii nu se pot demonstra, ele sunt justificate logic prin faptul 
că nu conduc la contradicţii. 

Este de departe vizibil că aceste rezultate au consecinţe 
filosofice extrem de interesante, mai ales că distincţia conti- 
nuu-discret, ca şi actual-potenţial relativ la conceptul de infi¬ 
nit, au fost cunoscute filosofilor încă din antichitate. 

Reţinem, în concluzie că raţionamentul diagonal nu are 
aceeaşi destinaţie în logică cu destinaţia lui din matematică. 
El nu este folosit în logică pentru demonstrarea caracterului 
nenumărabil al anumitor mulţimi şi cu atât mai puţin pentru 
introducerea unor noi tipuri de numere. Desigur, nu trebuie 
exclusă nici eventualitatea ca logica să-i găsească în viitor şi 
alte utilizări. 


2. METODA INDUCŢIEI MATEMATICE 

întrucât termenul „inducţie 14 este un termen ambiguu va 
trebui să distingem între principalele lui sensuri, şi anume 
inducţia logică (cu cele două specii ale ei) şi inducţia mate¬ 
matică. Deşi înrudite, aplicaţiile lor sunt diferite iar proble¬ 
mele pe care le rezolvă ele sunt de asemenea diferite. 

în general, prin „inducţie matematică 44 se înţelege un an¬ 
samblu de reguli şi procedee de definire şi demonstrare ce 
constau din aplicarea principiului inducţiei matematice. Acest 
principiu a fost încetăţenit odată cu axioma lui Peano şi se 
referă la numere. El poate fi formulat intensional (prin pro¬ 
prietăţi) sau extensional (prin clase): 

{P( 0) • [( P(n ) -> P(n + 1 ))]}-> Vm P(m), 

adică: dacă 0 are proprietatea P şi dacă din faptul că n are 
proprietatea P rezultă că şi succesorul lui n are proprietatea P, 
atunci orice număr m are proprietatea P. 

Presupunând acum că P este intensiunea clasei M, adică 
M = X .x P(x) t principiul poate fi dat extensional prin: 

{OeM»(neM-»n+l e M) } -> \/n (n e M). 

Pe lângă cele două formulări, care sunt de bază, există o 
serie de formulări înrudite. De exemplu, dacă M este o sub- 
mulţime nestrictă a mulţimii numerelor naturale N astfel că 
pentru orice n, M conţine pe n numai dacă ea conţine pe toţi 
predecesorii lui n, atunci M = N. 

La acestea se adaugă şi forme mai speciale cum este in¬ 
ducţia transfmită (relativ la numerele ordinale), inducţia 
structurală (relativ la construcţiile formale) şi inducţia inversă 
(relativ la anumite tipuri de demonstraţie). 

1) Demonstraţia prin inducţie. 

Fie P o proprietate a numerelor naturale. O demonstraţie prin 
inducţie este o demonstraţie de forma: 

1) 0 are proprietatea P. 

2) Pentru orice n, dacă n are proprietatea P, atunci şi n + 1 va 
avea proprietatea P. 

3) Orice număr natural are proprietatea P. 

Conform unei terminologii introduse de S. C. Kleene, 
premisa 1) se numeşte baza inducţiei, 2) este pasul inductiv, 
P(n) este propoziţia inductivă iar n este variabila după care se 
face inducţia. 

Spre deosebire de inducţia logică, în speţă inducţia in¬ 
completă, în inducţia matematică concluzia este certă. Această 
certitudine poate fi apreciată din două puncte de vedere: 1) al 
modului în care sunt obţinute obiectele, şi 2) al formei de¬ 
monstraţiei. 

în ce priveşte primul aspect, trebuie spus că obiectele 
sunt introduse tot pe cale inductivă, iar propoziţia 3) face par¬ 
te dintr-un principiu de construcţie (ea nu poate fi decât ade¬ 
vărată, în supoziţia că şi celelalte sunt adevărate). 

Al doilea aspect ridică însă probleme mai speciale. în 
demonstraţia prin inducţie matematică intervin atât scheme 
deductive cât şi scheme inductive, ea are certitudinea deduc¬ 
ţiei şi productivitatea inducţiei. Poincare explică progresul în 
matematică prin raţionamentele inductive şi recursive pentru 
că, dacă aceste raţionamente ar fi pur deductive, propoziţiile 
matematice nu ar fi decât forme foarte sofisticate de-a spune 
că „A este identic cu A“. 

Fie 1, 2, 3, ... valorile variabilei n. Pentru aceste valori 
propoziţiile 1) şi 2) conduc la schemele modus ponens: 

P(0) P(l) P(2) 

P(0)->P(1) P(l) —> P(2) P(2) -> P(3) 

P(l) P(2) P(3) 

întrucât pentru orice n se poate construi o asemenea 
schemă inferenţială putem proceda mai departe inductiv: 

P(l), P( 2) . P{n\... 

Vn P(n) 

Ca o ilustrare a demonstraţiei prin inducţie matematică 
voi reformula, după Kleene (40; 22), demonstraţia următoarei 
teoreme: Dacă M* = n şi M ~ M| c M, atunci Mi = M. 

Prin această teoremă se demonstrează că o mulţime finită 
nu poate Fi echivalentă cu o submulţime proprie a sa. 

Propoziţia inductivă P(n) se formează în felul următor: 
pentru oricare două mulţimi M, Mi dacă M* = n, M ~ M] şi 
Mi c M atunci M ( = M. 

Baza inducţiei: n = 0 şi M = 0. Urmează că M = 0 şi dacă M| 
c 0 atunci M| c 0 şi M| = M. 

Pasul inductiv. Presupunem că are loc propoziţia inductivă (= 
ipoteza inducţiei pentru x = n). Dacă M* = n+ 1, atunci M = N 
u [a) unde N = n şi a <? N. De asemenea, are loc N u [a) ~ M, 
şiM|C Nu [a). Va trebui să demonstrăm că M| = Nu {a}. 

în corespondenţa biunivocă N u {a}~ M| considerăm că 
elementului a îi corespunde elementul b e M|. Atunci N ~ 
Mi - { b } şi Mi - {b) c (N u {a}) - [b). Dar (N u {a}) - 
{b} ~ N, ceea ce înseamnă că [(N u {a}) - {£>}] = n, M| - 
{ b) ~ (N u {a}) - { b } şi M, - {b) c (N u {a}) - [b). Con¬ 
form ipotezei inducţiei, Mi - { b } =(Nu {a}) - {£>}, de unde 
rezultă că Mi = N u {a). 

Inducţia matematică poate fi aplicată în logică după cum 
şi inducţia logică poate fi aplicată în matematică. Un intere¬ 
sant exemplu de aplicaţie logică a inducţiei matematice este 
demonstraţia dată de Kleene teoremei deducţiei 1 . 

2 ) Definiţii realizate cu ajutorul inducţiei. 
în cartea la care m-am referit, Kleene distinge între definiţiile 
inductive şi definiţiile prin inducţie (sau recursive). Exemplul 
clasic de definire inductivă este definiţia numerelor naturale: 

1) 0 este numărul natural, 

2) Dacă n este număr natural atunci n (succesorul lui n) este 
număr natural, 

3) Singurele numere naturale sunt cele construite prin 1) şi 2). 

într-un mod asemănător se pot defini conceptele de ter¬ 
men, formulă ş.a. Voi reproduce pentru exemplificare doar 
definiţia termenilor, alte exemple de definiţii inductive citito¬ 
rul poate găsi în primul capitol. 


1 Prezentarea detaliată a acestei demonstraţii poate fi găsită în cartea lui 
Gh. Enescu, Teoria sistemelor logice (vezi pag. 82 şi urm.). 

1) O este termen, 

2) Orice variabilă este termen, 

3) Dacă x şi y sunt termeni atunci x', x + y, xy sunt termeni. 

4) Sunt termeni doar expresiile construite prin regulile 1) - 3). 

Kleene împarte definiţiile inductive în fundamentale şi 
nefundamentale. în general, o definiţie inductivă este funda¬ 
mentală dacă în baza ei se poate construi un domeniu de enti¬ 
tăţi (acelaşi cu domeniul variabilelor). O definiţie este 
nefundamentală dacă ea defineşte doar predicate relative la 
aceste domenii de entităţi. în alt plan, distincţia fundamental- 
nefundamental corespunde distincţiei dintre obiect şi expresie. 

în logică nu avem de-a face cu definiţii inductive funda¬ 
mentale pentru că domeniul celor două valori logice V = {v, 
f] nu este construit inductiv. Avem aici un alt aspect al dis¬ 
tincţiei dintre logică şi matematică, distincţie ce vizează do¬ 
meniul de obiecte la care se raportează celelalte două ştiinţe. 

Dacă în logică nu întâlnim definiţii inductive fundamentale, 
în schimb, sunt frecvent întâlnite definiţiile nefundamentale. 

Indiferent că este vorba de logică sau matematică, defini¬ 
ţiile nefundamentale sunt generalizări ale definiţiilor funda¬ 
mentale. Aceste generalizări constau în faptul că proprietatea 
iniţială nu se mai aplică unui singur obiect, ci unei clase de 
obiecte. Apoi, operaţia succesor dispare, locul ei fiind reluat de 
o altă operaţie care poate fi o operaţie de construcţie şi chiar de 
derivare (vezi definiţia conceptului de formulă). Kleene consi¬ 
deră definiţiile inductive nefundamentale ca fiind definiţii ale 
unor predicate ce pot fi asociate ideilor de adevăr sau fals. Va¬ 
loarea predicatului considerat se determină prin raportare la 
clauzele ce compun definiţia inductivă. După cum arată 
Kleene, aceste clauze pot fi directe sau extreme. Clauzele di¬ 
recte numesc obiectele pentru care predicatul ia valoarea v, iar 
clauza extremă arată că aceste obiecte sunt singurele caracteri- 

zate astfel (pentru orice alt obiect predicatul ia valoarea f). La 
rândul lor, clauzele directe se împart în clauze de bază, prin 
care se indică obiectele iniţiale ce satisfac predicatul, şi clauze¬ 
le inductive care asociază valoarea v doar obiectelor ce stau 
într-o anume relaţie cu obiectele iniţiale. Prin aceste clauze, 
valoarea predicatului este determinată într-un mod univoc. 

3. METODA FUNCŢIILOR RECURSIVE 

Definiţiile prin inducţie (sau recursive) se aplică funcţiilor şi 
predicatelor ce pot fi reprezentate ca funcţii. Ca şi definiţiile in¬ 
ductive, aceste definiţii constau din trei paşi: 1) se dă valoarea 
funcţiei, respectiv predicatului, pentru valoarea iniţială a argu¬ 
mentului, 2) pentru orice argument x, se dă valoarea funcţiei 
pentru valoarea imediat următoare a argumentului; 3) prin 1) şi 
2) se consideră că valoarea funcţiei este definită în general. 

O funcţie definită prin 1) - 3) este funcţie recursivă sau 
funcţie definită recursiv. 

Spre deosebire de definiţiile inductive, care merg de la 
simplu la complex, în definiţiile recursive drumul este oare¬ 
cum invers. Valoarea funcţiei este determinată regresiv, prin 
revenire de la complex la simplu, cu condiţia ca argumentul 
funcţiei să fie construit inductiv. Ecuaţiile de mai jos 

\<p(x) = q 

\<P(x') = X(x,<p(x)) 

exprimă definiţia funcţiei qtx) prin inducţie după variabila x 
când q este un număr dat, iar X (x, y) este o funcţie de două 
argumente de asemenea dată. 

Pentru exemplificare să-l calculăm pe <p( 4). Conform ce¬ 
lor două ecuaţii de mai sus, obţinem următoarele valori pen¬ 
tru argumentul funcţiei construit inductiv: 

9(0) = q, 

9(1) = X (0,9(0))= X(0 ,q), 

9(2) = X (1. 9(0) = X (1- X (1- 9(0)) = X (1. X (0, <?)), 

9(3) = X (2. 9(2)) = X (2, X(l,cp(l)) = 

x(2,x(i.x(o, q)))> 

9(4) = X (3, 9(3)) = X (3, X(2,(p(2)) = 
X(3,X(2,JC(l,X(0,q)))). 

întrucât dispunem de un procedeu prin care pentru orice 
număr jc, putem calcula valoarea <p(x), funcţia <p este univoc 
determinată. De altfel, conform unui rezultat obţinut de A. 
Church, cunoscut sub numele de teza lui Church, funcţiile 
recursive sunt funcţii calculabile. 

în alte definiţii recursive, funcţia depinde de variabilele 
adiţionale numite şi „parametri 14 . Sistemele de ecuaţii: 

lx + 0 = x IV0 = 0 

+ jy'= (jc = jy)' - y= (jc * y) jc 

definesc funcţiile x + y, x • y prin inducţie după y avându-1 pe 
x ca parametru. 

în logică, funcţiile de adevăr sunt funcţii definite recursiv: 

Nx= l-x, 

Kxy = min (jc, y), 

A xy = max (jc, y), 

Ccy = max (1 - jc, y) etc. 

Indiferent că este vorba de matematică sau logică, defini¬ 
ţiile recursive presupun o serie de scheme de operaţii şi defi¬ 
niţii pe care le vom numi, după Gh. Enescu, „scheme de re- 
cursie 44 . în varianta dată de Kleene (40; 219) aceste scheme 
arată astfel: 


210 



CONCEPTE ŞI METODE MATEMATICE ÎN LOGICĂ 


(1) tp(x) = x\ 

(2) <p(x,, x n ) = q 

(3) (p(X|, X n ) = Xj, 

(4) <p(Xi, .... X n ) = (p (Xl(x,, Xn), Xm (X|, X n )), 


(5a) 


l>(0) = <?, 

\<p(y) = X(yMy)) 


l>( 0,x 2 ,...,x n ) = z(x 2 ,....,x n ), 

j^( y',x 2 ) = Z(y,<p(x 2 x n ), a 2 ,..., x n ). 


O funcţie definită prin aplicarea schemelor (1) - (5) se 
numeşte funcţie primitiv recursivă. La rândul lor, predicatele 
ce pot fi asociate funcţiilor recursive sunt predicate (concep¬ 
te) recursive. Prin procedeul aritmetizării, Godel a arătat că 
principalele predicate metateoretice pot fi definite recursiv, 
cu excepţia predicatului ,,* este formă demonstrabilă", care 
este nerecursiv. 


4. METODA DIAGRAMELOR ŞI 
A REPREZENTĂRILOR GRAFICE 

La fel ca în matematică, în logică pot fi întâlnite o serie 
de diagrame, scheme şi reprezentări grafice care ajută la for¬ 
mularea anumitor probleme şi care de multe ori se dovedesc a 
fi suficiente rezolvării lor. Cele mai cunoscute sunt diagrame¬ 
le Euler din silogistică utilizate pentru testarea validităţii mo¬ 
durilor silogistice şi a inferenţelor imediate. Cum se ştie, ele 
reprezintă raporturile dintre termenii judecăţilor silogistice, 
mai precis, raporturile dintre extensiunile acestor termeni. 
Logicianul român Florea Ţuţugan a demonstrat că aceste dia¬ 
grame au totuşi un caracter limitat, că anumite legi silogistice. 

cum ar fi legea potrivit căreia din premisele negative nu se 
poate obţine nici o concluzie, sunt prejudecăţi datorate tocmai 
acestui gen de diagrame. „Reprezentarea prin cercuri - notea¬ 
ză FI. Ţuţugan - presupune o completare, o analiză logică a 
poziţiilor posibile a cercurilor în cadrul diferitelor judecăţi în 
aşa fel încât să fim siguri că nu am omis nici o posibilitate. 
Această analiză logică este cea care dă în fond vigoare şi ge¬ 
neralitate demonstraţiei. Simpla reprezentare prin cercuri, ne¬ 
însoţită de o analiză care să dovedească exhaustivitatea cazu¬ 
rilor, nu este suficientă" (72; 318). 

Trebuie spus că logicianul român este cel care a dat o in¬ 
teresantă dezvoltare silogisticii prin includerea termenilor ne¬ 
gativi pe care i-a reprezentat printr-un alt gen de diagrame. 

Pornind de la diagramele Euler, J. Venn a introdus o 
nouă categorie de diagrame, aşa-numitele „diagrame Venn“. 
Sunt reprezentate aici toate intersecţiile posibile ale claselor 
ce reprezintă extensiunile termenilor în cadrul propoziţiilor 
de predicaţie. Prin analogie, au fost introduse apoi alte dia¬ 
grame cum ar fi diagramele Veitch, Karnaugh ş.a., folosite în 
rezolvarea altor probleme, nu doar a celor din silogistică. 

în afară de diagrame există la ora actuală o serie de alte 
reprezentări şi scheme grafice care pot fi găsite, practic, în 
toate disciplinele logicii. Ele diferă de la autor la autor fiind 
folosite mai mult în scopuri particulare şi deci nu prezintă un 
interes logic general. 


212 



CONCEPTE ŞI METODE MATEMATICE ÎN LOGICĂ 


VIL CONSIDERAŢII FINALE 

Sunt conştient că prezentarea pe care am făcut-o logicii 
modeme în paginile acestei lucrări nu este nici foarte exactă, 
nici foarte completă. Sper, totuşi, că ea este suficientă pentru 
problemele pe care le-am pus în discuţie cu privire la actuale¬ 
le raporturi metodologice dintre logică şi matematică. 

Prima idee pe care am vrut să o subliniez este că terme¬ 
nul „metodă matematică 14 , deşi foarte vehiculat, nu este sufi¬ 
cient de precis, că el a fost lăsat oarecum la voia întâmplării. 
După părerea mea, acest termen poate fi luat în cel puţin două 
sensuri care nu sunt străine unul de celălalt: un sens restrâns 
(relativ la problemă), şi un sens larg (relativ la teorie). 

în sens restrâns, metoda este un sistem de reguli ce pres¬ 
criu modul de realizare al unor operaţii în vederea obţinerii 
unui anumit rezultat (rezultatul problemei). 

Sensul larg este definit în raport cu structura teoriilor. 
Relativ la orice teorie, fie ea logică sau matematică, am dis¬ 
tins între: a) simbolismul (limbajul) teoriei, b) sistemul ei de 
concepte, c) procedeele folosite, d) organizarea teoriei. 

Dacă o teorie T| oferă aplicaţii într-o altă teorie T 2 în ra¬ 
port cu fiecare din aceste nivele, atunci vorbim de „metoda T i 
în T 2 “. 

Primul sens al termenului „metodă 44 este subsumat celui 
de-al doilea, care este mult mai special. 

Nu este obligatoriu ca Tj să aparţină matematicii şi T 2 lo¬ 
gicii, s-ar putea întâmpla ca ambele teorii să fie teorii logice. 

Prima situaţie caracterizează începuturile logicii simboli¬ 
ce, faţă de a doua, care este specifică dezvoltării ei actuale. 

Se mai poate vorbi atunci de aplicaţii matematice în ra¬ 
port cu actualele teorii logice? 

Eu cred că da, pentru că de cele mai multe ori modelele 
matematice întâlnesc metodele matematicii doar în planul 
determinărilor lor foarte generale, sesizabile numai la o abor¬ 
dare de ordin metateoretic. în aplicaţiile efective, deci în tre¬ 
cerea de la metateoretic la teoretic, aceste metode încep să se 
distanţeze, să-şi determine funcţionalitatea în raport cu obiec¬ 
tul propriu-zis la care se aplică. Aşa cum am spus de mai 
multe ori până acum, deosebirile de obiect sunt cele care im¬ 
pun, în ultimă instanţă, deosebirile lor de metodă. 

Metodele inductive pe care le-am examinat în ultimul 
capitol au scos în evidenţă faptul că domeniul valorilor logice 
nu se poate construi inductiv, ceea ce mi se pare a fi foarte 
semnificativ pentru problemele în discuţie. 

Faptul că cele două ştiinţe comunică între ele, chiar şi în 
acest mod abstract, i-a determinat pe mulţi autori contemporani 
să recunoască logicii o anume aptitudine pentru matematizare, 
corelativ cu o aptitudine similară a matematicii pentru 
logicizare. Observaţia mi se pare justă, însă trebuie precizat că 
aceste „aptitudini" care au asociat cele două ştiinţe într-o dez¬ 
voltare unitară le-au transpus, una faţă de cealaltă, într-un fel de 
limite cu valoare normativă. Sunt limite spre care logica şi ma¬ 
tematica tind continuu fără a le atinge, practic, niciodată. Vreau 
să spun prin aceasta că nici logica nu devine matematică şi nici 
matematica nu devine logică, că logica este doar matematiza- 
bilă, după cum şi matematica este doar logicizabilă. 

Fiecare rezultat cu adevărat important în istoria celor do¬ 
uă ştiinţe pledează în egală măsură atât în favoarea apropierii, 
cât şi a distanţării lor. Această „dialectică" a raporturilor din¬ 
tre logică şi matematică constituie un element de noutate care 
ar merita o mai mare atenţie din partea acelor filosofi preocu¬ 
paţi de fenomenul actual al ştiinţei. 

Un factor important, dacă nu cumva chiar decisiv, în 
dezvoltarea matematică a logicii l-a constituit limbajul sim- 

bolic. Ideea pe care am încercat să o argumentez în primul 
capitol este că, indiferent de faza istorică a dezvoltării ei, lo¬ 
gica nu se poate dispensa de un minimum de simbolism. în¬ 
ceputul îl va face Aristotel, care introduce variabilele pentru 
termeni dând astfel o primă tratare formală propoziţiei şi raţi¬ 
onamentului. Stoicii şi megaricii vor practica un formalism 
asociat unui alt gen de variabile. 

Este foarte adevărat că nevoile fundamentării logice a ma¬ 
tematicii au grăbit considerabil procesul, însă nu cred că fără 
acest impuls din partea matematicii limbajele simbolice nu ar fi 
apărut în logică. Să nu uităm că G. Boole nu a plecat de la ne¬ 
voile matematicii şi nici tradiţia algebrică din dezvoltarea logi¬ 
cii nu este direct legată de problemele fundamentării. 

în orice caz, logica dispune astăzi de propriul ei simbolism 
şi acesta este lucrul cel mai important. Problema nu este numai 
de interes logic, ci şi general teoretic demonstrând că nu doar 
matematica, ci o serie de alte ştiinţe s-au dovedit apte pentru a 
recurge la o exprimare simbolică. Rezultatele sunt încă modes¬ 
te însă procesul, odată început, cine îl mai poate opri? 

Fie că este vorba de logică, fie de matematică, noi nu pu¬ 
tem vorbi despre simboluri decât prin abstracţie, pentru sim¬ 
plul motiv că nu există simboluri în general, ci simboluri pen¬ 
tru ceva anume - obiecte, proprietăţi, relaţii, operaţii etc. Ca 
şi în matematică, generalizarea simbolismului în logică a 
fost posibilă doar odată cu clarificarea conceptului de variabi¬ 
lă şi, legat de acesta, a conceptului de funcţie. Este pentru 
prima dată, poate, când un concept matematic fundamental 
este folosit pentru exprimarea unei realităţi nematematice. 
Relaţiile logice dintre propoziţii şi chiar relaţiile din cadrul 
aceleaşi propoziţii au putut fi exprimate într-o formă nouă, 
ceea ce a creat premisele unor aplicaţii matematice de alt gen. 
Ideea care a stat la baza acestor aplicaţii şi care a apărut pen¬ 
tru prima dată la Frege, în Begriffsschrift, este că mulţimea 

propoziţiilor de o anumită formă poate fi asimilată mulţimii 
argumentelor unei anumite funcţii. Iată cum un concept al 
logicii tradiţionale - forma - devine condiţie pentru aplicarea 
unui concept matematic - funcţia. 

Dar pentru ca lucrurile să fie duse până la capăt, concep¬ 
tul de funcţie trebuia el însuşi revizuit. S-a ajuns astfel la un 
concept de funcţie mult mai clar, dar şi mult mai general, faţă 
de care funcţiile din logică, ca şi cele din matematică, sunt 
simple particularizări. Nici unificările care s-au dat ulterior 
din partea funcţiilor recursive sau a calculului lambda- 
conversiunii nu au putut estompa diferenţele dintre cele două 
categorii de funcţii. 

Lucruri asemănătoare pot fi spuse şi despre alte concepte. 
Dacă am fi luat în considerare logica inductivă, atunci obliga¬ 
toriu trebuia adăugat conceptul de probabilitate. Pentru că am 
discutat acest concept cu altă ocazie, nu insist aici asupra lui. 
Aş vrea totuşi să revin asupra unei probleme ce ţine de aplica¬ 
ţiile conceptului de structură, o problemă ce depăşeşte stadiul 
simplei curiozităţi logice. 

Există în momentul de faţă structuri matematice şi struc¬ 
turi logice, precum şi o serie de structuri comune pe care nu 
le mai putem lega de un domeniu anume. 

Pe de altă parte, structuri ce provin din teorii foarte înde¬ 
părtate ale matematicii, cum sunt structurile topologice, s-au 
dovedit potrivite pentru modelarea unor concepte logice, cum 
ar fi conceptele modale. însă logica modală nu şi-a găsit până 
astăzi o utilizare corespunzătoare în matematică, ea este o 
logică mai mult de inspiraţie filosofică. 

Cum se explică aceste corespondenţe structurale între te¬ 
orii care, prin obiect, nu au nimic în comun unele cu altele? 

Este o întrebare ce ţine de metateorie şi chiar de filosofie. 
De altfel, trebuie spus că formarea acestor „supraconcepte“ 
este reversul, în plan metateoretic, ce însoţeşte inevitabil apli- 

caţiile respective. De aici ideea unei metodologii generale a 
ştiinţelor deductive sugerată de titlul lucrării cărţii lui Tarski, 
Introduction to Logic and Methodology of Deductiv Sciences. 

Cu totul altfel stau lucrurile în aplicaţiile logice ale con¬ 
ceptului de număr. Aceste aplicaţii nu au dus la generalizări 
de natura celor invocate mai sus. S-ar putea ca logica fuzzy să 
producă unele surprize însă deocamdată ideea de „număr 
fuzzy“ pare încă destul de îndepărtată. în al doilea rând, nu¬ 
merele nu au fost folosite în logică pentru exprimarea unor 
raporturi cantitative decât într-o foarte mică măsură. Este o 
deosebire esenţială între „a gândi despre cantitate", respectiv 
„raporturi cantitative", ca în aritmetică, şi „a gândi despre 
gândire", respectiv „formele gândirii", ca în logică. „Pentru a 
construi o imagine cantitativă asupra lumii - scrie Gr. Moisil - 
trebuie să avem o ştiinţă foarte dezvoltată a limbajului nume¬ 
relor şi această ştiinţă este analiza matematică. Ceea ce carac¬ 
terizează cantitatea este faptul că ea creşte sau descreşte, că 
ea poate varia în timp şi spaţiu" (52; 320). 

Dar cele mai importante dintre conceptele logicii nu pot 
fi gândite în termeni de „cât de mult?" sau „cât de mare?" 
decât într-un mod vag. Acesta este şi motivul pentru care o 
disciplină matematică cum este analiza nu şi-a găsit până as¬ 
tăzi o utilizare corespunzătoare în logică. 

Există, totuşi, câteva aplicaţii cu caracter aritmetic în lo¬ 
gică peste care nu se poate trece cu vederea. Este vorba mai 
întâi de aplicaţiile limbajului aritmetic, aplicaţii care încep cu 
Leibniz şi care ating punctul culminant odată cu Godel. Deo¬ 
sebit de importante sunt apoi modelele aritmetice ale diferite¬ 
lor formalisme logice. Faptul că discipline de bază din logică 
pot fi modelate aritmetic denotă că, cel puţin în unele frag¬ 
mente ale sale, logica are o structură mai generală ce depăşeş¬ 
te cadrele stricte al modelului său propriu. 

în sfârşit, de mare interes logic sunt şi categoriile nume¬ 
rice finit-infinit, actual-potenfial şi continuu-discret. în legă¬ 
tură cu distincţia finit-infinit, Dubarle a avansat ideea că 
aceasta ar fi esenţială pentru înţelegerea distincţiei dintre lo¬ 
gică şi matematică. Preluată şi de unii autori români, această 
idee se bazează pe faptul că într-un sistem logicist cum ar fi 
Principia Matematica, axioma infinitului nu poate fi dedusă, 
că această axiomă este independentă de logică. 

Argumentul nu mi se pare convingător pentru că axioma 
infinitului este independentă nu doar faţă de logică, ci şi faţă 
de matematică. Ea este o particularizare a unui principiu mult 
mai general pe care l-aş lega mai degrabă de filosofie decât de 
matematică. De altfel, trebuie precizat că toate distincţiile pe 
care le discutăm în legătură cu ideea de infinit, logica nu le 
mai asociază ideii de număr, ci unor entităţi de alt gen (valori 
de adevăr, de exemplu). Nefiind legate de un obiect anume, 
aceste categorii pot fi tratate după modelul categoriilor filoso¬ 
fice. Este drept că logica şi matematica le-au dat o utilizare 
foarte precisă adaptându-le nevoilor proprii, însă aceasta nu 
afectează în nici un fel statutul lor filosofic. Dimpotrivă, pre¬ 
cizările la care au fost supuse sporesc capacitatea lor discursivă 
dând posibilitatea reluării unor probleme filosofice într-un ca¬ 
dru conceptual mult mai larg şi mai bine definit. 

S-ar putea discuta încă foarte mult despre caracterul ma¬ 
tematic al logicii modeme, aici m-am rezumat doar la câteva 
aspecte pe care le-am considerat mai importante. Ele demon¬ 
strează că logica a intrat într-o nouă fază de dezvoltare, iar 
„pluralismul metodologic 14 care o caracterizează este de natu¬ 
ră să-i permită noi acumulări şi sistematizări. Conţinutul ei de 
idei trebuie expus de aşa manieră încât să-i permită aplicarea 
şi în alte compartimente ale cunoaşterii. Cred că nu este lip¬ 
sit de interes să reamintesc că în momentul de faţă sunt create 
premisele pentru rezolvarea unor noi probleme privind rapor- 

tul dintre logica pură şi logica aplicată. Aceasta impune ca 
metodele logicii să fie cât mai bine elaborate, pentru că nu 
toate ştiinţele presupun logica în acelaşi fel. Dacă pentru ma¬ 
tematică de interes primordial sunt metodele de demonstrare 
şi rezolvare, alte ştiinţe reclamă mijloace logice mai slabe - 
definiţia, clasificarea sau simpla exprimare simbolică, ca să 
mă rezum doar la câteva exemple. Iată de ce este necesar ca 
logica modernă să se dezvolte în general şi nu doar din per¬ 
spectiva raporturilor sale cu matematica. 

în concluzie, nu este vorba de a mă opune matematizării 
logicii, cum s-a văzut, acest lucru nu este nici posibil şi nici 
de dorit, ci acaparării ei de către matematică. Acest fenomen 
poate duce la stagnări dăunătoare în egală măsură logicii şi 
matematicii. Or, logica este un „bun comun", ea este studiul 
formelor generale ale gândirii, matematice şi nematematice, de 
aceea, legătura ei cu intuiţia şi conceptul este indispensabilă. 

